Haafizunge Bageechaain Alhafiza Maazina AbduhRaheem | Dhiislam\nނ ލަންދޫ ކިނާރާގޭ ޢަބްދުއްރަޙީމާއި ޝަމީމާ މޫސާގެ 8ދަރިންގެ ތެރެއިން 6ވަނަ ދަރިފުޅު މާޒިނާ ޢަބްދުއްރަޙީމަކީ 2019 ވަނަ އަހަރު ޙާފިޘް ކަމުގެ ސަނަދު ޙާސިލް ކޮށްފައިވާ 19އަހަރުގެ ޒުވާނެކެވެ.\nއަލްމަދްރަސަތުލް ޢަރަބިއްޔަތުލް އިސްލާމިއްޔާއިން ޝަހާދާ ޘާނަވިއްޔާ ހާސިލް ކޮށް މިހާރު މިޞްރުގެ އަލް އަޒްހަރް ޔުނިވަރސިޓީ އިން އުޞޫލުއްދީން ގެ ރޮގުން މަތީ ތަޢުލީމު ޙާޞިލް ކުރަން މިވަގުތު މިޞްރުގައި ހުރި އަލްޙާފިޡާ މާޒިނާ ކީރިތި ޤުރުއާން ހިތުދަސް ކުރަން ފެށީ ޢުމުރުން 11އަހަރުގައެވެ. އެއީ 2013ވަނަ އަހަރެވެ.\nއަލްޙާފިޡާ މާޒިނާ ޤުރުއާން ހިތުދަސްކުރަން ޝައުޤުވެރިކަން އުފެދުނީ ސްކޫލްގައި ޤުރުއާން މާއްދާ ކިޔަވާއިރު ހިތުދަސް ކުރަން ޖެހި އެކަން ކުރަން ﷲގެ ރަޙްމަތް ފުޅުން ފަސޭހަވުމުންނެވެ. ޝައުޤުވެރި ކަމާއި އެކު ކުރަން ފެށި މިމަސައްކަތް 3އަހަރު ދުވަސް ތެރޭގައި، 2016ވަނަ ނިންމައިލެވިއްޖެއެވެ.\nޤުރުއާން ހިތުދަސް ކުރަމުން ދިޔައިރު ކޮންމެވެސް ވަރެއްގެ އުނދަގޫ ތަކެއް ދިމާވި ނަމަވެސް މައިން ބަފައިންނާއި ޢާއިލާ އަދި މުދައްރިސުންގެ އެހީތެރި ކަމާއި އެއްބާރު ލުމާއި އެކު، ކާމިޔާބު ކަމާއިއެކު މިބުރަ މަސައްކަތް މާޒިނާ މިވަނީ ނިންމައިލައިފައެވެ.\nޤުރުއާން ހިތުދަސް ކުރަމުން ދިޔުމުގެ ސަބަބުން ކިޔެވުމަށް އިތުރަށް ފަސޭހަވެގެން ދިޔަކަމަށް މާޒިނާ ބުނޭ\nޤުރުއާން ހިތުދަސް ކުރަމުން ދިޔައިރު އެންމެ ބޮޑު އެހީތެރިކަމެއް ދެއްވީ މާޒިނާގެ ނިޔަނެތި މަންމަ ޝަމީމާ ކަމަށް މާޒިނާ ބުނެއެވެ. އަދި ބައްޕައާއި ޢާއިލާގެ އެހެން މެމްބަރުންގެ އެހީތެރިކަން މާޒިނާ ފާހަގަ ކުރީ ޝުކުރުވެރިކަމާއިއެކުއެވެ. އަދި އުގަންނައި ދެއްވި އެންމެހާ މުދައްރިސުންގެ އެހީތެރިކަމާއި އެއްބާރުލުން މާޒިނާ ފާހަގަ ކުރިއެވެ.\nޤުރުއާން ހިތުދަސް ކުރުމަކީ މަދުރަސީ ދައުރުގައި ކުރަމުން ދިޔަ ކަމަކަށް ވިޔަސް އެކަމުގެ ސަބަބުން ކިޔެވުމަށް ދަތިކަމެއް ދިމާނުވާ ކަމަށް އަލްޙާފިޡާ މާޒިނާ ބުނެއެވެ. އަދި ޤުރުއާން ހިތުދަސް ކުރަމުން ދިޔުމުގެ ސަބަބުން ކިޔެވުމަށް އިތުރަށް ފަސޭހަވެގެން ދިޔަކަމަށް މާޒިނާ ބުނެއެވެ.\nކުރިއަށް އޮތް ތަނުގައި ޤުރުއާނުގެ ދާއިރާއިން ޙާސިލް ކުރަން ބޭނުންވާ ކަމަކީ ކޮބައިތޯ ކުރި ސުވާލުގެ ޖަވާބުގައި މާޒިނާ ބުނީ އިޖާޒާ ޙާސިލް ކޮށް އަދި ތަފްސީރު ޢިލްމުގެ ދާއިރާއިން ކުރިއަށް ދާން ބޭނުންވާ ކަމަށެވެ.\nމަދަރުސީ ދައުރުގައި ޤުރުއާން ކިޔެވުމުގެ ޤައުމީ މުބާރާތާއި ފަލާޙް މުބާރާތުން ވަނަ ވަނަ ޙާސިލް ކޮށްފައިވާ މާޒިނާ ބުނަނީ ޙަޔާތުގައި ޙާސިލް ކުރެވުނު އެންމެ ބޮޑު ކަމަކީ ކީރިތި ޤުރުއާން ހިތުދަސް ކުރުން ކަމުގައެވެ.\nމަދަރުސީ ދައުރުގެ ފަހު އަހަރު މަދަރުސާގެ ކެޕްޓަން ކޮށް 2018ވަނަ އަހަރު ތަޢުލީމީ ގޮތުން އެންމެ ރަނގަޅު ދަރިވަރުގެ މަޤާމު ހޯދައިފައިވާ މާޒިނާގެ އުއްމީދަކީ ތަޢުލީމީ ގޮތުން ކާމިޔާބު ޤައުމަށް އަގުހުރި ޙިދްމަތް ތަކެއް ކޮށްދޭ ދަރިއަކަށް ވުމެވެ.


Kangana Ranaut twitter inn suspend koffi | Mihaaru\nހުރިހާ ކަމަކާ ބެހޭ ކަންގަނާ ޓްވިޓާ އިން ބޭރުކޮށްފި\n04 މެއި 2021 - 15:54\nބޮލީވުޑްގެ ބަތަލާ ކަންގަނާ ރަނާވަތު، ޓްވިޓާގެ އުސޫލުތަކާ ހިލާފު ވާހަކަތައް ދައްކާތީ އޭނާގެ އެކައުންޓް "ދާއިމަށް" ސަސްޕެންޑްކޮށްފި އެވެ\nއެ ފިޔަވަޅު އަޅަން މަޖުބޫރުވީ ވެސްޓް ބެންގާލްގައި ބޭއްވި އިންތިހާބުގައި ވެރިކަން ކުރާ ޕާޓީ ބީޖޭޕީ އަށް ނާކާމިޔާބީއާ ކުރިމަތިލާން ޖެހި މަމްތާ ބެނަޖީގެ ޓީއެމްސީން އިންތިހާބު ކާމިޔާބުކުރުމާ ގުޅިގެން ކަންގަނާ ދެއްކި ވާހަކަތަކަކާ ގުޅިގެންނެވެ. އޭނާ ބުނެފައި ވަނީ ޓީއެމްސީން އުޅެނީ ވެސްޓް ބެންގާލް އަންދާލައި ހަލާކުކޮށްލަން ކަމަށާއި އެހެންވެ ގަދަބާރުން ނަމަވެސް ބޮޑުވަޒީރު ނަރެންދުރަ މޯދީ އާއި ބީޖޭޕީން ވެސްޓް ބެންގާލް ހޯދަންޖެހޭ ކަމަށެވެ.\nކަންގަނާގެ އެކައުންޓް މި ފަހަރު ދާއިމަށް ބްލޮކްކުރުމުގެ ކުރިން ވެސް އޭނާ ފާޅުކުރާ ބައެއް ހިޔާލުތައް ޓްވިޓާގެ މިންގަނޑުތަކަށް ނުފެތޭތި ކަންގަނާގެ ބައެއް ޓްވީޓްތައް ނުފެންނަ ގޮތަށް ހަދާފައިވެ އެވެ. ކަންގަނާ އަކީ އަބަދު ވެސް އޭނާ ހިތަށް އެރި އެއްޗެއް، ހިތަށް އެރި ގޮތަކަށް މީސްމީހުންނަށް ރައްދުކޮށް ބުނާ މީހެކެވެ. މިކަމާ ހެދި އޭނާ އަށް ވަރަށް ގިނަ ބައެއްގެ ފާޑުކިޔުންތައް ވެސް އަމާޒުވެ އެވެ.\nޓްވިޓާ އިން ބޭރުކޮށްލުމުން ފޭސްބުކްގެ ދަށުން ހިންގާ އިންސްޓަގްރާމްގައި އާންމުކުރި ވީޑިއޯއެއްގައި ކަންގަނާ ވަނީ ޓްވިޓާގެ ނިންމުމަށް ފާޑުކިޔައި ބަހުގެ ހަމަލާތައް ފޮނުވައިފަ އެވެ. އޭނާ ސިފަކުރި ގޮތުގައި އެ އަމަލަކީ ހިޔާލުފާޅުކުރަން އޮތް މިނިވަންކަމަށް އަރައި ގަނެ، ޑިމޮކްރަސީ ވެސް މަރައިލުމެވެ.\nމޯދި އާއި ބީޖޭޕީ އަށް ވަރަށް ބޮޑަށް ސަޕޯޓްކުރާ ކަންގަނާގެ މުމްބާއީ އޮފީހުގެ ބައެއް މިދިޔަ އަހަރު ބްރިހަމްމުމްބާއީ މުނިސިޕަލް ކޯޕަރޭޝަން (ބީއެމްސީ) އިން ތަޅައިލުމުން އެކަން ވެސް އޭނާ ސިފަކުރީ ޑިމޮކްރަސީ މަރައިލުމުގެ އަމަލެއްގެ ގޮތުގަ އެވެ.\nބޮލީވުޑް ޓްވިޓާ ސޯޝަލް މީޑިއާ ނަރެންދުރާ މޯދީ\nތިޔަ ކަށްގަނޑާ އަށް' މޯދީ ގެ ގޮނޑި ކޮށްކޮ ސަރުކާރު؛ މަމެންގެން ޑީޕީ ސަރުކާރު ހިމާޔަތް ހޯދަ ދޭނަން އަދި ޓުވިޓަރ އުވައިލަން ގަރާރެއް ސުޕަ މެޖޯރިޓިން ފާސްކުރާނަން\nކަންގާނާ ދެރަނުވޭ. އަވަހައް ރާއްޖެއާދޭ. މިތާ ގިނަމީހުން ގަބޫލުކުރާ ގޮތުގަ ސޯޝަލް މީޑިއާގަ ވެސް އެހެން ތަންތާގަވެސް މީހުންނާ ދިމާލައް ބޭނުންހާ އެއްޗެއް ކިޔާނުލެވެންޔާ އެދެން ވަރައް ނާތަހުޒީބުވީ\nކަންގަނާއާ މެދު ނަފްރަތު އުފައްދަން އައްޑޫ މީހަކު ލިޔެފައޮތް ލޮޔުމެއް\nތިޔަ ކައްކަނޑާ އަކީ މުސްލިމުންނާއިވެސް އިދިކޮޅަށް ވަރަށް ޓްވީޓް ކުރާ މީހެއް\nކަންގަނޑާގެ މައްސަލައަކީ ފަޅުގައި އެފަދަ ކަންކަން ކުުރުމެވެ. ދެން ތިބި މީހުން ފަރުދާގެ ފުރަގަހުގަައެވެ. ކޮއްކޯ ކަންގާ، މި މީހުން ކޮންމެ އެއްޗެއް ކިޔަސް، ދެރަވާނެ ކަމެއް ނެތް


Kulhuntherinah Allowance Nulibenee Practice Nukuraathee: Mahloof - Vaguthu\nގައުމީ ފުޓްބޯޅަ ކުޅުންތެރިންތަކެއް ފޮޓޯއަކަށް ހުއްޓިގެން. --- ވަގުތު އިމޭޖަސް\nގައުމީ ޓީމުތަކުގެ ކުޅުންތެރިންނަށް އެލަވަންސް ނުލިބެނީ ޕްރެކްޓިސް ނުކުރާ ދުވަސްވަރަކަށް ވާތީ ކަމަށް ޔޫތު މިނިސްޓަރު އަހުމަދު މަހްލޫފް މިއަދު ވިދާޅުވެއްޖެއެވެ.\nނެޝަނަލް އިމަޖެންސީ އޮޕަރޭޝަންސް ސެންޓަރު (އެންއީއޯސީ) ގައި ބޭއްވި ނޫސްވެރިންގެ ބައްދަލުވުމުގައި ނޫސްވެރިއަކު ކުރި ސުވާލުގެ ޖަވާބުގައި މަހްލޫފް ވިދާޅުވީ ގައުމީ ޓީމުތަކުގެ ކުޅުންތެރިންނަށް އެލަވަންސްގެ ގޮތުގައި މަހަކު ގާތްގަނޑަކަށް 1.4 މިލިއަން ރުފިޔާ ހަރަދު ކުރައްވާ ކަމަށެވެ.\nމަހްލޫފް ވިދާޅުވި ގޮތުގައި ގައުމީ ޓީމުތަކުގައި 328 ކުޅުންތެރިން މިހާރު ވެސް އެބަތިއްބެވެ.\nކުޅުންތެރިންނަށް އެލަވަންސް ދެނީ ޕްރެކްޓިސް ކުރަމުންދާ ގޮތުގެ ހާޒިރީ ބަލައިގެން، އެސޯސިއޭޝަންތަކުން ފޮނުވާ މައުލޫމާތަށް ބިނާކޮށް ކަމަށް މަހްލޫފް ވިދާޅުވިއެވެ. އަދި އެކަމަކީ ރައީސް އިބްރާހިމް މުހައްމަދު ސޯލިހް ވަޑައިގެންނެވި ފަހުން، ކުރައްވަން ފެއްޓެވި ކަމެއްގެ ގޮތުގައި މަހްލޫފް ފާހަގަކުރެއްވިއެވެ.\nމަހްލޫފް މިއަދު ނޫސްވެރިންނާ ވާހަކަ ދައްކަވަނީ. --- ފޮޓޯ: ރައީސް އޮފީސް\nގައުމީ ޓީމުތަކުގައި އުޅޭ ކޮންމެ ކުޅުންތެރިއަކަށް މަހަކު ކުރިން ދެމުން އައީ 5،000ރ.އެވެ. އެއީ އަންހެން/ފިރިހެން އަދި ވަކި ކުޅިވަރެއް ތަފާތު ކުރުމެއް ނެތިއެވެ.\n"އެއްކަމަކީ މިއީ މުސާރައެއް ނޫން. މިއީ ގައުމީ ޓީމަށް ކުޅޭ ކުޅުންތެރިންނަށް ދެވޭ އެލަވަންސެއް. މުސާރައަކީ ދާއިމަށް ދެވޭ އެއްޗެއް،" މަހްލޫފް ވިދާޅުވިއެވެ.\n"މިސާލަކަށް ވޮލީ ޓީމުގައި ހުންނަ ކުއްޖަކު މި އަންނަ މަސް އަންނަންވާ އިރަށް ބަދަލު ވެސް ވެދާނެ. އެހެންވީމަ މި ޑިޕެންޑްވެފައި އޮންނަނީ އެމީހުން ކުރާ ޕްރެކްޓިސްތަކާއި އެހެން ކަންކަމަށް. އަޅުގަނޑަށް ހީވަނީ މިކަން ކުޅުންތެރިންނަށް އަދި އެސޯސިއޭޝަންތަކަށް ވަރަށް ރަނގަޅަށް ސާފުވާނެ،" މަހްލޫފް ވިދާޅުވިއެވެ.\nމަހްލޫފް ވިދާޅުވީ ރާއްޖެ އަށް މިހާރު ދިމާވެފައި އޮތީ ހާއްސަ ހާލަތެއްވީމަ، މިކަމުން އަރައިގެންފައި އެސޯސިއޭޝަންތަކާ މަޝްވަރާކޮށްގެން މިކަމުގައި ގޮތެއް ހެދެން އޮތް ކަމުގައިވާ ނަމަ، އެކަން ކުރިއަށް ގެންދަވާނެ ކަމަށެވެ. އެކަމަކު، މިވަގުތު ޕްރެކްޓިސް ނުކުރާތީ އެލަވަންސް ހަމަޖެއްސެން ނެތް ކަމަށް މަހްލޫފް ވިދާޅުވިއެވެ.\nމަހްލޫފް ވިދާޅުވީ ފުޓްބޯޅަ ޓީމުތަކުގެ ކޯޗުނަށް ދެމުން އައި އެލަވަންސް އަކީ ވެސް ކްލަބުތަކާއެކު ހެދިފައިވާ އެއްބަސްވުމެއްގެ ތެރެއިން ދެވޭ އެއްޗެއް ކަމަށާއި ވުޒާރާއިން ފައިސާ ދޫކުރާނީ ސީދާ ކްލަބަށް ކަމަށެވެ.\nރާއްޖޭގައި ހަލުވިކަމާ އެކު، ކޮވިޑް-19 ފެތުރެމުން ދާތީ ރާއްޖޭގެ ހުރިހާ ކުޅިވަރު ހަރަކާތްތަކެއް ވަނީ މެދުކަނޑާލައިފައެވެ.\nމެއި 4, 2020 18:52\nދައުލަތުންދޭންޖެހޭ އެއްޗެއްނުދެވޭއިރު އެހެންމީހުންކައރީ އެލަވަނސް ނުކަންޑައްބުނަން ލަދުގަންނަންޖެހޭނެ\nމެއި 7, 2020 17:15\nމަޚްލޫފް މުސާރަ ނަގަނީ ކޮން މަސައްކަތެއް ކުރާތީތަ


August 07, 2016 7\nޑިފެންސްގެ އިމާރާތަށް 80 މިލިއަން ރުފިޔާގެ އެހީއެއް\nޑިފެންސް މިނިސްޓްރީގެ އާ އިމާރާތް ބިނާކުރަން އިންޑިއާ ސަރުކާރުން ރާއްޖެ އަށް ދޭން ބުނި 80 މިލިއަން ރުފިޔާ ލިބިފައިވާ ކަމަށް ޑިފެންސް މިނިސްޓަރު އާދަމް ޝަރީފް މިއަދު ވިދާޅުވެއްޖެ އެވެ.\nAugust 06, 2016 24\nރޮކެޓެއްގެ ބަޔަކާ ވައްތަރު އެއްޗެއް ލައްގައިފި\nރޮކެޓެއްގެ ބައެއް ކަމަށް ބެލެވޭ އެއްޗެއް ވިލަމަންދޫ އައިލެންޑް ރިސޯޓް އެންޑް ސްޕާ ކައިރި އަށް ލައްގާފައި އޮއްވައި މިއަދު ފެނިއްޖެ އެވެ.\nޓެރަރިޒަމާ ގުޅޭ ކަރުދާސް ކޮމެޓީން ފާސްކޮށްފި\nJuly 31, 2016 12\nހުޅުލެ ކައިރިން ބޮމެއް ކަމަށް ބެލެވޭ އެއްޗެއް ފެނިއްޖެ\nހުޅުލޭ ކައިރިން ރާޅު ޖަހާ ހިސާބުން އަތު ބޮމެއް ކަމަށް ބެލެވޭ އެއްޗެއް ފެނިއްޖެ އެވެ.\n"ހާދަރު"ގެ ހައުސްފުލް 10 ޝޯ ދައްކައިފި\nމި މަހުގެ 16 ވަނަ ދުވަހުގެ ރޭ ޕްރިމިއާ ކުރި އެމްއެންޑީއެފްގެ ފުރަތަމަ ފީޗާ ފިލްމް "ހާދަރު" ގެ ހައުސްފުލް 10 ޝޯ އޮލިމްޕަހުގައި ދެއްކުމަށް ފަހު، އެ ސިނަމާގައި ޝޯތައް ނިންމާލައިފި އެވެ.\nއެއްބާރުލުން ދޭން ސިފައިންނާއި އިމިގްރޭޝަނުން ސޮއިކޮށްފި\nއިންސާނީ ވަސީލަތްތައް ތަރައްގީ ކުރުމާއި މަސައްކަތްތައް ކުރި އަށް ގެންދިއުމުގައި އެއްބާރުލުން ދިނުމުގެ އެއްބަސްވުމެއްގައި ދިވެހި ސިފައިންނާއި އިމިގްރޭޝަނުން މިއަދު ސޮއިކޮށްފި...\nސިފައިންނަށް ހުރިހާ ތަނަކުން ފަރުވާ ހޯދޭނެ ގޮތް ހަދަނީ\nއެމްއެންޑީއެފްގެ ސެނެހިޔާ ހޮސްޕިޓަލުން ސިފައިންނަށާއި އެ މީހުންގެ އާއިލާތަކަށް ނުދެވޭ ހިދުމަތްތައް، ސިއްހީ ހިދުމަތްދޭ އެހެން ތަންތަނުން ލިބޭނެގޮތް ހަމަޖައްސައިދީފި އެވެ.\nމ. މުލަކު ގެއެއްގެ ތެރެއިން ދުންއަރާ ސަބަބު ހޯދަން ހިންގާ އޮޕަރޭޝަނުގައި އެ ސަރަހައްދު ކޮނެގެން، ގާތްގަނޑަކަށް ހަތަރު ފޫޓުގެ އާތު ރޮޑެއް ރޭ ނަގައިފި އެވެ. އާތު ރޮޑަކީ، ކަރަންޓުގައި...\nJuly 17, 2016 53\n"ހާދަރު": ގައުމު ދެކެ ލޯބިވުމާއި އަމިއްލަ އެދުން\nނޮވެމްބަރު 3، 1988 ގައި ދިވެހިންގެ ބަޔަކު އަޑީގައި ތިބެގެން ތަމަޅަ ޓެރަރިސްޓުން ރާއްޖެ އަށް ދިން އުދުވާނީ ހަމަލާއަކީ ދިވެހި ތާރީހު ދުށް އެންމެ ނުރައްކާތެރި އަދި އެންމެ އަނިޔާވެރި...\n"ހާދަރު"ގެ "ކޮންމެ ހިނދެއް" ބަލާލަން ވާނެ\nއެމްއެންޑީއެފްގެ ފިލްމް "ހާދަރު" އަށް ކުރަމުން އައި އިންތިޒާރު މިރޭ ނިމުމަކަށް އަންނާނެ އެވެ. އޮލިމްޕަހާ އާ އެކު ރާއްޖޭގެ ހަތަރު އަތޮޅެއްގައި މިރޭ ފިލްމް ޕްރިމިއާ ކުރާއިރު ފިލްމުގެ ލަވަތަކުގެ ތެރެއިން "ކޮންމެ ހިނދެއް" މި ވަނީ އާންމުުކޮށްފަ އެވެ.\nމޫސުން ވަރަށް ގޯސް، ދަތުރުކުރުމުގައި ސަމާލުވޭ!\nމޫސުން ވަރަށް ގޯސްވުމުގެ ސަބަބުން ދަތުރުކުުރުމުގައި ސަމާލުވުމަށް ކަމާ ބެހޭ އިދާރާތަކުން އިލްތިމާސް ކޮށްފި އެވެ.\n"ހާދަރު" އިން ފެންނާނީ ކޮން ބައެއް؟\nއެމްއެންޑީއެފްގެ ފިލްމް "ހާދަރު" އަންނަ ހޮނިހިރު ދުވަހުގެ ރޭ ޕްރިމިއާ ކުރާނެ އެވެ. މި ފިލްމް ހާއްސަވާ ދެ ތިން ސަބަބެއް ފާހަގަކޮށްލާނަމެވެ. އަދި ފިލްމުން ފެނިގެންދާ ކާސްޓުންނަށް ވެސް ކުރު ގޮތަކަށް ބަލާލުމަކީ ބެލުންތެރިންނަށް ހިތްހަމަޖެހުމަކަށް ވާނެ އެވެ.\n"ހާދަރު" ގެ ދެވަނަ ޓްރެއިލާ މާ ވަރުގަދަ\nއެމްއެންޑީއެފްގެ ފިލްމް "ހާދަރު" ރިލީޒް ކުރަން ހަ ދުވަހަށް ވެފައި ވަނިކޮށް ފިލްމުގެ ދެވަނަ ޓްރެއިލާ ބެލުންތެރިނަށް ދައްކާލައިފި އެވެ.\nJuly 07, 2016 17\n"ހާދަރު"ގެ ޓިކެޓް 100ރ. އަށް ވިއްކަން ފަށައިފި\nމި މަހުގެ 16 ވަނަ ދުވަހުގެ ރޭ އޮލިމްޕަހުގައި ޕްރިމިއާކުރާ އެމްއެންޑީއެފްގެ ފިލްމް "ހާދަރު" ގެ ޓިކެޓް މިއަދު ވިއްކަން ފަށައިފި އެވެ.\nޒަމީރުގެ ޖަލު ހުކުމް އިސްތިއުނާފްކޮށްފި\nރިޔާސީ ލޯންޗްކޮޅު "ފިނިފެންމާ" ގައި ބޮންް ގޮއްވާލުމުން، ލޯންޗްގައި ހުރި މުހިންމު ހެކިތަކެއް ހުއްދަ ނެތި ގެންދިޔަ މައްސަލާގައި ޖަލު ހުކުމް އައިސްފައިވާ ސިފައިންގެ ދެ މީހުންގެ ތެރެއިން މޫސާ ޒަމީރު އެ މައްސަލަ ހައި ކޯޓުގައި އިއްޔެ އިސްތިއުނާފްކޮށްފި އެވެ.\nJuly 02, 2016 4\n"ހާދަރު" ގެ ކްރޫ ލަންކާ އަށް\n"ހާދަރު" ގެ ޓިކެޓް ޖުލައި އެކެއްގައި ވިއްކަން ފަށާނެ\nJune 27, 2016 43\nލޯންޗަކާއި ދޯންޏެއް ޖެހި ގިނަ ބަޔަކަށް އަނިޔާވެއްޖެ\nވިލިމާލެ އާއި ފޭދޫ ފިނޮޅާ ދެމެދު ދަތުރު ކުރަމުން ދިޔަ ލޯންޗަކާއި ދޯންޏެއް ޖެހި 15 މީހަކަށް މިރޭ އަނިޔާވެއްޖެ އެވެ.


އޮޅުވާލުމަށް ވިސްނާލައްވާ ވަރުންގޮސް ރައީސްޔާމިނަށްވެސް ހުރިހާކަމެއް އޮޅިގެންދާތަން ފެންނަނީ – ސްޕޯކްސްޕާސަން އަލްއުސްތާޛާ މާރިޔާ އަހްމަދު ދީދީ – Maldivian Democratic Party\nއޮޅުވާލުމަށް ވިސްނާލައްވާ ވަރުންގޮސް ރައީސްޔާމިނަށްވެސް ހުރިހާކަމެއް އޮޅިގެންދާތަން ފެންނަނީ – ސްޕޯކްސްޕާސަން އަލްއުސްތާޛާ މާރިޔާ އަހްމަދު ދީދީ\nކުރިއަށް އޮތް ރިޔާސީ އިންތިޚާބުގައި ކަންކަން އޮޅުވާލެއްވުމަށް މަސައްކަތް ކުރާ މިންވަރު ބޮޑުކަމުން އެންމެ ފަހުން މިހާރު ފެންނަނީ ރައީސް ޔާމީނަށްވެސް ހުރިހާ ކަމެއް އޮޅިގެންދާތަން ކަމުގައި ގުޅިފައިވާ ސިޔާސީ ޕާޓީތަކުގެ ރިޔާސީ ކެމްޕޭންގެ ސްޕޯކްސްޕާސަން އަލްއުސްތާޛާ މާރިޔާ އަޙްމަދު ދީދީ ވިދާޅުވެއްޖެއެވެ.\nސްޕޯކްސްޕާސަން މިހެން ވިދާޅުވީ މިއަދު ހެނދުނު ބޭއްވުނު ނޫސްވެރިންގެ ބައްދަލުވުމުގައެވެ. މިބައްދަލުވުމުގައި ވާހަކަފުޅު ދައްކަވަމުން އިލެކްޝަންސް ކޮމިޝަނުން އޮޅިގެން ގަވާއިދެއް ގެޒެޓުކުރި ވާހަކައައް ހަވާލާދެއްވައި، ވިދާޅުވީ މިފަދަ ކަންކަން ކުރިމަތިވަނީ މިނިވަންކަމާއެކު މަސައްކަތް ކުރުމަށް އިލެކްޝަންސް ކޮމިޝަނަށް ޖާގަ ނެތް މިންވަރު ހާމަވާ ކަމެއް ކަމުގައެވެ.\nމިއަދުގެ ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން މާރިޔާ ވިދާޅުވީ މިހާރު ލިބެމުން އަންނަ ރިޕޯޓުތަކުން އެނގެނީ ރާއްޖޭގެ 98% ރައްޔިތުންނަކީ ސިވިލް ސާވިސްއާއި ސަރުކާރުގެ އެހެނިހެން މުއައްސަސާތަކުގެ އަޅުވެތިކަމުން ސަލާމަތްވާން ބޭނުްފުޅުވާ މީހުންކަމުގައެވެ. ދައުލަތުގެ މުއައްސަސާތަކުގެ ވެރިންގެ ބިރުދެއްކުމާއި، މަޖުބޫރުކުރުމުގެ ސަބަބުން ރައްޔިތުން އެދޭގޮތުގެ މަތިން ސިޔާސީ އަދި އެހެނިހެން ހަރަކާތްތަކުގައި ބައިވެރިނުވެވޭކަމާއި، މިގޮތުގައި ދިވެހިން ދެމިތިބެން ބޭނުންނުވާނެ ކަމައް ވިދާޅުވެ، 23 ސެޕޓެމްބަރުގައި ނިކުމެ، އަނިޔާވެރިކަމުން ސަލާމަތްވުމައްޓަކައި ވޯޓުން ޔާމީން ބަލިކުރަން މާރިޔާ އިލްތިމާސްކުރެއްވިއެވެ.\nމިއާއެކު މި ސަރުކާރުގެ ދައުރުގައި ވަޅިޖެހުންފަދަ ނުރައްކާތެރި ބޮޑެތި ކުށްތައް އިތުރުވެފައިވާއިރު، އިންތިޙާބާއި ގާތްކޮށް މިފަދަ މާރާމާރީތައް ގިނަވުމާމެދު މާރިޔާ ވަނީ ކަންބޮޑުވުން ފާޅުކުރައްވާފައެވެ.\nމީގެއިތުރުން ކޮމިޝަނާ އޮފް ޕޮލިސް އަބްދުﷲ ނަވާޒް ފުލުހުންނަކީ ސިޔާސީ ނުފޫޒުން އެއްކިބާވެ މިނިވަންކޮށް ތިބިކަމަށް ދެންނެވި ވާހަކައާގުޅިގެން މާރިޔާ ވިދާޅުވީ މީގެކުރިން ހުންނެވި ޕޮލިސް ކޮމިޝަނަރުންނާމެދު ރައީސް ޔާމީން ކަންކުރައްވާފައިވާގޮތް ހަނދުމަކުރައްވަން މުހިންމުކަމުގައެވެ. ނަވާޒް އެއްފަހަރު، އެއްވެސް ސިޔާސީ ނުފޫޒެއް ފުލުހުންގެ މައްޗައް ނެތްކަމަށް ވިދާޅުވެ، އަނެއް ފަހަރު ފުލުހުންގެ ކަންކަން ސީދާ ރައީސް ޔާމީންގެ ބެއްލެވުމުގެ ދަށުން ހިނގާކަމަް ވިދާޅުވެފައިވާކަންވެސް ފާހަގަކުރެއްވިއެވެ. މިއާއެކު ފުލުހުންނަށް މި އަހަރުގެ ޑިސެންބަރުގައި ނިމޭނެކަމައް ބުނާ 700 ހައުސިން ޔުނިޓު އަނބުރާ ނުނެގޭނެކަމައް ނަވާޒް ވިދާޅުވިއިރު، މިކަމުންވެސް ގުޅިފައިވާ ޕާޓީތަކުގެ ސަރުކާރެއްގައި އެ ހައުސިން ޔުނިޓުތައް އަތުނުލާނެކަން ޚުދު ނަވާޒުވެސް ޤަބޫލުފުޅުކުރުައްވާ ކަމެއްކަން ހާމަވާކަމުގައި މާރިޔާ ވިދާޅުވިއެވެ. އަދި ފުލުހުން އަތުން އެޑްވާންސަށް ލާރިނަގައި، ނިންމާދޭނަމޭ ބުނެ އެވައުދު މިސަރުކާރުން ނުފުއްދިނަމަވެސް ” އަޅުގަނޑުމެންނަކީ އަޅުގަނޑުމެން ވައުދެއް ވެއްޖެނަމަ އެވައްދެއް ފުއްދާ ބައެއް” ކަމުގެ ޔަގީންކަން މާރިޔާ ދެއްވިއެވެ.\nހަމައެއާއެކު ސަރުކާރުގެ މުވައްޒަފުންނަށް ބިރުފަހަނައަޅާގޮސް، މިފިކުރާއެކުގޮސް އަނިޔާވެރިކަމާއި، ވައްކަމާއި މަކަރު ނިންމާލަން މާރިޔާވަނީ ގޮވާލައްވާފައެވެ. ރައީސް ޔާމީން މަސައްކަތް ކުރައްވަނީ އަދި ޤަބޫލުކޮށްދޭން ބޭނުންވަނީ 23 ސެޕްޓެމްބަރަށްފަހުވެސް ވެރިކަމުގައި މަކަރު ހައްދަވައިެގެންވެސް ހުންނަވާނެ ކަމަށްކަން މާރިޔާ ވިދާޅުވެ، ނަމަވެސް އެފަދައިން އެކަން ނުވާނެ ކަމަށް މާރިޔާ ވިދާޅުވިއެވެ.


ޖަމާލުއްދީނާއި އިސްކަންދަރަށް ކުދިން ވެއްދުމަށް އޮޅުވާލުންތަކެއް ޖަމާލުއްދީނާއި އިސްކަންދަރަށް ކުދިން ވެއްދުމަށް އޮޅުވާލުންތަކެއް\nޖަމާލުއްދީނާއި އިސްކަންދަރަށް ކުދިން ވެއްދުމަށް އޮޅުވާލުންތަކެއް\nޓީޗަރުންގެ ދުވަސް ޖަމާލުއްދީން ސްކޫލްގައި ފާހަގަ ކުރުން - ފޮޓޯ: މުޙައްމަދު ވަޙީދު / ޕީއެސްއެމް ނިއުސް.\nމާލޭގެ ބައެއް ސްކޫލުތަކަށް ކުދިން ވެއްދުމަށް އެ ސްކޫލްތައް ހިމެނޭ ސަރަހައްދުގައި ނޫޅޭ ފަރާތަކުން އޮޅުވާލައިގެން ނުބައި ލިޔެކިޔުންތައް ހުށައަޅައިގެން ސްކޫލްތަކުން ޖާގަ ހޯދުމުގެ މަސައްކަތް ކުރަމުންދާކަމަށް އެޑިއުކޭޝަން މިނިސްޓްރީން ވިދާޅުވެއްޖެއެވެ.\nއަންނަ އަހަރު މާލޭގެ ސްކޫލްތަކުން ކުދިންނަށް ޖާގަ ދިނުމުގައި އަމަލުކުރާނެ އުސޫލުތައް ކަނޑައަޅާ އެޑިއުކޭޝަން މިނިސްޓްރީން ނެރުއްވި ބަޔާނެއްގައިވަނީ ސްކޫލްތަކަށް ދަރިވަރުން ވެއްދުމާއި އެއް ސްކޫލުން އަނެއް ސްކޫލަށް ދަރިވަރުން ބަދަލުކުރުމުގައި ބަލާނީ އެ ސްކޫލެއް ހިމެނޭ ސަރަހައްދަކުން ކުދިންނަށް ޖާގަދެވޭނެ ގޮތެއް ބަލައިގެންކަމަށެވެ.\nއެޑިއުކޭޝަން މިނިސްޓްރީން ވިދާޅިވީ މާލޭ ސްކޫލުތަކުން ދަރިވަރުންނަށް ޖާގަ ދިނުމުގައި ވަކި އުސޫލެއް ހަދަންޖެހުނީ އިސްކަންދަރު ސްކޫލާއި ޖަމާލުއްދީން ސްކޫލްގެ ގްރޭޑް އެކަކުން ދަރިވަރުންނަށް ދެވެން ހުރި ޖާގައަށް ވުރެ އެ ސްކޫލް ހިމެނޭ ސަރަހައްދުގައި ދިރިއުޅޭކަމަށް ބުނެ ހުށައަޅާފައިވާ ދަރިވަރުންގެ އަދަދު އިތުރުވުމުންކަމަށެވެ.\nމިގޮތުން އިސްކަންދަރު ސްކޫލް ގްރޭޑް އެކަކުން އަލަށް ޖާގަ ދެވޭނީ 90 ދަރިވަރުންނަށް ނަމަވެސް އެ ސަރަހައްދުގައި އުޅޭކަމަށް ބުނެ އެ ސްކޫލުން ޖާގަ ހޯދުމަށް 288 ވުރެ ގިނަ ދަރިވަރުން ހުށައަޅާފައިވާކަމަށެވެ. އަދި ޖަމާލުއްދީން ސްކޫލްގައި ގްރޭޑް އެކެއްގައި 120 ވިހި ކުދިންނަށް ޖާގަ އޮތްއިރު އެ ޖާގަތަކަށް އެ ސަރަހައްދުގައި އުޅޭކަމަށް ބުނެ 396 ދަރިވަރަކު ހުށައަޅާފައިވާކަމަށެވެ.\nއެޑިއުކޭޝަން މިނިސްޓްރީން ވިދާޅުވީ ބައެއް ސްކޫލްތައް ހިމެނޭ ސަރަހައްދުތަކަށް ޤަވައިދާ ހިލާފަށް އެ ސަރަހައްދުގައި ނޫޅޭ ފަރާތްތަކުން އެ ސަރަހައްދުގައި އުޅޭކަމުގެ ލިޔެކިޔުންތައް ހުށައަޅާ ޖާގަ ހޯދުމުގެ މަސައްކަތް ކުރަމުން އަންނަކަމަށެވެ. މިކަމުގެ ސަބަބުން އެ ސްކޫލެއް ހިމެނޭ ސަރަހައްދުގައި ދިރިއުޅޭ ދަރިވަރުންނަށް ޖާގަ ލިބުމުގައި ފުރުސަތު ހަނިވެގެން ގޮސްފައިވާކަންވެސް އެޑިއުކޭޝަން މިނިސްޓްރީން ފާހަގަކުރައްވައެވެ.\nއިސްކަންދަރާއި ޖަމާލުއްދީން ސްކޫލް ހިމެނޭ ސަރަހައްދުގައި ހުރި ބައެއް ގޭގޭގައި 40 އާއި 50 ދެމެދުގެ އަދަދަކަށް ގްރޭޑް 1 އަށް ވަންނަ އުމުރު ފުރާއިގެ ދަރިވަރުން އުޅޭކަމަށް ބުނެ ސިޓީ ހުށައަޅާފައިވާކަމަށް އެޑިއުކޭޝަން މިނިސްޓްރީން ވިދާޅުވެއެވެ. އަދި މިނިސްޓްރީން ބެލި ބެލުމުން މި ގެތަކުގައި އެ އަދަދަށް ދަރިވަރުން ދިރި ނޫޅޭކަން ފާހަގަކުރެވިފައިވާކަމަށްވެސް އެޑިއުކޭޝަން މިނިސްޓްރީން ވިދާޅުވެއެވެ.\nއިސްކަންދަރާއި ޖަމާލުއްދީން ސްކޫލަށް ހިމެނޭ ސަރަހައްދުން ސްކޫލަށް ވަނުމަށް އެދިފައިވާ ދަރިވަރުންނަށް އިންސާފުވެރިކަމާއިއެކު ފުރުސަތު ދޭނެކަމަށާއި މާލޭ ސަރަހައްދުގައި ހިމެނޭ އެހެން ހުރިހާ ސްކޫލަތަކުން އެ ސްކޫލް ހިމެނޭ ސަރަހައްދުތަކުން ސްކޫލަށް ވަނުމަށް އެދިފައިވާ ދަރިވަރުންނަށް ޖާގަ ދޫކުރާނެކަމަށްވެސް އެޑިއުކޭޝަން މިނިސްޓްރީން ވިދާޅުވެއެވެ. އަދި މިކަމުގައި މަސައްކަތްކުރާނީ ދަރިވަރުންނާއި ބެލެނިވެރިންނަށް އެއްވެސް ތަފާތުކުރުމެތް ނެތި ހަމަހަމަ ކަމާއި އެކު އިންސާފުން ޚިދުމަތްތައް ދިނުމަށްކަމަށްވެސް އެޑިއުކޭޝަން މިނިސްޓްރީން ވިދާޅުވެއެވެ.\nމާލޭގެ ސްކޫލްތަކުގެ ތެރެއިން ޖަމާލުއްދީންނާއި އިސްކަންދަރު ސްކޫލަށް ދަރިން ވެއްދުމަށް ބައެއް ބެލެނިވެރިން މަސައްކަތް ކުރަމުން އަންނަކަން މީގެ ކުރިންވެސް ފާހަގަކުރެވިފައިވެއެވެ. މި ގޮތުން މި ދެ ސްކޫލަށް ބަދަލުވުމަށް އެހެން ސްކޫލަކުން ޖާގަ ބަދަލުކުރުމަށް ބައެއް ބެލެނިވެރިން ބޮޑެތި އަދަދު ފައިސާވެސް ހުށައަޅަމުން އާދެއެވެ.


November 08, 2019 16\nތ. ގާދިއްފުށީގައި ވައިރަލް ހުމެއް ގަދަ އަށް ފެތުރި، ރަށުގެ ސިއްހީ މަރުކަޒުގައި ހުރި ހަމައެކަނި ޑޮކްޓަރު ޗުއްޓީ އަށް ދިއުމުން އެތަނުން ދޭ ހިދުމަތްތަކަށް ބުރޫ އަރައިފި އެވެ.\nNovember 08, 2019 39\nއެޑްމިޓްކޮށްފައި އޮންނަ ބަލި މީހާގެ ހާލަތާއި އޭނާ އުފުލާ ވޭން އެންމެ ގާތުން ފެންނާނެ އެއް ބަޔަކީ ހޮސްޕިޓަލުގެ ނަރުހުންނެވެ. އައިޖީއެމްއެޗުގެ މި ނަރުހުންނަށް ވެސް ފެނުނީ، ބަލި...\nތެލެސީމިއާ ސެންޓަރުގެ ބޭސްސިޓީތަކަށް އާސަންދަ ލިބޭނެ\nނޭޝަނަލް ތެލެސީމިއާ ސެންޓަރު ނުވަތަ މޯލްޑިވިއަން ބްލަޑް ސާވިސަސް (އެމްބީއެސް) ގެ ބޭސް ސިޓީތަކަށް އާސަންދައިގެ ދަށުން ބޭސް ނެގޭނެ އިންތިޒާމް އެ ކުންފުނިން ހަމަޖައްސައިފި އެވެ.\nOctober 08, 2019 28\nބޭހަކުން ކުއްޖަކު ބީރުވި މައްސަލާގައި ބަދަލުދީފި\nބޭސް ސިޓީއަށް ނޫނީ ޒެންޓެކް ވިއްކުން ރާއްޖޭގައި މަނާކޮށްފި\nގޭސްޓްރިކް ހުންނަ މީހުންނަށް ދޭ ބޭހެއް ކަމަށްވާ ޒެންޓެކްގެ ސަބަބުން ކެންސަރަށް މަގުފަހިވާ ކަމަށް ބެލެވޭތީ އެކަން ބަލަމުން ދަނިކޮށް ޑޮކްޓަރުން ދޭ ބޭސް ސިޓީ އަށް ނޫން ގޮތަކަށް އެ ބޭސް...\nޒެންޓެކުން ކެންސަރަށް މަގުފަހިވާތީ ވިއްކުން ހުއްޓާލަނީ\nވައިގެ އުނދަގޫވެ، މޭ އަންދާ މައްސަލަ ހުންނަ މީހުންނަށް އާންމުކޮށް ދީ އުޅޭ ބޭހެއް ކަމަށްވާ ޒެންޓެކްގެ ސަބަބުން ކެންސަރަށް މަގުފަހިވާ ކަމަށް ބެލެވިގެން ބައެއް ގައުމުތަކުގައި އެ...\nދަރުމަވަންތަ ހޮސްޕިޓަލުގައި އެސްޓީއޯގެ ފާމަސީއެއް\nރާއްޖޭގެ އެންމެ އުސް އިމާރާތް ކަމަށް ވާ، ދަރުމަވަންތަ ހޮސްޕިޓަލުގައި އެސްޓީއޯގެ ފާމަސީއެއް މިއަދު ހުޅުވައިފި އެވެ.\nޖޯންސަން އެންޑް ޖޯންސަނުން ބޮޑު ބަދަލެއް ދޭން ޖެހިއްޖެ\nތަދު ކަނޑުވާ ބައެއް ބޭހުގައި ބޭނުންކޮށްފައި ހުންނަ ދެވި ހިފާ މާއްދާއެއް ކަމަށްވާ އޮޕިއޮއިޑަށް އެމެރިކާގެ އޮކްލަހޯމާގައި އެތައް ލައްކަ ބަޔަކު އެޑިކްޓުވެ އޭގެ ތެރެއިން ގިނަ ބަޔަކު މަރުވި މައްސަލާގައި، އޭގެ ބޭސް އުފައްދާ ޖޯންސަން އެންޑް ޖޯންސަންގެ ވެސް އިހުމާލު އޮތް ކަމަށް ކަނޑައަޅައި އެ ކުންފުނިން 572 މިލިއަން ޑޮލަރު ދައްކަން...\nކެލާގައި ހުން ފެތުރޭތީ ޑޮކްޓަރެއް ގެންގޮސްފި\nސިއްހީ ދާއިރާ އަށް ދިމާވެފައި އޮތް އެންމެ ބޮޑު އެއް މައްސަލަ އަކީ މިދިޔަ ފަސް އަހަރު އެ ދާއިރާ އަށް އަޅާނުލައި ދޫކޮށްލާފައި އޮތުން ކަމަށް ހެލްތު މިނިސްޓަރު އަބްދުﷲ އަމީން މިއަދު ވިދާޅުވެއްޖެ އެވެ.\nކެންސަރަށް ހާއްސަ ބޭސްތަކެއް ރާއްޖޭގައި ތައާރަފްކޮށްފި\nކެންސަރު ބައްޔަށް ހާއްސަ ބޭސްތަކެއް ރާއްޖޭގައި ތައާރަފްކޮށްފި އެވެ.\nކުޑަކުއްޖަކަށް ހޮސްޕިޓަލަކުން ދިން ބޭހެއްގެ ސަބަބުން އެ ކުއްޖާގެ ދެ ކަންފަތުގެ އިވުން ދާއިމީކޮށް ގެއްލުނު މައްސަލާގައި ޑޮކްޓަރުން އިހުމާލުވިކަން ސުޕްރީމް ކޯޓުގައި އެންމެ ފަހުން ސާބިތުވެ، ބަދަލަށް ހަތް މިލިއަން ދައްކަން ދައުލަތުގެ މައްޗަށް ސުޕްރީމް ކޯޓުން އަމުރުކޮށްފި އެވެ.\nJuly 03, 2019 22\nބޭނުންނުވާ ބޭސްތަކެއް އެސްޓީއޯ އިން އެތެރެކުރި\nރާއްޖެ އަށް ބޭނުން ނުވާ ބޭސްތަކެއް، ބޭސް އެތެރެކުރުމުގެ އުސޫލާ ހިލާފަށް އެސްޓީއޯ އިން އެތެރެކޮށްފައިވާ މައްސަލަ ބަލަމުން އަންނަ ކަަމަށް އެ ކުންފުނިން ބުނެފި އެވެ.


21 އޮކްޓޯބަރ 2020 - 08:19\nއެކަމަކު ނަޝްފާ ބަލައިލީ ޝައްކުގެ ނަޒަރަކުންނެވެ. އެ ވަގުތު މިހާދަށް ފޯނެއް އައިސްގެން މިހާދު ދުރަށް ޖެހިލިއެވެ.\n"މަ ވެސް ދާނަން." ނަޝްފާ ބުންޏެވެ.\n"އެކަމަކު ޓެސްޓު މިހާ ކައިރިވެފަ އޮއްވާ ދަރިފުޅަކަށް ނުދެވޭނެއްނު!" ވިސްނައިދޭ ކަހަލަ ރާގެއްގައި ރިފާ ބުންޏެވެ. "ދަރިފުޅު މަޑުކުރޭ މާމަ ކައިރީގަ. ބައްޕަޔާ އެއްކޮށް މަންމަ ދާނަން. މިހާދު ވެސް ދާނެހެން ހީވަނީ."\n"އެހެންވެޔޭ އަހަރެން ބިރުގަންނަނީ." ނަޝްފާ މަޑުމަޑުން ބުނެލިއެވެ.\nރިފާ ބަލައިލީ ނަޝްފާ ބުނި އެއްޗެއް ނުވިސްނިގެން ބަލައިލާ ކަހަލަ ގޮތަކަށެވެ. އެ ދަނޑިވަޅަކީ އެ ފަދަ ވާހަކައެއް ދައްކަން އެންމެ ރަނގަޅު ދަނޑިވަޅު ނޫންކަން ނަޝްފާއަށް އެނގެއެވެ. އެހެންނަމަވެސް، އެ ވާހަކަ ނުބުނެވުނީތީ ފަހުން ހިތާމަކުރާކަށް ނަޝްފާ ބޭނުމެއް ނޫނެވެ.\n"އަހަރެން މި ހުންނަނީ އަދި އިހަށް މި ވާހަކަ ނުދައްކަން،" ނަޝްފާ ބުންޏެވެ. "މިއަދު އަހަރެންގެ ފްރެންޑެއް ގުޅާފަ ބުނި އޭނަ ދެކުނީމޯ މިހާދު ހޮސްޕިޓަލުން ނުކުންނަނިކޮށް. މި އޮތީ އޭނަ ފޮނުވި ފޮޓޯ!"\nނަޝްފާ ދެއްކީ މިހާދުގެ ފުރަގަހުން ނެގިފައިވާ ފޮޓޯއެކެވެ.\n"އޭނައަށް އެނގޭ މަންމަ މެރީކޮށްގެން އުޅެނީ މިހާދާކަން،" ނަޝްފާ އިތުރަށް ކިޔައިދިނެވެ. "އެހެންވެ މިހާދު ފެނުނީމަ އޭނަ ފޮޓޯ ނެގީ. އެކަމަކު މިއަދު އަހަންނަށް ފޮޓޯ ފޮނުވީ. މި ފޮޓޯ ނަގާފަ މި އޮތީ ބައްޕަ އެކްސިޑެންޓުވި ދުވަހު. ގާތްގަނޑަކަށް ހަމަ އެ ވަގުތު. ބަލާބަލަ މިހާދު ލައިގެން ހުރި ގަމީސް. މަންމައަކަށް މި ކަމެއް ނޭނގޭ؟"\nރިފާއަށް ވެސް އެ ކަހަލަ ޝައްކެއް ވިއެވެ. އެކަމަކު މިހާދު އެ ކަހަލަ ކަމެއް ކޮށްފާނެ ކަމަކަށް ރިފާއަކަށް ގަބޫލެއް ނުކުރެވެއެވެ. އެހެނަސް ނަޝްފާ ވިސްނަނީ ރިފާ ވިސްނާހެނެއް ނޫނެވެ.\n"ދަރިފުޅާ! މިހާދު ކީއްކުރަން އެ ކަހަލަ ކަމެއް ކުރަންވީ؟" ރިފާ މަޑުމަޑުން ބުންޏެވެ. "އެ ދުވަހު އޭނަގެ ސައިކަލު ކައްސާލައިގެން ވެއްޓުނީ. އޭނަ ބުނި އެ ވާހަކަ. ބައްޕައަށް ކަމެއް ކުރަން މިހާދު ބޭނުމިއްޔާ ކީއްކުރަން ބައްޕަ ބަލާ ބޯޓެއް އެ އަންނަނީ؟"\n"އެކްސިޑެންޓު ކޮށްލައިގެން ކުރަން ބޭނުންވި ކަންތައް ނުވީމަ އެ ކަން ނިންމާލަން،" އެއްވެސް ޖެހިލުމެއް ނެތި ނަޝްފާ ބުންޏެވެ. "އެ ކަހަލަ ކަންކަން ކޮށްލަން މާލެއަށް ވުރެ އިންޑިޔާ މާ ފަސޭހަވާނެ. ޑޮކްޓަރުން ވެސް ގަނެލެވޭނެ. ފޯ އެގްޒާންޕަލް! ކީއްވެ އިންޑިޔާ ނޫން ތާކަށް ނުގެންދަނީ. ސިންގަޕޯރ ވެސް އެ އޮތީ. އެ ތާނގެ ސާރވިސް މާ ރަނގަޅު ވެސް ވާނެ."\nދުރުވީމަ!" ރިފާ ކުޑަކޮށް ހިތްހަމަނުޖެހިފައި ބުންޏެވެ. "ޑޮކްޓަރު ބުނި ލަސްވާ ވަރަކަށް ނުރައްކާ ހައްތަހާ ބޮޑޭ ވާނީ! އެހެން ނޫނަސް ދަރިފުޅު ވިސްނާލަބަލަ! މިހާދު ކައިރިން ވަރިވާން މަންމަ ނިންމީ ޒާހިރު ބުނެގެނެއް ނޫނޭ! ދަރިފުޅު ބުނެގެން ނިންމީ! ޒާހިރަށް ކަމެއް ވިޔަސް ނުވިޔަސް ދަރިފުޅޭ ފަހު ބަސް ބުނާ މީހަކީ. ޒާހިރު ހުއްޓަސް ނެތަސް މަންމަގެ ނިންމުން ބަދަލެއް ނުވާނެއްނު! މިހާދަކީ މީހުން މަރާ މީހެއް ނަމަ ދަރިފުޅެއްނު.."\nމިހާދު އައުމުން ރިފާގެ ވާހަކަ މެދުކެނޑުނެވެ.\n"އެ ކޮޅުން ހުރިހާ ކަމެއް ހަމަޖެހިފަ އޮންނާނީ،" މިހާދު ބުންޏެވެ. "ހުރުމާ، ކެއުމާ، މެޑިކަލް ހުރިހާ ކަމެއް ހަމަޖެހިފަ އޮންނާނީ. އެ ކޮޅަށް ދާއިރު އެ ކޮޅުގަ ތިބޭނެ މީހުން ރެޑީގަ. މި ކޮޅުން ވެސް ދާނެ މީހެއް. ބޭނުންވާ ކަމެއް ރިފާ ހަމަ އެކަނި ބުނެލަން ޖެހޭނީ. ހުރިހާ ކަމެއް ހަމަޖެހޭނެ. ނަޝްފާ ބޭނުމިއްޔާ ނަޝްފާއަށް ވެސް ދެވޭނެ."\nނަޝްފާ އެއްޗެއް ބުނަން އަނގަ ހުޅުވާލި ވަގުތު ރިފާ ވާހަކަދެއްކިއެވެ.\n"އޭނަ ހުންނާނީ މި ކޮޅުގަ. މިހާދު ނުދާނަންތަ؟" ރިފާ ސުވާލުކުރިއެވެ.\nނަޝްފާއަށް ހީވީ ނަޝްފާއަށް ވުރެ މިހާދު އިސްކުރީހެންނެވެ. ނަޝްފާ ގާތުގައި ނުދާން ބުނެފައި މިހާދު ގެންދަން އުޅޭތީއެވެ. މިހާދު ހުރީ ދޭނެ ޖަވާބެއް ނޭނގިފައެވެ.\n"ރިފާ ބޭނުންތަ އަހަރެން ދާން؟" މިހާދު އެހިއެވެ.\nނަޝްފާ ބޭނުންވަނީ މިހާދު ނުދާށެވެ. އެކަމަކު ރިފާގެ ނަޒަރުގައި މިހާދު އިންޑިޔާއަށް ދިޔަސް ނުދިޔަސް މިހާދު ބޭނުން ކަމެއް ކުރެވޭނެއެވެ. މިހާދަކީ ނުފޫޒު ގަދަ ވިޔަފާރިވެރިޔެކެވެ. ކަމެއް ކުރާކަށް މިހާދު އެ ތާކު ހުންނާކަށް ނުޖެހެއެވެ.\n"އަހަރެން ބޭނުމެއް ނޫން ކަލޭ ދާކަށް،" އިނގެރޭސި ބަހުން ނަޝްފާ ބުންޏެވެ. "ކަލެއަކަށް އަހަރެން އިތުބާރެއް ނުކުރަން."\nރިފާގެ މޫނުމަތީގައި ހީވީ އެތިފަހަރެއް ޖެހިހެންނެވެ. އެކަމަކު ނަޝްފާގެ ނިންމުމާ ދެކޮޅުހަދާކަށް ރިފާ ބޭނުމެއް ނޫނެވެ. ހާއްސަކޮށް މިހާދުގެ ކުރިމަތީގައެވެ. ދެކޮޅުހަދައިފި ނަމަ މިހާދަށް އެ ދެވުނީ ނުބައި މެސެޖެކެވެ. ނަޝްފާ ނުކުރަން ބުނާ ކަމެއް ރިފާއަށް ކުރެވެންޏާ، ކުރަން ބުނާ ކަމެއް ނުކުރުމުގެ ހިތްވަރު ރިފާއަށް ނުލިބެންވީ ސަބަބެއް ނެތެވެ. މިހާދު ކައިރިން ރިފާ ވަރިވާކަށް ނުޖެހޭނެއެވެ.\n"އޯކޭ!" މިހާދު ވަރަށް ހަމަޖެހިލައިފައި އެއްބަސްވިއެވެ. "ޕެކްކުރަން ދާންވާނެއްނު! ޒާހިރުގެ އެއްޗެހި ވެސް ގެންދަންވާނެ! ނަޝްފާ މި ކޮޅުގަ ބަހައްޓާފަ ދަމާ!"\nރިފާ ހުރީ މިހާދާ ވަކިން ބައްދަލުކުރަން ބޭނުންވެފައެވެ. އެ ކަމަކަށް ހުރަހެއް ނެތެވެ. މިހާދަކީ ރިފާގެ ފިރިމީހާއެވެ. ވީމާ، އެ ފުރުސަތުގެ ބޭނުން ރިފާ ހިފިއެވެ. ކާރުގައި ގެއާ ދިމާއަށް ދަތުރުކުރަމުން ދިޔަ އިރު، މިހާދާއި ރިފާގެ ދެމެދަށް ވެރިވެފައި ވަނީ އަޖައިބެއް ކަހަލަ ހަމަހިމޭންކަމެކެވެ. ދެ މީހުން ވެސް އެކަކު އަނެކަކު ދެކެ އިންތިހާއަށް ލޯބިވެއެވެ. އެހެނަސް ދުނިޔޭގެ ކެހިވެރި އުސޫލުތަކުގެ ބޯ ފަރުދާއެއް ދެމެދަށް ހުރަސްއަޅައިފައިވާ ކަހަލައެވެ.\n"ސޮރީ!" ރިފާ ބޭނުންވީ ހަމަހިމޭންކަން ނައްތައިލާށެވެ. "ނަޝްފާ ނުވާނެ މިހާދާ އެހެން ވާހަކަދައްކައިގެނެއް."\n"ފުރުމުގެ ކުރިން ކޯޓަށް ގޮސް ވަރީގެ ކަންތައް ހަމަޖެއްސިދާނެ!" މިހާދު ދެއްކީ މުޅިން އެހެން ވާހަކައެކެވެ. "ރިފާ ބޭނުމިއްޔާ!"\nރަނގަޅު ވެގެން ގޮސް ވެސް ހައްދެއް އޮންނަން ވާނެއެވެ. ރިފާގެ ނަޒަރުގައި، މިހާދުގެ ރަނގަޅުކަން ހައްދު ފަހަނައަޅައި ހިނގައްޖެއެވެ. ރިފާ ވިސްނީ އެންމެ ކަމަކަށެވެ. މިހާދާއި ރިފާޔާ ދެމެދު އޮތް ގުޅުމަށެވެ. ވަރިވެއްޖެ ނަމަ މިހާދަކީ ދުރުހިލޭ މީހަކަށް ވީއެވެ. ދެން ޒާހިރު ކުރިމަތިކުރާނެ ސުވާލުތަކާއި، ކުރާނެ ޝަކުވާތަކަށް ރިފާއަކަށް ޖަވާބެއް ނުދެވޭނެއެވެ. ރިފާގެ ބޮލުގައި އަޅުވާ ތުހުމަތުތަކަކުން ވެސް ރިފާއަކަށް ސަލާމަތެއް ނުވެވޭނެއެވެ. އިނދެގެން އުޅޭހާ ދުވަހަކު ރިފާއަކީ މިހާދުގެ އަނބިމީހާއެވެ. ޒާހިރުގެ އެތައް ސުވާލަކަށް ރިފާއަށް އެ ޖަވާބު ދެވޭނެއެވެ.\n"ފޮއްޓަށް އެއްޗެހި އަޅާފަ ވަގުތު އޮވެއްޖެއްޔާ!" ރިފާ ޖަވާބުދިނެވެ. "މިހާދު ބޭނުމީ މިހާރު ވަރިކުރަންތަ؟"\n"އަހަރެން ބޭނުމީ ދުވަހަކު ވެސް ރިފާ ވަރިނުކުރަން،" މަގަށް ބަލަހައްޓައިގެން އިން މިހާދު ބުންޏެވެ. "އެކަމަކު ބޭނުންހާ ކަމެއް ވޭތަ؟ ހުރިހާ ދުއާއެއް އިޖާބަ ކުރައްވާތަ؟ ލޯތްބަކީ އެންމެނަށް ލިބޭ އެއްޗެއް ނޫނޭ. ބައެއް ފަހަރު އަހަންނަށް ހީވޭ އަދިވެސް ކުރަންވާ ވަރަށް އަހަންނަށް މަސައްކަތް ނުކުރެވެނީއޭ. އަދި އެއް ފަހަރު ނަޝްފާޔާ ވާހަކަދައްކާލަންތަ؟ ފަހަރެއްގަ އޭނަ އެއްބަސްވެދާނެއްނު!"\nރިފާގެ ތުންފަތަށް ވެރިވި ހިނިތުންވުމާ އެކުއެކީގައި ކަހަލަ ގޮތަކަށް ލޮލަށް ކަރުނަ ވެސް ޖަމާވާން ފެށިއެވެ. އެއީ މިހާދާ ބައްދަލުވީތީ ލިބުނު އުފަލާއި ވަކިވާން ޖެހޭތީ ލިބޭ ހިތާމައެވެ. ހަޔާތުގެ ބާކީ ބައި މިހާދާ އެކުގައި ވެއަތުކޮށްފައި، އަލުން ދުނިޔެއަށް އަންނަން ރިފާއަށް ފުރުސަތު ލިބުނަސް ރިފާ ބޭނުމީ މިހާދާ ބައްދަލުވި ހިސާބުން ދިރިއުޅުން ފަށާށެވެ. ހަޔާތަކީ ޑައިރީއެއް ނަމަ ނުވަތަ ލޯބީގެ ވާހަކައަކަށް ވި ނަމަ، މިހާދާ ބައްދަލުވި ހިސާބަކީ ރިފާއަށް އެންމެ ހިތްގައިމު ބާބެވެ. އެންމެ ނަލަ ސަފުހާތަކެވެ. ތަކުރާރުކޮށް އެތައް ފަހަރަކު ރިފާ ކިޔަން ބޭނުންވާ ލަފުޒުތައް ހުރި ޖުމުލަތަކެވެ. ހިތާމައަކީ، އެ ވާހަކަ ފުރިހަމަ ނުވި ކަމެވެ.\n"އޭނަ އެއްބަހެއް ނުވާނެ!" ރިފާ މަޑުމަޑުން ބުންޏެވެ. "ކުރިން ވެސް އަހަރެން ބުނީމެއްނު! އަހަރެން ބޭނުމެއް ނޫން މިހާދު އާދޭސްކުރާކަށް. މީހެއް ދެކެ ލޯބިވުމަކީ ކުށެއް ނޫނޭ މިހާދު! އަހަރެން އެތައް ފަހަރަކު މިހެން ބުނެފިން. އަދިވެސް ބުނާނަން. އަހަންނަކަށް ނޭނގެ އަހަރެން ދެކެ މިހާދު ތިހާ ލޯބިވަނީ ކީއްވެގެން ކަމެއް. ބުނެދީފާނަންތަ؟ މިހާދު ތިހާ ގަޔާވާ ކޮން ސިފައެއްތަ އަހަރެންގެ ހުރީ؟"\nމިހާދު ހިނިތުންވެލައިފައި ރިފާއަށް ބަލައިލިއެވެ. ލޮލަށް ވެރިވެފައިވާ ކަރުނައިގެ ތެރެއިން މިހާދަށް ރިފާ ފެނުނީ ފުސްކޮށެވެ. ކަރުނައިގެ ކަނޑެއް ތެރެއަށް ރިފާ ގެނބެމުންދާ ކަހަލައެވެ.\n"އަހަންނަށް އެނގުނު ދުވަހަކުން ބުނާނަން،" މިހާދު ބުންޏެވެ. "އަހަރެން ވެސް އެތައް ފަހަރަކު ބުނި ވާހަކައެއް އަލުން ބުނެލަންތަ؟ އަހަރެން މަތިން ހަނދާންނައްތާ ނުލައްޗޭ!"\nރިފާ ބޭނުންވީ އަޑުގެ ކޮޅަށް ރޮއިގަންނާށެވެ. މިހާދުގެ ކޮނޑުގައި ބޯއަޅާލައިގެން އެތައް އިރަކު ރޯށެވެ. ރޮއިރޮއިފައި ބުނާށެވެ. ރިފާ ބޭނުން ވިޔަސް ރިފާއަކަށް މިހާދު ހަނދާންނައްތައެއް ނުލެވޭނެއެވެ. އެކަމަކު އެ ވާހަކަދައްކާކަށް ވަގުތެއް ނެތެވެ. ބޭނުންވި ވަރަކަށް ފޮށި ތައްޔާރެއް ވެސް ނުކުރެވުނެވެ. ތެޅެމުން ފޮޅެމުން ރިފާ ހުޅުލެއަށް އައި އިރު ބޯޓު ޖައްސަނީއެވެ. އެއާރ އެމްބިއުލާންސްގެ ގޮތުގައި އައީ ކުޑަ ޖެޓެކެވެ. އެއީ އެ ހިދުމަތް ދޭ ބޯޓުތަކުގެ ތެރެއިން އެއްވަނަ ދަރަޖައިގެ ބޯޓެކެވެ. ޑަކުޓަރުންނާ ނަރުހުން ތިއްބެވެ. ކުދި އޮޕަރޭޝަން ކުރެވޭ ވަރަށް ސާމާނު ހުއްޓެވެ. އެއީ އޭގެ ޒާތުގައި ފުރިހަމަ ހޮސްޕިޓަލެކެވެ. ބޯޓު މަޑުކުރިތާ ގިނަ އިރެއް ނުވެ ރިފާމެން ބޯޓަށް އެރިއެވެ. ވައިކަފައިފައި ދިޔަ މަތިންދާބޯޓު ޖައްވު ތެރެއަށް އުދުހިގަތެވެ. މާލޭގެ ސިޓްރޯން ރެސްޓޯރަންޓުގެ މޫދު ކައިރީގައި ހުރި މޭޒެއް ކައިރީގައި އިން މިހާދަށް އެ މަންޒަރު ވަރަށް ރީތިކޮށް ފެނުނެވެ. އެ ދަތުރުގައި މިހާދު ބައިވެރި ނުވީ ސަބަބެއް ނެތިއެއް ނޫނެވެ. އެއީ ދުރާލައި މިހާދު ރާވައިލި ރޭވުމެކެވެ.\n"ސޮރީ ރިފާ!" ހިތާހިތުން މިހާދު ބުނެލިއެވެ. "ވަރަށް ބޮޑަށް ސޮރީ!"\n27 ކޮމެންޓް, 41 ރިއެކްޝަންސް\nއެންޖޯއިންގ ކޮމެންޓްސް ސެކްޝަން\nއަހަރެން އަބަދުވެސް މިހާދުގެ ދެއްކުންތެރިކަމަށް ޝައްކުގެ ނަޒަރަކުން ދުށީ. ސަބަބަކީ ޒާހިރަކީ މިހާދުގެ ރަހުމަތްތެރިއެއް. މިހާދަކީ އިންސާނިއްޔަތުކަން ހުރި މީހެއްނަމަ ޒާހިރުގެ ހުރި ހަމައެކަނި ދަރިފުޅު ޒާހިރުއާ ވަކިކުރާކަށް ބޭނުމެއްނުވާނެ. ޢަދި މިހާދުގެ އަތެއްނުވާނަމަ ޒާހިރުއާ އެކްސިޑެންޓް ވުމުން އަޅާނުލާ ނުދާނެ. ޢެހީތެރިވާނެ. މިހާދު ނުދިޔަޔަސް މިހާދުގެ ޕްލޭން ކާމިޔާބުކުރެވޭނެ. މި ދަތުރުގައި ޒާހިރު މަރާލާނެ. އަދި ނަޝްފާ ވެސް ފައިސާގެ ދަޅާގައި ޖައްސާނެ.\nކިހިނެއްވީބާ ސޮރީ އޭ އެބުނީ؟ ނުބައި ރޭވުމެއް ކަމަށް ބެލެވެނީ\nމިހާދު ދިމާކުރާނީ ނަޝްފާޔާ. އެއީ ނަޝްފާގެ ސަބަބުން ރިފާ ވަރިވާން މިހާރު ނިންމަނީ އެ. މިހާދަކީ ވިޔަފާރިވެރިއެއް ވީމަ ނަޝްފާޔާ ހަދާނީ ޑީލް. ބައްޕަ ސަލާމަތުން އައުން ނޫނީ މަންމަ މިހާދާ އިނދެގެން ހުންނަން އެއްބަސްވުން.\nމިހާދު ސޮރީއޭ އެބުނީ އެކްސިޑެންޓް ވާން ދިމާވިގޮތް އަދާއި ހަމައަށްވެސް ރިފާ ގާތު ނުބުނެ އޮތީމަ. އަދި ކައްސާލައިގެން ވެއްތުނީ އޭ ބުނެ ދޮގެއް ހެދުނީމަ. ޙަޤީޤަތުގަ އެކްސިޑެންޓް ވުމުގަ މިހާދުގެ އެއްވެސް ކުށެއްނެތް. ޤަޞްދުގަ އެކްސިޑެންޓް ކުރަން މަސައްކަތް ކުރި ކަމަށް ތހުމުމަތު ކުރާއިރު މިހާދަށް ކިހިނެތް އެނގޭނީ އެގަޑިގަ އެއްކޮޅަށް ވުއްވާ މަގެއްގެ ނުބައިކޮޅުން ގަވާއިދާ ޚިލާފަށް ޒާހިރު އަންނާނެކަމެއް.\nޒުލްފާ ފާރަލާފަ ބުނެދިނީ ކަންނޭނގެ\nމަށަށް ހީވަނީ މިހާދުގެ ރޭވުން އަހަރުމެން މިހީކުރާ ގޮތަކަށް ނޫންހެން ވާނީ... ތެދުވެރި ލޯބިވާ ވވވވ މަދު ބަޔަކުވެސް އުޅޭ...މިހާދަކީ އެކަހަލަ ލިބުންތަދު މީހެއް ކަމަށް ލަފާކުރެވެނީ ... ދެން އަޅެ ވާގޮތް ބަލަމާ ދޯވް...\nވާހަ ކަ ކިޔާަ ކުއްޖާ\nއެ ދެމީހުން ފުރުވާލާފަ ދެން ނަޟްފާ އާ ކަންނޭނގެ މިހާދު ދިމާ ކުރާނީ\nއަޅޭ ކޮބާތަ އެދުރުބެ.އެދުރާ އާދެބަލަ މޮޅު ވާހަކަ ހިފައިގެން.ދެން މީ ބާކާރު ހާސަރު.\nމިހާރު ލަފާކުރެވެނީ ޒުލްފާގެ ސިހުރުގެ ކަންތައްގަނޑާ ތިންފަށަށް ވަރިވާން ގާޒީއަށް ދިން ރިޝްވަތާ އަދި ޒުލްފާ ކީ އެއްޗިއްސާ މިހާދުއާ ވީ އެކްސިޑެންޓާ މީ މިހާދު ކުރީއްސުރެ ރިފާ ޖަހައިގަންނަންވެގެން ހިންގި އޮޕަރޭޝަނެއް ކަމަށް. މިހާދާ އިންޑިޔާ އާ ވެސް މިއޮންނަނީ އާދަޔާ ޚިލާފު ގުޅުމެއް.ވާހަކަ ނިމުމުގެ ކުރިން މި ނެޓްވޯކްގެ ހުރިހާ މީހުނަށް ވަަރުގަދަ އަދަބެއް ދިނުމަށް އެދެން.


ކުޅިވަރުގެ ރަނގަޅު ފެސިލިޓީއެއް ރަށްރަށުގައި ގާއިމުވުމުން ރަނގަޅު ކުޅުންތެރިން އުފެދޭނެ: މަހްލޫފް – Dhuvas Online\nކުޅިވަރުގެ ރަނގަޅު ފެސިލިޓީއެއް ރަށްރަށުގައި ގާއިމުވުމުން ރަނގަޅު ކުޅުންތެރިން އުފެދޭނެ: މަހްލޫފް\nކުޅިވަރުގެ ރަނގަޅު ފެސިލިޓީއެއް ރަށްރަށުގައި ގާއިމުވެގެން ދިއުމަކީ ރަނގަޅު ކުޅުންތެރިން އުފެދި، ފުޓްބޯޅަ ކުރިއެރުވުމަށް ކުރާ މަސައްކަތަށް ވަރަށް ބޮޑު އެހީތެރިކަމަކަށްވާނެ ކަމަށް ޔޫތް އެންޑް ސްޕޯޓްސް މިނިސްޓަރ އަހްމަދު މަހްލޯފު ވިދާޅުވެއްޖެ އެެވެ.\nމިނިސްޓަރ މިހެން ވިދާޅުވީ އެ މިނިސްޓްރީގެ ފަރާތުން ރާއްޖޭގެ އެކި ކަންކޮޅުތަކުގައި ގާއިމްކުރުމަށް ނިންމާފައިވާ ޓާރފް ދަނޑުގެ ތެރެއިން 13 ރަށެއްގެ ދަނޑުގައި ޓާރފް އެޅުމަށް ވީ.އޭ.އެމް ކޮމްޕެނީ ޕްރައިވެޓް ލިމިޓެޑް (ވީއޭއެމްކޯ) އާ ޙަވާލު ކުރުމުގެ އެއްބަސްވުމުގައި ސޮއި ކުރުމަށް ބޭއްވި ރަސްމިއްޔާތުގައި ވާހަކަ ދައްކަވަމުން ނެވެ.\nމިނިސްޓަރ ވިދާޅުވީ ރައީސް ވިދާޅުވެފައިވާގޮތަށް ދަނޑުތައް ފުރާލުން އެއީ މާލެކަމަކަށް ނުބަލާ ކަމަށާއި މިހާރުގެ ވިސްނުމަކީ ރާއްޖޭގެ ރަށްރަށުގައި ހުރި ދަނޑުތައް ފުރާލުން ކަމަށެވެ. އަދި އެކަންވާނޭކަމުގެ ޔަގީންކަން އެބައޮތް ކަމަށެވެ.\nރާއްޖޭގެ ރަށްރަށުގައި ބޮޑު ފުޓްބޯޅަ ދަނޑުތައް ހެދުމަކީ ރައީސުލްޖުމްހޫރިއްޔާގެ ރިޔާސީ ވަޢުދުފުޅެއްގެ ތެރެއިން ފަށައިގެން އަންނަ މަސައްކަތެއް ކަމަށާއި މިކަމުގެ ސަބަބުން ޚާއްސަކޮށް ފުޓްބޯޅައަށް ވަރަށްބޮޑު ކުރިއެރުމެއް ލިބިގެންދާނެ ކަމަށް ގަބޫލު ކުރައްވާ ކަމަށް ވެސް މިނިސްޓަރ ވިދާޅުވި އެވެ.\nހ ދ ހިތިމަރަދޫ ދަނޑުގައިވެސް ޓާފު އަޅާދެއްވާާ މިނިސްޓާރ މަހްލޫފް\nވަރުން ދަވަނަށް ރާއްޖެއިން މާ މީރު ޕާނެއް ކެވިއްޖެ !\nސިލްސިލާ ވާހަކަ: ޒާރާ – ސާޅީސްވަނަބައި


އަދީބު އަނެއްކާވެސް ހައްޔަރުކޮށްފި | Jazeera\tއަދީބު އަނެއްކާވެސް ހައްޔަރުކޮށްފި - Jazeera\nއަދީބު އަނެއްކާވެސް ހައްޔަރުކޮށްފި\nއަލީ ޝިފާޒް August 5, 2019 36 views0\nކުރީގެ ނައިބު ރައީސް އަޙްމަދު އަދީބު އަނެއްކާވެސް ހައްޔަރުކޮށްފިއެވެ.\nއަދީބު ހައްޔަރުކޮށްފައިވަނީ މިއަދު ހެނދުނު 6:30 ހާއިރުގައެވެ. އަދީބު ހައްޔަރުކޮށްފައިމިވަނީ ރޭގެ ވަގުތެއްގައި އަދީބު މިނިވަން ކުރުމަށް ކްރިމިނަލް ކޯޓުން ހުކުމް ކުރުމަށްފަހު އަލުން ނެރުނު ކޯޓު އަމުރެއްގެ ދަށުންނެވެ.\nއަދީބު މިނިވަން ކުރުމަށް ކްރިމިނަލް ކޯޓުން ރޭ އަމުރުކުރި ނަމަވެސް އަދީބު ގެޔަށް ގެންދިޔައީ ފަތިސްވަނިކޮށެވެ. އެއީ އަދީބު ފުލުހުންގެ ވެހިކަލެއްގައި ފުލުހުންގެ މައި އިދާރާއިން ނެރުނުތާ ގަޑިއިރެއްގެ ފަހުންކަމަށް އެ ސަރަހައްދުގައި ޚަރަކާތްތެރިވާ ނޫސްވެރިން ވަނީ ރިޕޯޓުކޮށްފައެވެ. އަދީބާއިއެކު ދެ ފުލުހެއް އަދީބުގެ އެޕާޓްމެންޓަން ވަނުމަށްފަހު ގަޑިއިރެއްފަހުން އަދީބު ހައްޔަރުކޮށްގެން ވަނީ ގެންގޮސްފައެވެ.\nމިފަހަރުވެސް އަދީބު ހައްޔަރުކޮށްފައިވަނީ އެންމެ ފަހުން ހައްޔަރުކުރެވުނު ތުހުމަގައެވެ. އެއީ ސްޕްރީމް ކޯޓުގެ އަމުރާއި ޚިލާފަށް ރާއްޖެއިން ފުރައިގެން ދިޔަ މައްސަލައިގައެވެ. އަދީބުގެ ބަންދާއިމެދު ގޮތެއް ނިންމުމަށް ރޭ ބޭއްވި އަޑުއެހުމުގައި ފުލުހުންވަނީ އަދީބު ހައްޔަރުކުރުމުގެ އާ އަމުރެއް ހޯދުމަށް މަސައްކަތް ކުރަމުންދާކަމަށް ބުނެފައެވެ.\nކްރިމިނަލް ކޯޓުގައި ކުރިޔަށްދާ ރައީސް ޢަބްދުﷲ ޔާމީންގެ ޝަރީޢަތުގައި ރައީސް ޔާމީނާއި ދެކޮޅަށް ޝަފަވީ ހެއްކެއްގެ ގޮތަުގައި އަދީބުގެ ނަން ހުށަހެޅި އަދީބުގެ ހެކިބަސް ނެގުމަށްވެސް ވަނީ ހަމަޖެހިފައެވެ.


BREAKING NEWS: Latheef Membaru Kamun Vaki Nuvaa Kamah Supreme Court In Hukum Kohfi - Vaguthu\nލަތީފް މެމްބަރު ކަމުން ވަކިނުވާ ކަމަށް ސުޕްރީމް ކޯޓުން ހުކުމްކޮށްފި\nރައްޔިތުންގެ މަޖިލީހުގެ ދިއްދޫ ދާއިރާގެ މެމްބަރު އަބްދުއްލަތީފް މުހައްމަދު، ރައްޔިތުންގެ މަޖިލީހުގެ މެންބަރުކަމުން ވަކިނުވާ ކަމަށް ސުޕްރީމް ކޯޓުން ހުކުމްކޮށްފިއެވެ.\nސުޕްރީމް ކޯޓުން މިއަދު ކުރި ޙުކުމުގައި ވަނީ 18 ޖުލައި 2018 ގައި ލަތީފްގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ނިންމި ނިންމުން ބާތިލް ކަމަށެވެ.\nޕީޕީއެމް އިން ވަކިވާން ލަތީފް ސިޓީ ފޮނުވާފައިވަނީ މިދިޔަ އަހަރުގެ ޖޫން މަހުގެ 19 ވަނަ ދުވަހުއެވެ. އެ ސިޓީ ލަތީފް ވަނީ އިލެކްޝަންސް ކޮމިޝަން އަދި ރައްޔިތުންގެ މަޖިލީހަށް ވެސް ފޮނުވާފައެވެ. ނަމަވެސް ޕީޕީއެމުން ވަކިވާން ލަތީފް ސިޓީ ފޮނުވާފައިވަނިކޮށް ރައްޔިތުންގެ މަޖިލީހުގެ ރައީސް އަބްދުﷲ މަސީހުގެ އިތުބާރު ނެތްކަމުގެ މައްސަލައިގެ ޕެޓިޝަނުގެ ލަތީފް ސޮއިކުރެއްވުމާ ގުޅިގެން ޕީޕީއެމް އިން ރަސްމީކޮށް އޭނާ ވަކި ކޮށްފައިވަނީ މިދިޔަ އަހަރުގެ ޖުލައި މަހުގެ 18 ވަނަ ދުވަހުއެވެ.\nސުޕްރީމް ކޯޓުން މިއަދު ކުރި ހުކުމުގައި ވިދާޅުވީ ޕީޕީއެމްގެ އަސާސީ ގަވައިދުގައިވާ ގޮތުން ޕާޓީއިން ވަކިވާން މެންބަރަކު އެދޭ ހިސާބުން އެ މެންބަރަކު ޕާޓީއިން ވަކިވާނެ ކަމަށާއި އެގޮތުގެ މަތިން ލަތީފް ޕީޕީއެމްއިން ޖޫން މަހުގެ 19 ވަނަ ދުވަހު ވަކިވެފައިވާކަން ޔަގީންވާ ކަމަށެވެ.\nއަދި ލަތީފް ޕީޕީއެމް އިން ވަކިވެފައިވަނިކޮށް ޕީޕީއެމްއިން އަމިއްލަ އަށް އިސްނަގައިގެން ސުލޫކީ މައްސަލައެއް ބަލައި އޭނާއާމެދު ފިޔަވަޅެއް ނޭޅޭނެ ކަމަށްވެސް އެ ހުކުމުގައި ބުނެފައިވެއެވެ.\nރައްޔިތުންގެ މަޖިލީހުން ފާސްކޮށްފައިވާ އެންޓި ޑިފެކްޝަން ގާނޫނުގެ ދަށުން ލަތީފްގެ ގޮނޑި ގެއްލޭނެ ގޮތެއް ނެތް ކަމަށާއި އެއީ އެ ގާނޫނު ހިނގާނީ މިދިޔަ އަހަރުގެ ޖުލައި މަހުގެ 13 ވަނަ ދުވަހުން ފެށިގެން ކަމަށް ހުކުމުގައި ބުނެފައިވެއެވެ.\nލަތީފްގެ އިތުރުން ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) އާއި ވިލިނގިލީ ދާއިރާގެ މެމްބަރު ސައުދު ހުސެއިންގެ ގޮނޑި ނުގެއްލޭ ކަމަށްވެސް ސުޕްރީމް ކޯޓުން މިއަދު ވަނީ ހުކުމް ކޮށްފައެވެ.\nއޮކްޓޯބަރ 8, 2018 15:06\nޢަސްލު ހަމަ އެކަކުވެސް ވަކިނުވާނެ ތީބަޔަކު މީހުން ހިންގި ބޮޑުޖަރީމާއެއް އިއްތެރި މެންބަރުން ފާރުމަތިން އުކާލި މީހުންވެސް ހައްޔަރުކޮށް އިންސަފުގެ ދޮރުމައްޗައް ގެންދަން ފެނޭ\nއަލްޙަމްދުލިﷲ. މަރުޙަބާ! ލަޠީފު\nއޮކްޓޯބަރ 8, 2018 15:29\nއެންޓިޑިފެކްޝަން ގާނޫނަކީ އެއީ ކެނެރީގެ ނަޝީދުގެ ވެރިކަން ފެށުމުގެ ކުރިން ވެސް ރައީސް މައުމޫނުގެ ސަރުކާރުން އެކުލަވާލަން ޖެހޭ ގާނޫނެއް އެެއަށް ފަހު ކެނެރީގެ ނަޝީދުގެ ވެރިކަމުގައި އޭނާ އެކުލަވާލަން ޖެހޭ ގާނޫނެއް އޭނާ ވެސް އެކަން ނުކުރީ ދެން މަމެން ޕިންކީން ވެރިކަމަށް އައިސް ވެސް އެހެން ޕާރޓީ ތަކުން މެމްބަރުން ޕީޕީއެމް އަށް ބަދަލު ކުރުމަށް ޓަކައި އެންޓިޑިފެކްޝަން ގާނޫނު ވުޖޫދަށް ނުގެނައީއޭ އޭގެ ހިތި ނަތީޖާ މިފެނިގެން ދަނީ އޮރިޖިނަލް ޕީޕީއެމް މެމްބަރުން ޕީޕީއެމް ގެ ނަމުގައި މަޖްލީހަށް ހޮވުނު މެމްބަރުންނަށް ވޯޓް ދިނީ އަދި އެމްޑީއޭ ގެ ނަމުގައި މަޖްލީހަށް ހޮވުނު މެމްބަރުންނަށް ވެސް ވޯޓް ދިނީ އަދި ޖޭޕީ ނަމުގައި ހޮވުނު މެމްބަރުންނަށް ވެސް ވޯޓް ދިނީ އެކަމަކު ޕީޕީއެމް މެމްބަެރުންނާއި ޖޭޕީ މެމްބަރުން ގުޅިގެން ރިޝްވަތުގެ ފައިސާ ބޭނުން ކޮށްގެން މަޖްލީހުގެ ތެރޭން ރައްޔިތުން ހޮވާފައިވާ ސަރުކާރެއް ނަގާ އެއްލާލަން އުޅުން އެއީ އެމެން ފުރަތަމަ ވެސް މެމްބަރު ކަމުން ވަކިވާން ޖެހޭނެ ކަމެއް ކަން އެއީ ކަށަވަރުވެ ޔަގީން ވާކަކެމޭ އިބޫ ވެރިކަމާއި ހަވާލުވެ އެންޓި ޑިފެކްޝަން ގާނޫނު އުވާލައިފިނަމަ އެމްޑީޕީގެ ވެރިކަމުގައި ކުރާ ހުރިހާ ޚަރަދެއް ކުރަން ޖެހޭނީ ދައުލަތުން މަޖްލީހުގެ މެމްބަރުންނަށް ތިބޭ ބަޔަކަށް އެކަނިއެވެ. ނަތީޖާ އަކީ އިންޑިއާ އަށް ވުރެން ބޮޑަށް ރާއްޖޭގައި ކޮރަޕްޝަން ބޮޑުވެ ރާއްޖޭގެ އިގްތިސާދު ފުނޑިގެން ދިއުމެވެ. އިންކަމް ޓެކްސް ނޫން އަދި ފުޑް ޓެކްސް ނެގި ނަމަވެސް ނުކެރޭނެ ރާއްޖޭގެ އިގްތިސާދު ސަލާމަތް ކުރަން އެއީ ވާނެ ކަމެއް ނޫން.\nއޮކްޓޯބަރ 8, 2018 15:36\nމިލިބުނީ ހިތްވަރެއް، މަސީހު މަގާމުން ދުރުކުރުމުގެ މަސައްކަތް ފެށިއްޖެ ކަމަށް ރިޔާޒު ބުނާނަމަ އެކަަމަކީ އެއީ ރައްޔިތުންގެ މަޖްލީހުގެ މެމްބަރުން އެމެންގެ މަގާމްގެ ނުފޫޒު ބޭނުން ކޮށްގެން ނާޖާއިޒު ގޮތުގައި އެމެންގެ މަގާމްގެ ބޭނުން ކުރުމެވެ. އެފެތެނީ ކޮރަޕްޝަން ހުއްޓުވުމާއި މަނާ ކުރުމާއި ބެހޭ ގާނޫނު ގެ ދަށުން ކޮރަޕްޝަނަށް މަގުފަހިވާ ގޮތަށް މަޖްލީހުގެ މެމްބަރުން ކުރާ ކަމަކަށް. މަޖްލީހުގެ މެމްބަރުންގެ މޭންޑޭޓް އެއް ނޫން އެމެން ހޮވާފައިވާ ރައީސް އަކު މަގާމުން އޭނާގެ ކުށެއް ޝަރުއީ ކޯޓަކުން ސާބިތު ނުވަނީސް އެފަދަ ރައީސް އަކު މަގާމުން ދުރުކުރުމަކީ. އެއީ ކުރެވޭނެ ކަމެއް ނޫން އަދި ކޮށްގެން ވާނެ ކަމެއް ވެސް ނޫނެވެ. އެއަށް މިކިޔަނީ ކޮރަޕްޝަން ރާއްޖޭގެ ސޮސައިޓީ ގެ އެޑިއުކޭޝަނަލް ބެކްގްރައުންޑް ރަނގަޅު ގުޑް ގަވަރނެންސް އަށާއި އަދި ގާނޫނު ތަކަށް އަހުލުވެރި ނުވާތީވެ އެމެންނަށް މީގައި ވާނުވާ ނޭގެނީއޭ ނޫސްވެރިން ނަކީ މިޒިންމާ އަދާ ކުރަން ތިބި މީހުން އެމެން ވެސް މިފަދަ ކަންކަމުގައި އުޅެނީ ވަރަށް ފަހަތުގައި


Aailee masalathakah phone medhuverikoh hiley gaanoony lafaa dheyn fashaifi | Mihaaru\nއާއިލީ މައްސަލަތަކަށް ފޯނު މެދުވެރިކޮށް ހިލޭ ގާނޫނީ ލަފާދޭން ފަށައިފި\n18 ޑިސެމްބަރ 2017 - 14:21 1 comment\nއާއިލާއާ ބެހޭ ގާނޫނާއި ގެވެށި އަނިޔާގެ މައްސަލަތަކާ ބެހޭ ގާނޫނީ ލަފާ، ފޯނު މެދުވެރިކޮށް ހިލޭ ދޭން ފެމެލީ ލީގަލް ކުލިނިކުން ފަށައިފި އެވެ.\nފެމެލީ ލީގަލް ކުލިނިކްގެ އޮފިޝަލަކު ވިދާޅުވީ އިއްޔެއިން ފެށިގެން ފޯނު މެދުވެރިކޮށް ގާނޫނީ ލަފާ ދެމުން އަންނަނީ ވަރި، ކައިވެނީގެ މައްސަލަތަކާއި ގެވެށި އަނިޔާގެ އިތުރުން ހަރަދު ދިނުމާއި ހަޟާނާތުގެ މައްސަލަތަކުގައި ކަމަށެވެ.\nމީގެ ކުރިން އެ ކްލިނިކުން ލަފާ ދެމުން އައީ އެތަނަށް ޒިޔާރަތްކޮށް، އެހީއަށް އެދޭ މީހުންނަށެވެ.\n"އަޅުގަނޑުމެން ފޯން މެދުވެރިކޮށް މި ހިދުމަތް ދޭން މިފެށީ ރާއްޖޭގެ އެކި ކަންކޮޅުތަކުގައި ދިރިއުޅޭ ފަރާތްތަކަށް ހިލޭ ގާނޫނީ ލަފާ ލިބޭނެ ފުރުސަތު ހޯދައި ދިނުމަށް،" އޮފިޝަލް ވިދާޅުވި އެވެ.\nOur teleconsultation services are available for all across Maldives, regardless of gender and nationality. Call our hotline 9977771 to seek free legal advice in the following areas: pic.twitter.com/4R7sWCbEkY\n— Family Legal Clinic (@FLCmv) December 18, 2017\nއޭނާ ވިދާޅުވީ ބަންދު ނޫން ކޮންމެ ދުވަހެއްގެ ހެނދުނު 9:00 އިން މެންދުރު 3:00 އަށް، 9977771 އަށް ގުޅުމުން، މައްސަލަތަކާ ބެހޭ ގޮތުން ގާނޫނީ ލަފާ ދޭނެ ކަމަށެވެ.\nރާއްޖޭގެ ވަކީލުންތަކެއް ގުޅިގެން ހިންގާ ޖަމިއްލާ އިން އާއިލީ މައްސަލަތަކަށް ގާނޫނީ ލަފާ ހިލޭ ދޭން ފެށީ 2014 ގަ އެވެ. އެހީއަށް އެދޭ ފަރާތްތަކަށް ގާނޫނީ ވަކީލަކާ ބައްދަލުކޮށް މައްސަލަތަކަށް ހައްލު ހޯދަން އެތަނުން ފުރުސަތު ދެ އެވެ.\nއިތުރު ލިޔުންތައް ވަކި ޖިންސަކަށްވީތީ އަނިިޔާކުރުން ގެވެށި އަނިޔާ ވަކީލުން ކައިވެނި


Maldives Marine Symposium fashaigen kuriah eba dhey\nމޯލްޑިވްސް މެރިން ސިމްޕޯޒިއަމް ފަށައިގެން ކުރިއަށް އެބަދޭ\n12 ޑިސެމްބަރ 2020 - 13:46:34\nރާއްޖޭގެ ކަނޑުގެ ދިރުންތަކުގެ ދިރާސާތައްކުރާ އިންސްޓިޓިއުޓް (އެމްއެމްއައިއާރު) އިން އިންތިޒާމް ކުރަމުންދާ "މޯލްޑިވްސް މެރިން ސިމްޕޯޒިއަމް" ގެ ތިންވަނަ މަހާސިންތާ މިއަދު ފަށައިފި އެވެ.\nދެ އަހަރުން އެއް އަހަރު ބާއްވާ މި މަހާސިންތާގެ މަގްސަދަކީ ރާއްޖޭގެ ކަނޑުގެ މާހައުލާއި، ވަސީލަތްތަކާއި، ދިރުންތަކާއި ގުޅޭގޮތުން ކުރެވެމުންދާ ދިރާސާތަކުގެ މައުލޫމާތު ބަދަލުކޮށް، އާންމުންނާއި އެ ދިރާސާތަކުގެ ނަތީޖާ ހިއްސާކުރުމުގެ ތެރެއިން ރާއްޖޭގެ މެރިން ސައިންސްގެ ދާއިރާ ކުރިއެރުވުން ކަމަށް އެމްއެމްއާރުއައި އިން ބުނެއެވެ.\n"މޯލްޑިވްސް މެރިން ސިމްޕޯޒިއަމް" ތިންވަނަ ފަހަރަށް ކުރިއަށް ގެންދާއިރު، މިފަހަރުގެ މަހާސިންތާ އިފްތިތާހްކޮށްދެއްވީ ފިޝަރީޒް އެންޑް މެރިން ރިސޯސަސް މިނިސްޓަރު ޒަހާ ވަހީދެވެ.\nމި މަހާސިންތާ އިފްތިތާހްކޮށްދެއްވައި ދެއްކެވި ވާހަކަފުޅުގައި މިނިސްޓަރު ޒަހާ ވަނީ ރާއްޖޭގައި ދެމެހެއްޓެނިވި ނޫ އިގްތިސާދެއް ބައްޓަންކުރުމުގައި ސައިންސުން ފޯރުކޮށްދޭ މަގާމަށް ސަރުކާރުންދޭ އަހައްމިއްޔަތުގެ މައްޗަށް އަލިއަޅުއްވާލައްވައިފަ އެވެ. މީގެ އިތުރުން މެރިން ސައިންސްގެ ދިރާސާތައް އާންމުކުރެވޭނެ ޕްލެޓްފޯމެއް އޮތުމުގެ މުހިއްމުކަންވެސް ޒަހާ ފާހަގަކުރައްވާފައިވެ އެވެ.\nދެ ދުވަހަށް ވާޗުއަލްކޮށް ކުރިއަށް ގެންދާ މި މަހާސިންތާގައި ފަސް ދާއިރާ އަކުން ޖުމްލަ 34 ކަރުދާހެއް ހުށަހަޅަން ހަމަޖެހިފައިވެ އެވެ.\nމި އަހަރުގެ މަހާސިންތާއަށް ހުށަހަޅާފައިވާ އެބްސްޓްރެކްޓްތައް މުރާޖާކުރެއްވި މަހާސިންތާގެ ސައިންޓިފިކް ކޮމިޓީން ވަނީ މި މަހާސިންތާގައި ހިމެނުމަށް ފެންވަރު ރަނގަޅު ދިރާސާތައް ހުށަހަޅާފައިވާ ކަމަށް ބުނެފަ އެވެ.\nފިޝަރީޒް މިނިސްޓްރީމެރިން ރިސާޗުމިނިސްޓަރު ޒަހާ


ސުޕަވައިޒަރ ގެ މަޤާމަށް މީހަކު ހޯދުމަށް\nމޮސްކް މެނޭޖްމަންޓް ސެކްޝަން / މިނިސްޓްރީ އޮފް އިސްލާމިކް އެފެއާޒް، ކ.މާލެ\n1. މައްޔިތަކު މޯގަށްލުމަށް އެދިގެންއައުމުން އެމައްޔިތާގެ މަރުސާބިތުކުރާ ލިޔުމާ ޕޮލިސްހުއްދަދީފައިވާ ލިޔުމަށާ އެމައްޔިތާގެ އައި.ޑީ/ޕާސްޕޯޓްގެކޮޕީ ލިބުމުން މޯގުގައި އެމައްޔިތާ ބޭއްވޭނެގޮތް ހަދައިދިނުމާއި މޯޗަރީ މައުލޫމާތުތައް އެދޭފަރާތްތަކަށް މައުލޫމާތު ސާފުކޮށްދިނުން.\n2. މޯގުގައި މައްޔިތާ ބާއްވާފައި އޮންނައިރު 24ގަޑިއިރު ޑިއުޓީ ކުރަންޖެހޭތީ އެކަން ކުރުމުގެ އިންތިޒާމު ހަމަޖެއްސުމާ ޑިއުޓީ ކުރުން އަދި މައްޔިތާގެ މަތިންއަޅާ ފޮއްޗާއި ދަށުންއަޅާ ރަބަރު ދޮވުމާއި އެތަކެތި ބެލެހެއްޓުން.\n3. މައްޔިތާގެނައި ފަރާތްތަކުން، މައްޔިތާ ބަލާއައުމުން ކަމާބެހޭ ލިޔުންތައް ހަމަކޮށް މޯޗަރީން މައްޔިތާ ދޫކޮށްދިނުން\n.4. ތަނުގެ މުވައްޒަފުންގެ ސަލާމް / ޗުއްޓީ ،ޢާއިލީ ޒިންމާގައި ހުންނައިރު، އެމުވައްޒަފަކު ކުރަންޖެހޭ ކަންތައްތަކާއި ޑިއުޓީ ބެލެހެއްޓުން.\n5. މޯޗަރީފޯމު/ ބިލް /ސިޓީ ފަދަ ތަކެތި، ހަވާކުރެވޭތޯ ބަލައި އެކަންކުރުމާއި މޯޗަރީގެ ލިޔެކިޔުން ބަލަހައްޓައި، އަދި ރަސްމިއްޔާތުގައި ވަޅުލެވޭ ބޭފުޅުން ސަރަހައްދު (މަހާނަ) ކުނިކެހުވުމުގެ މަސައްކަތް ބެލުން.\n6. އޮފީހުގެ ރަސްމީ މަސައްކަތްތަކާގުޅޭގޮތުން ޙަވާލުކުރެވޭ އެންމެހައި މަސައްކަތްކުރުން.


vnews - Rohingya muslimunge massalaiga islaamee ummathuge rulhiverikanq Suu Kyi ah\nރޮހިންގްޔާ މުސްލިމުން މަރަމުންދާ މައްސަލާގައި އިސްލާމީ އުންމަތުގެ ރުޅިވެރިކަން ސޫކީއަށް އަމާޒުވެފައި\n8 ސެޕްޓެމްބަރ 2017\nރޮހިންގްޔާ މުސްލިމުން އަންހެނުންތަކެއް ޅަދަރިންނާއެކު ސަރަހައްދީ އިން ހުރަސްކޮށް ބަނގްލަދޭޝްއަށް އެތެރެވަނީ - ފޮޓޯ: އޭ.އެފް.ޕީ\nމިޔަންމާގެ ރޮހިންގްޔާ މުސްލިމް ދަރިކޮޅުގެ ކުޑަކުއްޖެއް، އަންހެނެއް، މުސްކުޅިއެއް ނުބަލައި އެމީހުން ކަތިލައި، އެމީހުންގެ ގެދޮރުގައި ހުޅުޖަހައި އަންދައި ނަސްލު އެއްކޮށް\nނައްތާލުމަށް މިޔަންމާ ސިފައިންނާއި، ބުދިސްޓުން ހިންގަމުންދާ އިންސާނިއްޔަތާ ޚިލާފް ބޮޑު ޖަރީމާތަކާ ގުޅިގެން، ދުނިޔޭގެ ސުލްހައިގެ އިނާމު ލިބިފައިވާ އަންހެނާ އަންގް ސަން ސޫކީއާއި އޭނާ އިސްވެހުރެ ހިންގާ ސަރުކާރަށް ދުނިޔޭގެ މުސްލިމުންގެ ނުރުހުމާއި ނަފްރަތާއި ދެކޮޅުވެރިކަން ވަރަށް ބޮޑަށް ކުރިމަތިވަމުން އެބަދެއެވެ.\nމިޔަންމާ ސިފައިންގެ އަނިޔާވެރިކަމަށް ފިލައިގެން ފާއިތުވީ ދެހަފްތާ ތެރޭގައި އެކަނިވެސް 164،000 އަށްވުރެ ގިނަ މުސްލިމުން އަވަށްޓެރި ބަނގްލަދޭޝްއަށް އެތެރެވެފައިވާ ކަމަށް އދއިން ބުނެއެވެ. އދއިން ބުނެފައިވަނީ، ރޮހިންގްޔާ މުސްލިމުންގެ އަޣުލަބިއްޔަތު އޮންނަ ރާހައިން ސްޓޭޓަށް މިޔަންމާ ސިފައިން އަރައި މިހާރު ހިންގަމުންދާ އަނިޔާވެރިކަމުގައި މިދިޔަ އޮގަސްޓްމަހުގެ 25 ވަނަ ދުވަހުން ފެށިގެން ބަނގްލަދޭޝްއަށް އެތެރެވާ މުސްލިމުން ވަރަށް ބޮޑުތަނުން އިތުރުވެފައިވާ ކަމަށެވެ. ނަމަވެސް މިދިޔަ އަންގާރަ ދުވަހަކީ އެއް ދުވަހެއްގައި އެންމެ ގިނަ މީހުން އެތެރެވި ދުވަސް ކަމަށެވެ. އެ ދުވަހު އެކަނިވެސް 37،000 މީހުން އެތެރެވެފައިވާ ކަމަށް ބުނެފައި ވެއެވެ.\nރޮހިންގްޔާ މުސްލިމަކު އޭނާގެ މުސްކުޅި މަންމަ އަތުލަފިކޮށްގެން ސަލާމަތް ހޯދުމަށް، ބަނގްލަދޭޝްގެ ސަރަހައްދީ އިމާ ދިމާއަށް ހިނގަނީ - ފޮޓޯ: އޭ.އެފް.ޕީ\nމިޔަންމާއިން ބުނަނީ ރާހައިން ސްޓޭޓަށް ސިފައިން ފޮނުވީ ހަތިޔާރުއެޅި ޖަމާއަތްތަކުން ފުލުހުންގެ ޕޯސްޓްތަކަށް ހަމަލާދިނުމުން ކަމަށެވެ. އެކަމަކު ހަގީގަތަކީ ރޮހިންގްޔާ މުސްލިމުންގެ ތެރެއިން ބަޔަކު ހަތިޔާރުނެތީ މިޔަންމާ ސިފައިން މުސްލިމުންނާ ދެކޮޅަށް ހިންގަމުންދާ ކަތިލުންތައް ނުހުއްޓަގައި ކުރިއަށް ގެންދާ މައްސަލާގައި އާންމުންގެ ހިމާޔަތުގައި ކަމެވެ.\nމިޔަންމާ ސިފައިންގެ އިތުރުން، އެމީހުންގެ ހިމާޔަތުގައި ތިބެ ބުދިސްޓުންވެސް ގެންދަނީ ރާހައިން ސްޓޭޓްގައި މުސްލިމުން ކަތިލައި އެ ސްޓޭޓްގެ މަގުތައް ލޭގެ ކޯރުތަކަށް ބަދަލު ކުރަމުންނެވެ. ރާހައިން ސްޓޭޓްގައި ބުދިސްޓުން މުސްލިމުންނާ ދެކޮޅަށް މި އަނިޔާވެރިކަން ހިންގާތާ އެތައް އަހަރެއް ވެއްޖެއެވެ. ނަމަވެސް، މިޔަންމާ ސިފައިންވެސް އަދި މިޔަންމާގެ އެއްވެސް ސަރުކާރަކުންވެސް މުސްލިމުންގެ ހިމާޔަތަށް އެއްވެސް ފިޔަވަޅެއް އަޅާފައެއް ނުވެއެވެ. ނުވިތާކަށް މުސްލިމުން މިހާތަނަށްވެސް ދިރިއުޅެމުން ގެންދަނީ ނަސްލީ އިމްތިޔާޒުގެ ހަރުކަށި އުސޫލުތަކާ އެއްގޮތަށް ބަންދު ކޮށިތަކެއްގައެވެ.\nރާހައިން ސްޓޭޓްގައި ރޮހިންގްޔާ މުސްލިމުންނާ ދެކޮޅަށް މިޔަންމާ ސިފައިން މިފަހުން ހިންގި އެންމެ އަނިޔާވެރި، އެންމެ އިންސާނިއްޔަތާ ޚިލާފް ބޮޑެތި ޖަރީމާތައް ފެންނަން ފެށީ މިދިޔަ އޮކްޓޫބަރު މަހުން ފެށިގެންނެވެ. އެއީ، ބަނގްލަދޭޝްގެ އިމާ ގާތުގައި ހުރި މިޔަންމާ ފުލުހުންގެ ޕޯސްޓަކަށް ހަތިޔާރުއެޅި ކުޑަ ގްރޫޕަކުން ހަމަލާ ދިނުމާ ގުޅިގެންނެވެ. އޭގެ ރައްދުގައި މިޔަންމާ ސަރުކާރުން ރާހައިން ސްޓޭޓަށް ސިފައިން ފޮނުވައިގެން ހިންގި ލާއިންސާނީ އަމަލުތަކަކީ ދަރިފަސްކޮޅެއް އެކަށް ނައްތާލަން ހިންގި އަމަލުތަކެއް ކަމަށް ބެލެވިދާނެ ކަމަށް އދއިން ވެސް ބުނެފައި ވެއެވެ.\nރާހައިން ސްޓޭޓްގައި ދިރިއުޅޭ މުސްލިމުންނާ މެދު މިޔަންމާ ސިފައިން ހިންގަމުންދިޔަ އަނިޔާވެރި ޖަރީމާތަކާ ގުޅިގެން އެ މައްސަލާގައި އެއްވެސް އެއްޗެއް ބުނާން ފަސްޖެހިފަިއވާތީ އިސްލާމީ އުންމަތާއި ދުނިޔެ ނުރުހުން އަންގް ސަން ސޫކީއަށް ކުރިންވެސް އަދި މިހާރުވެސް އަމާޒުވެފައި ވެއެވެ.\n"ރޮހިންގްޔާ މުސްލިމުންގެ ޚަބަރުތައް އަޑުއަހާ ކޮންމެ ފަހަރަކު އެމީހުންގެ ހާލަތު ހިތަށް އަރާފައި އަހަރެންގެ ހިތް ފަޅައިގެންދޭ" އިންސާނީ ހައްގުތަކަށް މަސައްކަތްކުރާ ޕާކިސްތާނުގެ އެކްޓިވިސްޓް އަދި ދުނިޔޭގެ ސުލްހައިގެ އިނާމު ލިބިފައިވާ ޔޫސަފްޒާއި ކުރި ޓްވީޓެއްގައި ބުނެފައި ވެއެވެ. އޭނާ ބުނެފައިވަނީ، މުސްލިމުންނާމެދު މިޔަންމާއިން ހިންގަމުންދާ ލާއިންސާނީ އަދި ލަދުވެތި އަމަލުތައް އޭނާ ކުށްވެރި ކުރާތާ އަހަރުތަކެއް ވެއްޖެ ކަމަށާއި، އަންގް ސަން ސޫކީވެސް އެކަން އެގޮތަށް ކުރާނޭ ކަމަށް އަދިވެސް އިންތިޒާރުކުރާ ކަމަށެވެ.\nރޮހިންގްޔާ މުސްލިމުންގެ މައްސަލާގައި ސޫކީ ހަނުހިމޭނުން ހުންނާތީ މެލޭޝިޔާގެ ޚާރިޖީ ވަޒީރު އަނީފާ އަމަންވެސްވަނީ ސުވާލު ކުރައްވާފައެވެ. "ތެދުތެދަށް ބުނާނަމަ އަންގް ސަން ސޫކީ ހަނުހުންނާތީ އަޅުގަނޑު މިހުރީ ވަރަށް ނާއުންމީދު ވެފައި. އިންސާނީ ހައްގުތަކަށް ވަކާލާތުކޮށް ކުރިން އޭނާވަނީ ތެދުވެ އަޑުއުފުލާފައި. އެކަމަކު މިހާރު އޭނާ އެފަދަ އެއްވެސްކަމެއް ކުރާތަނެއް ނުފެނޭ" މެލޭޝިޔާގެ ޚާރިޖީ ވަޒީރު އަނީފާ ވިދާޅުވިއެވެ.\nމިޔަންމާއިން ރޮހިންގްޔާ މުސްލިމުންނާ ދެކޮޅަށް ގަތުލުއާންމު ހިންގާ ކަމަށް ވިދާޅުވެ ތުރުކީގެ ރައީސް ރަޖަބް ތައްޔިބް އުރުދުޣާން މިދިޔަ ހަފްތާގައިވަނީ މިޔަންމާ ވަރަށް ބޮޑަށް ކުށްވެރި ކުރައްވާފައެވެ. "ހިތާމަޔާއެކު ދަންނަވަން ޖެހެނީ މިޔަންމާގައި އިންސާނީ ބޮޑެތި ގަތުލުއާންމުތަކެއް ހިންގައިފި. އިންސާނިއްޔަތު އޮތީ ހިމޭނުން" އުރުދުޣާން ވިދާޅުވިއެވެ.\nއުރުދުޣާން ވިދާޅުވީ، ރޮހިންގްޔާ މުސްލިމުންނަށް އެހީތެރިކަން ފޯރުވައި ދިނުމަށް ތުރުކީގެ ޖަމާއަތްތަކުން މިހާރު މަސައްކަތް ކުރަމުންގެންދާ ކަމަށެވެ. އަދި މިމަހުގެ ފަހުކޮޅު ބާއްވާ އދގެ އާންމު މަޖިލީހަށް ރޮހިންގްޔާ މުސްލިމުންގެ މައްސަލަ ވައްދަވާނޭ ކަމަށްވެސް ވިދާޅުވިއެވެ.\nތުރުކީގެ ފަރސްޓް ލޭޑީ އަމީން އުރުދުޣާން، ބަނގްލަދޭޝްގައި ދިރިއުޅޭ ރޮހިންގްޔާ މުސްލިމް ރެފިއުޖީންނަށް ޒިޔާރަތް ކުރައްވަނީ - ފޮޓޯ: އޭ.އެފް.ޕީ\nރޮހިންގްޔާ މުސްލިމުންނާ ދެކޮޅަށް މިޔަންމާ ސިފައިން ހިންގަމުންގެންދާ އިންސާނިއްޔަތާ ޚިލާފް ޖަރީމާތަކާ ގުޅިގެން، ދެކުނު އިރުމަތީ އޭޝިޔާ، ޚާއްސަކޮށް މުސްލިމުންގެ އަޣުލަބިއްޔަތު އޮންނަ މެލޭޝިޔާ، އިންޑޮނޭޝިޔާފަދަ ގައުމުތަކާއި މިޔަންމާއާއެކު އޮންނަ ސިޔާސީ ގުޅުންތައްވެސް ކެނޑިދާނެކަމުގެ ބިރު މިހާރު ހީވެފައިވާ ކަމަށް މީޑިއާއިން ބުނެއެވެ.\nރޮހިންގްޔާ މުސްލިމުންނާ ދެކޮޅަށް ހިންގަމުން ގެންދާ ކަތިލުންތައް ހުއްޓުވަން މިޔަންމާ ސަރުކާރުން އެކަށީގެންވާ ފިޔަވަޅުތަކެއް އަޅަންދެން މިޔަންމާއާއެކު އޮންނަ ވިޔަފާރީގެ ހުރިހާ ގުޅުންތަކެއް ދިވެހިރާއްޖެއިން ކަނޑާލާފައިވާއިރު، މުސްލިމުންނާ ދެކޮޅަށް ހިންގާ އަނިޔާވެރިކަން ހުއްޓުވުމަށް ފިއްތުންތައް ކުރިމަތި ކުރުމުގެގޮތުން އިންޑޮނޭޝިޔާގެ ޚާރިޖީ ވަޒީރު ރެޓްނޯ މަރްސުދީ މިދިޔަ ހޯމަދުވަހުވަނީ އަންގް ސަން ސޫކީގެ އިތުރުން، މިޔަންމާ ސިފައިންގެ ވެރިޔާ މިން އަންގް ހްލިއަންއާވެސް ބައްދަލު ކުރައްވާފައެވެ.\n"އެންމެ ފުރަތަމަ ކަމެއްގެގޮތުން މި އަނިޔާވެރިކަން، އިންސާނިއްޔަތުގެ މި ކާރިޘާ ވަގުތުން ހުއްޓެން އެބަޖެހޭ" މިދިޔަ އާދީއްތަ ދުވަހު ޖަކާޓާގައި ނޫސްވެރިންނާ ވާހަކަފުޅު ދައްކަވަމުން އިންޑޮނޭޝިޔާގެ ރައީސް ޖޮކޮ ވިޑޯޑޯ ވިދާޅުވިއެވެ. އިންޑޮނޭޝިޔާގެ ރައީސް މިމޭރުމުން ވާހަކަފުޅު ދެއްކެވީ ޚާރިޖީ ވަޒީރު މިޔަންމާއަށް ފޮނުއްވާކަން އިޢްލާން ކުރައްވަމުންނެވެ.\nއިންޑޮނޭޝިޔާގެ ރައީސް ނޫސްވެރިންނާ ބައްދަލު ކުރެއްވުމުގެ ކުރިން ޖަކާޓާގައި ހުންނަ މިޔަންމާ އެމްބަސީއަށް ބަޔަކުވަނީ ޕެޓްރޯލް ބޮމުން ހަމަލާ ދީފައެވެ. އޭގެކުރިންވެސް އެމްބަސީ ގޯތިތެރޭގައި ބޮންތަކެއް ގޮއްވާލުމަށް ބަޔަކު ކުރި މަސައްކަތް ފުލުހުންވަނީ ހުއްޓުވާފައެވެ.\nމުސްލިމުންނާ ދެކޮޅަށް މިޔަންމާއިން ހިންގާ ޖަރީމާތައް ހުއްޓުވަން ގޮވާލައި އިންޑޮނޭޝިޔާގައި ވަނީ ވަރަށް ވަރުގަދަ މުޒާހަރާއެއްވެސް ކޮށްފައެވެ. މުޒާހަރާގައި ބައިވެރިވި އެތައްހާސް މުސްލިމުންވަނީ ޖަކާޓާގައި ހުންނަ މިޔަންމާ އެމްބަސީ ދޮށަށްވެސް އެއްވެފައެވެ. އެވަގުތު ހަތިޔާރުއެޅި 6،000 ފުލުހުންނާއި ސިފައިން ގެންދިޔައީ އެމްބަސީ ވަށައިގެން ކަށިނަރު ދަމައި އެތަން ހިމާޔަތް ކުރަމުންނެވެ.\n"މިއީ ހަމައެކަނި ދީނީ މައްސަލައެއްނޫން. އެއަށްވުރެ ބޮޑަށް މިއީ އިންސާނިއްޔަތުގެ މައްސަލައެއް. އެތާނގައި އެ ހިންގަމުންދާ އަމަލުތަކަކީ ވަރަށް އަނިޔާވެރި އަމަލުތަކެއް" ޖަކާޓާގެ މަގުތަކަށް ނުކުތް މީހުންގެ ތެރޭގައި ހިމެނޭ ޓީޗަރެއް ކަމަށްވާ ޓީޓާ ފާތުމަވަތީ ބުނެފައި ވެއެވެ.\nޕާކިސްތާނުގެ ޚާރިޖިއްޔާއިން ބުނެފައިވަނީ، މިޔަންމާގައި މަރަމުންދާ މުސްލިމުންގެ އަދަދު އިތުރުވަމުންދާތީ އާއި، މުސްލިމުން އެމީހުންގެ ގެދޮރުން ބޭރުވަމުންދާ މައްސަލާގައި ވަރަށް ބޮޑަށް ކަންބޮޑުވާ ކަމަށެވެ. އަދި މުސްލިމުންނާ ދެކޮޅަށް ހިންގަމުންދާ ކަތިލުންތައް ތަހްގީގު ކުރުމަށްވެސް މިޔަންމާ ސަރުކާރަށް ގޮވާލާފައި ވެއެވެ.\nރޮހިންގްޔާ މުސްލިމުންނާ ދެކޮޅަށް ހިންގަމުންދާ ޖަރީމާތަކާ ގުޅިގެން އީރާނުންވެސްވަނީ ނުރުހުން ފާޅުކޮށްފައެވެ. "ރޮހިންގްޔާ މުސްލިމުންނާ ދެކޮޅަށް ހިންގަމުންދާ އަނިޔާވެރިކަމަށް ދުނިޔެ އޮތީ ހިމޭނުން. ނަސްލެއް ފޮހެލުމަށް މިހިންގާ އަމަލުތައް ހުއްޓުވަން ދުނިޔެއިން ފިޔަވަޅު އަޅަންޖެހޭ. އދއިން މިކަމާ ދެކޮޅަށް ތެދުވަންޖެހޭ" އީރާނުގެ ޚާރިޖީ ވަޒީރު މުހަންމަދު ޖަވާދު ޒާރިފް ކުރެއްވި ޓްވީޓެއްގައި ވިދާޅުވެފައި ވެއެވެ.\nމިޔަންމާ ސިފައިންގެ އަނިޔާވެރިކަމުގެ ސަބަބުން ހާލުގައި ޖެހިފައިވާ މުސްލިމުންނަށް އެހީ ފޮނުވުމަށް އީރާނުގެ ރެޑް ކްރެސެންޓުން މިހާރުދަނީ ތައްޔާރުވެސް ވަމުންނެވެ.\nއީރާނުގެ މީޑިއާއިން ބުނެފައިވަނީ، ކާނާއާއި، ލައިފް ސަޕޯޓް އަދި ހައިޖީން ޕެކޭޖްތައް މިޔަންމާއަށް ފޮނުވުމަށް މިހާރު ތައްޔާރުވަމުންދާ ކަމަށެވެ. މިއީ 40 ޓަނުގެ އެހީއެވެ.\n"މިޔަންމާއިން ހުއްދަ ދީފިނަމަ މިތަކެތި ސީދާ ދާނީ އެހީއަށް ޖެހިފައިވާ ފަރާތްތަކަށް" އީރާނުގެ ރެޑް ކްރެސެންޓްގެ ވެރިޔާ މުރްތަޒާ ސާލިމީ ވިދާޅުވިއެވެ. އޭނާ ވިދާޅުވީ، ރޮހިންގްޔާ މުސްލިމުންނަށް އެހީ ފޯރުވައި ދިނުމަށް އަމުރު ކުރެއްވީ ރައީސް ހަސަން ރޫހާނީ ކަމަށެވެ.\nބަނގްލަދޭޝްގައި ދިރިއުޅޭ ރޮހިންގްޔާ މުސްލިމް ރެފިއުޖީ ކުޑަކުދިންތަކެއް، މީހަކު އެއްގަމުމަސް ބަހާތީ މަސްކޮޅެއް ހޯދުމަށް އަތްދިއްކޮށްގެން - ފޮޓޯ: އޭ.އެފް.ޕީ\n"ރޮހިންގްޔާ މުސްލިމުންނާ ދެކޮޅަށް އެންމެންގެ ލޯކުރިމަތީގައި މި ގަތުލުއާންމު ހިންގުމުގެ ފުރުސަތު ދީގެން ކުޅިބަލަން ތިބެން ބައިނަލްއަގްވާމީ މުޖުތަމައަށް ދެއްކޭނެ އެއްވެސް ހުއްޖަތެއް ނޯންނާނެ. ވަގުތު ފާއިތުވުމުގެ ކުރިން މިހާރުން މިހާރަނަށް ފިޔަވަޅު އަޅާންޖެހޭ" އީރާނުގެ ޚާރިޖީ ވަޒީރު މިއަދު ކުރެއްވި ޓްވީޓެއްގައި ވިދާޅުވެފައި ވެއެވެ.\nއދގައި ހުންނަވާ އީރާނުގެ އެމްބަސެޑަރ ޣުލާމް އަލީ ޚުސްރޫ ވިދާޅުވީ، ރޮހިންގްޔާ މުސްލިމުންގެ މައްސަލާގައި އިސްލާމީ ގައުމުތަކުގެ ވަޒީރުންނާއި، އެހެނިހެން ޑިޕްލޮމޭޓުން އެއްތަން ކުރެއްވުމަށް މަސައްކަތް ކުރައްވަމުން ގެންދަވާ ކަމަށެވެ. "ވަރަށް ގިނަ އެމްބަސެޑަރުންނާ އަޅުގަނޑު މުއާމަލާތް ކޮށްފިން. އެގޮތުން، އެމްބަސެޑަރުންނާއި ވަޒީރުންގެ ފެންވަރުގެ ގްރޫޕެއްވެސް މިހާރުވަނީ އެކުލަވާލެވިފައި" އީރާނުން އދއަށް ކަނޑައަޅާފައި ހުންނަވާ އެމްބަސެޑަރ ވިދާޅުވިއެވެ.\nއޭނާއާ ހަވާލާދީ އީރާނުގެ ރަސްމީ ނޫސް އޭޖެންސީން ބުނެފައިވަނީ، އދގެ އާންމު މަޖިލީހުގެ ޖަލްސާތައް އަންނަ ހަފްތާގައި ފެށުމުން، މިގްރޫޕްގެ ބައްދަލުވުންތައް ބޭއްވޭނޭ ކަމަށް އެމްބަސެޑަރ އުންމީދު ކުރައްވާ ކަމަށެވެ. "އިންސާނީ މިބޮޑު ކާރިޘާ ހުއްޓުވަން ހުރިހާ އެންމެންވެސް އެމީހަކަށް ކުރެވުނު ކަމެއް ކުރަން މަޖުބޫރު" ޣުލާމް އަލީ ޚުސްރޫ ވިދާޅުވިއެވެ.


ވަކި ފަރުދަކު އަދާލަތު ޕާޓިގެ ނަމުގައި މާލީ މަންފާއެއް ހޯދާފައިވާނަމަ އެކަން އެނގޭނީ ޑރ ޝަހީމަށް – ނަޒީރު – Adhaalath Party\nވަކި ފަރުދަކު އަދާލަތު ޕާޓިގެ ނަމުގައި މާލީ މަންފާއެއް ހޯދާފައިވާނަމަ އެކަން އެނގޭނީ ޑރ ޝަހީމަށް – ނަޒީރު\nއަދާލަތު ޕާޓީގެ މީޑިއާ ކޮމިޓީގެ މުޤައްރިރު އަލީ ނަޒީރު މިއަދު ކުރެއްވި ޓްވީޓެއްގައި ވިދާޅުވީ އަބްދު ﷲ ޔާމީނުގެ ވެރިކަން މަގުއޮޅިގެން ދިޔަފަހުން އަދާލަތު ޕާޓީން ނިންމަވާފައިވާ ކޮންމެ ނިންމުމަކީވެސް ޕާޓީގެ މަޝްވަރާ މަޖިލީހުގައި ފުޅާ ދާއިރާ އެއްގައި މަޝްވަރާ ކުރައްވައިގެން ތަނަވަސް އަގްލަބިއްޔަތުން ނިންމައިފައިވާ ކަންނަން ކަމަށެވެ. އަދި އެކަމާ ގުޅޭ މައުލޫމާތު ވަގުތުން އެއްވެސް ހިފެހެއްޓުމެއް ނެތި މީޑިއާގައި އާންމު ކޮށްފައި ވާނެކަމަށެވެ.\nކޮން ބައެއްކަން ނޭންގޭ ބަޔަކު ޕަބްލިކް ޑޮމެއިންގައި ހުރި މައުލޫމާތު އޮޅުވާލާ، މީޑިއާގައި ދޮގު ޚަބަރު ފަތުރަނީ ރިޔާސީ އިންތިޙާބާއި ދިމާކޮށް ސިޔާސީ ފަރާތްތަކުގެ ސަމާލުކަން ހޯދުމަށް ކަމަށާއި އަދާލަތު ޕާޓީއަށް ލިބޭ ފައިސާއާއި އެ ފައިސާ ޚަރަދު ކުރެވޭގޮތް ބައިނަލްއަގްވާމީ އޮޑިޓް ފާރމައަކުން އޮޑިޓް ކޮށްފައި ކޮންމެ އަހަރަކުވެސް އީސީގައި ފައިލް ކުރައްވަމުން ގެންދާކަމަށް ނަޒީރު ވިދާޅުވިއެވެ.\nއަދާލަތު ޕާޓީގެ ރައީސް އިމްރާން އަބްދު ﷲ އާއި ނައިބު ރައީސް އަލީ ޒާހިރުގެ ލީޑަރޝިޕް ގައި ޕާޓީގެ ހިސާބު ބަލަހައްޓާފައި ވާނީ ގާނޫނާއި އިންޓަނޭޝަނަލް ޕްރެކްޓިސްއާއި އެއް ގޮތަށް ކަމަށެވެ.\nއަދާލަތު ޕާޓީގެ ލީޑަރޝިޕަށް ނޭނގި މި ބަޔާންކުރި އުސޫލުގެ ބޭރުން ވަކި ފަރުދަކު ޕާޓީގެ ނަމުގައި މާލީ މަންފާއެއް ހޯދާފައިވާނަމަ އެކަން އެންމެ ރަނގަޅަށް އެނގިވަޑައިންނަވާނީ ޕާޓީގެ އިސް ތަރުޖަމާނުގެ މަގާމާއި ޚާރިޖީ ގުޅުންތަކާއި ބެހޭ ކޮމިޓީގެ މުޤައްރިރުގެ މަގާމާއި އަދި އެ ހައިސިއްޔަތާއިއެކު ވަޒީރެއްގެ ގޮތުގައި ހުންނަވައިގެން އެތެރެއާއި ބޭރުގެ ވިޔަފާރިވެރިންނާއި މުއާމަލާތް ކުރެއްވި އަދާލަތު ޕާޓީގެ ކުރީގެ މެމްބަރ މުހައްމަދު ޝަހީމް އަލީ ސައީދަށް ކަމަށް ނަޒީރު ވިދާޅުވިއެވެ. ވީމާ އެފަދަ ކަމަކަށް ތުހުމަތު ކުރެވޭނަމަ “ތިޔަ ސުވާލު ކުރައްވަން ޖެހޭނީ ޑރ. ޝަހީމްއާ” ކަމަށްވެސް ނަޒީރު ވިދާޅުވިއެވެ.


Bayaan miuniku ladhugannavaalumahfahu rial medrid chempians leeguge fainalah\nބަޔާން މިއުނިކު ލަދުގަންނަވާލުމަށްފަހު ރިއަލް މެޑްރިޑް ޗެމްޕިއަންސް ލީގުގެ ފައިނަލަށް\nބަޔާން މިއުނިކު ލަދުގަންނަވާލުމަށްފަހު ޗެމްޕިއަންސް ލީގުގެ ފައިނަލަށް ރިއަލް މެޑްރިޑް ދަތުރު ކޮށްފި އެވެ.\nރޭ ބަޔާން މިއުނިކުގެ އަލައަންޒް އެރީނާގައި ކުޅުނު މި މެޗުގައި 4-0 ގެ ތަފާތު ބޮޑު ނަތީޖާއަކުން ކާމިޔާބުކޮށް 5-0 ގެ އެގްރިގޭޓް ސްކޯރ އަކުން މޮޅުވެ 12 އަހަރަށްފަހު ރިއަލް މެޑްރިޑުން ވަނީ ފައިނަލްގެ ޖާގަ ހޯދާފަ އެވެ. މިއީ ވޭތެވެދިޔަ އަހަރުގެ ސެމީ ފައިނަލުގައި ބަޔާން އިން 7-0 ގެ އެގްރިގޭޓް ސްކޯރ އަކުން ބާސެލޯނާ ބަލިކޮށް އެޓީމު ލަދުގަންނަވާލިފަދަ ގޮތަކަށް ރެއަލް އިން ބަޔާން ލަދުގަންނަވާލި ފަދަ ރެއެކެވެ.\nރޭގެ މެޗުގައި ރިއަލް މެޑްރިޑަށް ގޯލް ހުޅުވައިދިނީ މެޗުގެ 16 ވަނަ މިނެޓްގައި ލޫކާ މޮޑްރިޗް ނަގާދިން ކޯނަރެއް ސާޖިއޯ ރާމޯސް ބޮލުން ޖަހައި ގޯލުގެ ތެރެއަށް ވައްދާލައިގެންނެވެ. އަދި އޭގެ ހަތަރު މިނެޓް ފަހުން ފުރަތަމަ ލަނޑާ ވަރަށް އެއްކަހަލަ ގޮތަކަށް ސާާޖިއޯ ރާމޯސް ވަނީ ދެވަނަ ލަނޑެއް ޖަހާ ބަޔާންގެ ސަޕޯޓަރުން ހަމަހިމޭން ކޮށްލާފައެވެ. މިއީ ޕެނަލްޓީ އޭރިޔާ ބޭރުން ލިބުނު ހިލޭ ޖެހުމަކުން އެންޖަލް ޑި މާރިއާ ނަގާދިން ހުރަހެއް ސާޖިއޯ ރާމޯސް ބޮލުން ޖަހައި ގޯލުގެ ތެރެއަށް ވައްދާލައިގެން ކާމިޔާބުކުރި ގޯލެކެވެ.\nރޭގެ މެޗުގައި ލަނޑެއް ޖަހަން ކެތްމަދުވެފައިހުރި ރޮނާލްޑޯ ވަނީ 33 ވަނަ މިނެޓްގައި އިތުރު ގޯލެއް ކާމިޔާބުކޮށް ޗެމްޕިއަންސް ލީގުގެ އެއް ސީޒަނެއްގައި އެންމެ ގިނަ ގޯލު ކާމިޔާބުކުރި ކުޅުންތެރިޔާއަށް ވެފަ އެވެ. މިއީ ޕެނަލްޓީ އޭރިޔާ ތެރެއިން ގެރެތް ބޭލް ރޮނާލްޑޯއަށް މުޅިން ހުސްކޮށްލާފައި ދިން ޕާހަކުން ކާމިޔާބު ކުރި ލަނޑެކެވެ.\nފައިނަލަށް ދިއުމަށްޓަކައި5ލަނޑު ޖަހަން ޖެހިފައި އޮތް ބަޔާން މިއުނިކަށް ދެވަނަ ހާފުވެސް ގޯލެއް ކާމިޔާބު ކުރެވޭ ގޮތެއް ނުވި އެވެ. މެޗު ނިމެން ދެ މިނެޓަށްވެފައި ވަނިކޮށް ރޮނާލްޑޯއަށް ޕެނަލްޓީ އޭރިޔާގެ ރޮނގުމަތިން ކަހަލަ ގޮތަކަށް ލިބުނު ހިލޭޖެހުން ރޮނާލްޑޯ ވަނީ ވަރަށް ހަމަޖެހިލައިގެން ގޯލުގެ ތެރެއަށް ވައްދާލައިފަ އެވެ. މި ލަނޑަކީ ދިފާޢީ ފާރު ސިއްސުވާލުމަށްފަހު ވޯލުގެ ތިރިން ވައްދާލި ހިލޭ ޖެހުމެކެވެ. ރޮނާލްޑީނިއޯ ގެ ފުޓްބޯޅަ ހަޔާތުގައި މިފަދަ ގޮތަކަށް ތިން ހިލޭ ޖެހުން ކާމިޔާބު ކޮށްފައިވެ އެވެ. މިއީ ރޮނާލްޑޯ މި ސީޒަނުގައި ޗެމްޕިއަންސް ލީގުގައި ޖެހި 16 ވަނަ ލަނޑެެވެ.\nކާލޯ އެންޗެލޯޓީގެ އިރުޝާދުގެ ދަށުން ކުޅެމުން އަންނަ ރިއަލް މެޑްރިޑަށް ޕޯޗުގަލްގެ ލިސްބަންގައި އޮންނަ ފައިނަލުގައި ވާދަކުރަން ޖެހޭ ޓީމެއް އެނގޭނީ މިރޭގެ ދެވަނަ ސެމީ ފައިނަލަށް ފަހު އެވެ. މިރޭގެ ދެވަނަ ސެމީ ފައިނަލް ޗެލްސީގެ ސްޓެމްފޯޑް ބުރިޖްގައި އެތުލެޓިކޯ މެޑްރިޑާއި ދެކޮޅަށް ޗެލްސީ ނުކުންނައިރު މިދެ ޓީމު ކުޅުން ސެމީ ފައިނަލްގެ ފުރަތަމަ ލެގުގައި އެއްވެސް ޓީމަކަށް ލަނޑެއް ކާމިޔާބު ކުރެވިފައެއް ނުވެ އެވެ. މިމެޗު ފެށޭނީ ރާއްޖެ ގަޑިން 23:45 ގަ އެވެ.


މަންޝާ2– 1 – Esfiya – Dhivehi Vaahaka Site\n- by Shax Lyn - 43- August 5, 2019\nގަދައަށް ނިދާފައޮތް މަންޝާގެ ހަށިގަނޑުގައި ފިނިއަތަކުން ފިރުމާކަމުގެ އިހްސާސެއް ކުރަމުން ދިޔައެވެ. ކަނދުރާ މައްޗަށް ވެއްޓިފައިވާ އިސްތަށިތައް މަޑުމަޑުން އެއްފަރާތްކޮށްލުމަށްފަހު އެމީހަކު މަންޝާގެ ހަށިގަނޑާ ގާތްވެލިއެވެ. ކަންފަތުބުޑުގައި ހޫނު ނޭވާއެއް އެޅިލުމުން މަޑުމަޑުން މަންޝާގެ ކޮނޑު އަރުވާލަމުން ކަންފަތްދަށުގައި ދެބުރަކަށް ކޮނޑުހާކާލެވުނީ ނިދާފައި އޮތުމުން ކޮންމެވެސް ވަރަކަށް އުނދަގޫވާތީއެވެ. ދެން އެމީހެއްގެ ފިނި އަތްތިލައިން މަންޝާގެ ކޮނޑުގައި ހިފަހައްޓަމުން ކަންފަތްދޮށަށް ގުދުވެ ވައިއަޑުން މަންޝާއަށް ގޮވާލިއިރު އަނގައިން ބޭރުވި ހޫނު ނޭވާ މަންޝާގެ ކަންފަތަށް އެޅިގެން ދިޔައެވެ.\nއެ އަޑު ޖެހުމާއެކީ މަންޝާގެ ދެލޯ ތަންމިނަށް ހުޅުވާލެވުނީ ބިރުވެރިކަމެއް އިހްސާސް ވެގެންނެވެ. ހާސްވެ ކަންބޮޑުވެފައިވާ ހާލުގައި އެނދުގައި އިށީނދެ ކޮޓަރިތެރެއަށް ނަޒަރު ހިންގާލެވުނީ ކޮޓަރީގައި މީހަކު އުޅޭހެން ހީވުމުންނެވެ. ފެންނަމުން ދިޔަ މަންޒަރުން މަންޝާގެ ސިކުނޑީގައި ރިހުމެއް އުފެދިގެން ދިޔައީ އެއީ އޭނާ ނިދަން އޮތް ކޮޓަރި ނޫންކަން އެނގުނު ހިސާބުންނެވެ. އެނދުން ތެދުވަން މަސައްކަތް ކުރަމުން ގޮދަޑީގައި އަތް ވިއްދާލި ވަގުތު އަތުގައި އެއްޗެހިތަކެއް ޖެހުމުން މުޅިގައިން ހީބިހި ނަގައިގެން ދިޔައެވެެ. ދެއަތް ހާކާލަމުން މުށްކަވާލީ ބެޑްޝީޓްގައި ހިފާލާށެވެ.\nލިބުނު ހައިރާންކަމުން ދެލޯ ބޮޑުކޮށްގެން އިނދެ މުށްކަވާފައިވާ އަތް އުފުލާލަމުން އަތަށް މަންޝާ ބަލާލިއެވެ. މުށުތެރޭގައިވާ ކަޅުކަންގަދަ ހިމުން ވެލިތައް ފޮޅާލުމަށްފަހު ކައްޓެއް ޖެހިހެން އެތަނުން ތެދުވި އިރު ފައިކޮޅުން ފެށިގެން މައްޗަށް ތުރުތުރެއް އަރައިގެން ދިޔަ ކަހަލައެވެ. މި އޮވެވުނީ ނިދަން އޮތް އެނދުގައި ނޫންކަން އެނގުމުން އަވަހަށް ތެދުވެ ނިދާ ހެދުމުގައާ ގައިގާ ހޭކިފައިވާ ކިލަޔާ ވެލިތައް ފޮޮޅާލި އިރު މަންޝާގެ ހިތުގައި އެތައް ސުވާލުތަކެއް ފުނި ޖެހެމުން ދިޔައެވެ.\nއަނދިރިކަމުގެ ތެރޭގައި އެ ބިޔަ ގަސްތައް ފެންނަލެއް ވަރަށް ބިރުވެރިއެވެ. ބިޔަކޮށް ހެދިފައިވާ ގަސްތަކުގައިވާ ފަތްތަކުން ފުރޭނިގެން ބިންމައްޗަށް އެޅިފައިވާ ފަނޑު ހަނދުވަރުގެ އަލިކަން ފިޔަވާ އިތުރުއަލިކަމެއް ނެތެވެ. ބިންމަތީގައި ކުރެހިފައިވާ ގަސްތަކުގެ ހިޔަނިތައް ނަށަމުން ދާހެން ހީވާ ކަހަލައެވެ. ބިރުން ހުރުމުން މަންޝާގެ ނޭވާ އަވަސްވަމުން ދިޔައީ އެ ވީރާނާ މާހައުލުގައި މަންޝާ އެކަނި ހުރުމުންނެވެ. ހަދާނެ ގޮތް ހުސްވެފައިވާ ހާލުގައި މަންޝާގެ ލޮލުން ކަރުނަ ފާއްދާލިއެވެ. މަދަދަށް އެދި ގޮވާނީވެސް ވަކި ކާކަށްހެއްޔެވެ؟\nއެ ހަމަހިމޭން މާހައުލުން އަޑެއް އިވުނުހެން ހީވުމުން އެ ދިމާއަށް މަންޝާ ބަލާލީ މޭގައި އަތް އަޅާލަމުންނެވެ.\nނިކަގަހަށް ނުބަލަން މަންޝާ ހިިނގަމުން ދިޔައީ އިސްޖަހައިގެން ހުރެއެވެ. އެތަނުގައިވާ ހަމަހިމޭންކަމުގެ ތެރޭގައި މަންޝާ އަޅަމުން ދިޔަ ކޮންމެ ފިޔަވަޅަކާ އެކީ ފައި ދަށުގައިވާ ހިކިފަތްތަކާ ގޮފިތައް މުގުރެމުންދާ އަޑު ނޫން އަޑެއް ނީވެއެވެ. ހާވާލާފައިވާ އޭނާގެ އިސްތަށިގަަނޑުގައި ވައިރޯޅިއެއް ބީހިލުމާއެކީ މަންޝާގެ ހަތަރެސްފައި ކޮޅަށް ޖެހުނެވެ. ފިޔަވަޅު މަޑުކޮށްލުމަށްފަހު އިސްތަށިގަނޑުގައި އަތް ހާކާލަމުން ފަސްއެނބުރި ބަލާލެވުނީ ފަަހަތުގައި މީހަކު ހުރިކަަމުގެ އިހްސާސްވުމުންނެވެ.\nފަހަތުގައި އެއްވެސް މީހަކު ނެތުމުން ހިތްހަމަޖެހުމުގެ ނޭވާއެއް ބޭރުކޮށްލުމަށްފަހު އަނބުރާ ކުރިއަށްދާން ހިނގައިގެން ވަގުތު މަންޝާއަށް ސިހުމެއް ލިބުނީ ހަސަންބެވެސް ފެންނަން ނެތުމުންނެވެ. ފިޔަވަޅު އަވަސްކޮށްލަމުން ކައިރީގައި ހުރި ނިކަގަހާދިމާއަށް މަންޝާއަށް ބަލާލެވުނީ ޖެހިލުންވެ ހުރެއެވެ. ގަހުގެ ބިޔަކަމުން އެ ގަހުގެ ހިޔަނިން އެތަނަށް އިތުރު އަނދިރިކަމާ ނާމާންކަން ވެރިވެފައިވާ ކަހަލައެވެ. އެ ގަހުގެ ބޮޑެތި މޫތަށް އެހިސާބަށްފެތުފައިވުމުންނާއެކީއެ ގަހަކީ އެ ވަލުތެރޭގައި ރަސްކަން ކުރަމުން ދާ ނިކަބިލިއްސާ ގަސްކަން މަންޝާއަށް އެނގުނެވެ.\nގަހުގެ ގޮފިތަކުން ފައިބާފައިވާ މޫތައް ވަޔާ އެކީ ހެލިލި ވަގުތު އަންހެނެއްގެ ވޭނީ ރުއިމުގެ އަޑު މަންޝާގެ ކަންފަތުގައި ޖެހުނެވެ. އެ އަޑު އެ އަންނަނީ ގަހާ ދިމާލުންކަން އެނގުމުން އެ ގަހާ ދިމާއަށް ދާން މަންޝާ މިސްރާބު ބަދަލުކޮށްލަމުން ގޮވާލީ ހިތަށް ނުތަނަވަސްކަން ވެރިވާތީއެވެ. “ކާކު؟… ކާކު ހަޅޭއްލަވަނީ؟… ކިހިނެއްވީ؟..”\nގަހުގެ މައިގަނޑުގައި ވާ ގޮފިތައް އެތުރިފައިވާ ގޮތުން މީހެއްގެ ސޫރަ ފާޅުވަމުން ދިޔަހެން މަންޝާއަށް ހީވުމުން ފަހަތަށް ޖެހެވުނެވެ. މަންޝާއަށް ސިފަވީ ބިރުވެރި ސޫރައެކެވެ. ނަމަވެސް ދެލޯ ހަނިކޮށްލަމުން ދެން ބަލާލިބެލުމުން މަންޝާއަށް ހީވި ހީވުމެއް ކަމަށް ނިންމުނެވެ. އަނެއްކާވެސް އަންހެން ކުއްޖެއްގެ އަޑު އިވިގެން ދިޔައެވެ. “ނޫން… ނޫން… މަ ސަލާމަތް ކުރޭ….”\nއެ އަޑަށް ސަމާލުކަން ދެމުން ދިޔައިރު މަންޝާއަށް އެ އަޑު އަންނަ ދިމާ ދެނެގަންނާކަށް އުނދަގުލެއް ނުވިއެވެ. އެވަގުތު ގަހުގެ ގޮފިތަކުން ފައިބާފައިވާ އަޅޯތައް ހެލޭތީ މަންޝާ އިސްއުފުލާލަމުން މައްޗަށް ބަލާލިއެވެ. މަންޝާއަށް ފެންނަމުން ދިޔައީ އެގަހުގެ ގޮފިތަކެއް ނޫނެވެ. އަނދިރިކަމުގެ ތެރެއިން ފެންނަންމުން ދިޔައީ އެތައް އަންހެނުން ތަކެކެވެ. ގަހުގެ ގޮފިތަކުގައި ހަައްޔަރުވެފައިވާ އަންހެނުންތަކުގެ ހަށިގަނޑުގައި އެއްވެސް ފޭރާމެއް ނެތެވެ. އެންމެންވެސް ތިބީ އެ ގަހުގައި ބަނދެވިފައެވެ. ހަންގަނޑުގެ ކުލަ ބަދަލުވެފައިވާއިރު، ގޮފިތަކުގައިވާ ކުލައާ ރާޅުބާނި ކުރެހުންތައް އެ ހަށިގަނޑުތަކުން ފާޅުވާން ހުއްޓެވެ. އެމީހުންގެ ހަންގަނޑު ވަކަރަށް ބަދަލުވެފައިވާ ކަހަލައެވެ. ނަމަވެސް އެހަށިގަނޑަށް ގެންނަ ހަރަކާތްތައް ވަރަށް ފުރިހަމައަށް ފާޅުވަމުން ދިޔައެވެ.\nއެ އަންހެނުންގެ އިސްތަށިގަނޑުތައް ތިރިއަށް އެލިފައި އެވަނީ ނިކައަޅޯތަކެއް ފަދައިން ފޯލި ފޯއްޔަށެވެ. ބައެއް އިސްތަށިގަނޑުތައް ތުނިވެފައި ކުރެވެ. އަނެއް އިސްތަށިގަނޑުތައް ބޯވެފައި ބިމުގައި ކޭއްތޭހާވެސް ދިގެވެ.\nބިރުންހުރެ މަންޝާ ފަހަތަށް ފިޔަވަޅެއް އަޅާލި ނަމަވެސް މަންޝާގެ ފައިގާ އެއްޗެއް ޖެހުނުކަމުގެ އިހްސާސްވުމުން ފަޔަށް ބަލާލެވުނެވެ. އެ ގަހުގެ މޫގަނޑަކުން މަންޝާގެ ދެފައި ގުޑުވާވެސް ނުލެވޭނެހެން ބަދެލަމުން ފައިގައި އެ މޫގަނޑު ބާރުބާރަށް އޮޅާލިއެވެ. މަންޝާ ތެޅިގަތީ އެ މޫތަކުން މިންޖުވާށެވެ. ނަމަވެސް ފައި އަރިއަޅާލައިގެން ހިކިފައިވާ ފަތްތަކުގެ މައްޗަށް ބަނޑުވަތަށް މަންޝާ ވެއްޓުނެވެ. އެ މޫގަނޑުން ދެފައި ވަކި ކޮށްލެވޭތޯ މަންޝާ ގަދަ ހަދާ މަސައްކަތް ކުރަމުން ދިޔައީ އަޑުގެ ނެތްތަނަށް ހަޅޭއްލަވާ ރޮމުންނެވެ.\nގަހުން ފައިބާފައިވާ އަޅޯތައް މަންޝާގެ ދެއަތުގައި އޮޅާލުމުން އިތުރަށް ގަދައެއް ނުހެދޭނެކަން މަންޝާއަށް އެނގުނެވެ. ބަންޑުން އޮވެ އިސްއުފުލާލަމުން ގަހާ ދިމާއަށް މަންޝާ ބަލާލިއެވެ. ނިތްކުރިމައްޗަށް ވެއްޓިފައިވާ އިސްތަށިތަކުގެ ސަބަބުން މަންޒަރު ރީއްޗަށް ފެންނަގޮތެއް ނުވިއެވެ. ދެއަތަށް މަންޝާ ބޯ ހޫރުވާލީ މޫނުމައްޗަށް ވެއްޓިފައިވާ އިސްތަށިތައް ދުރަށް ޖެއްސޭތޯއެވެ. ދާހިތްލާފައިވުމުން އިސްތަށިތައްވަނީ މޫނުގައި ތަތްލާފައެވެ. މޫނުމައްޗަށް ވެއްޓިފައިވާ އިސްތަށިތަކުން ބައެއް އެއްފަރާތަށް ޖެހިލިވަގުތު އެ ހަނި ދޭތެރެއިން ގަހާ ދިމާއަށް މަންޝާ ބަލާލިއިރު ކަޅު ބޮޑު ހިޔަންޏެއް ފާޅުވި މަންޒަރު ފެނުނެވެ. އެހިޔަނި ބިޔަކަމުން ގަހާ ދާދި އެއްވަރެކެވެ.\nއެ ހިޔަނި މަންޝާއާ ގާތްވަމުން ދިޔަ ވަރަކަށް ކަމެއް ގޯސްވާން އުޅޭކަން އެނގިގެން މަންޝާގެ ހަށިގަނޑަށް ލެވުނުހާ ބާރެއްލާ ތެޅިފޮޅެމުން ދިޔައެވެ. އެ ވަގުތު ފައިގަޔާ އަތުގައި އޮޅާލާފައިވާ މޫގަނޑުތަކުގެ ބާރުން މަންޝާގެ ހަށިގަނޑު އުށްޑުންވާނެހެން އަނބުރާލިއެވެ. މަންޝާގެ މޫނު މައްޗަށް ވެއްޓިފައިވާ އިސްތަށިތައް އެއްފަރާތަށް ވިހުރުވާލީ އެވަގުތު ޖެހުނު ވައި ރޯޅީގެ އެހީގައެވެ. މޫނު އަނބުރާލަމުން ނިކަގަހާ ދިމާއަށް މަންޝާ ބަލާލީ އެ ހިޔަނި ހުރިނެތްތަނެއް ހޯދާށެވެ. އޭރު އެ ހިޔަނި މަންޝާގެ ގާތަށް އަންނަމުން ދިޔަ ވަރަކަށް ގަހުގައި ތިބި އަންހެނުންތަކުގެ ރުއިން ގަދަވަމުުން ދިޔައެވެ. ބައެއް އަޑުތައް ތޫލިކަމުން ހީވަނީ ވޭނީ ހަޅޭކެއްހެނެވެ. ބައެއް އަޑުތަކުން ބުނަމުން ދިޔަ ބަސްތައް އިވޭލެއް ސާފުކަމުން ހީވަނީ ދާތިގާތުން އިވޭ އަޑުތަކެއްހެނެވެ.\n“މަންޝާ…. އާދޭ…. އާދޭ…..”\nމަންޝާއަށް އެވަގުތު ބަލާލެވުނީ މޫނާ ދިމާލުން މައްޗަށެވެ. ގަހުގެ ގޮފިތަކުގައި އޮޅުލައިގެން ތިބި އަންހެނުންތަކާ ދިމާއަށެވެ. ހަށިގަނޑަށް ގެންނަމުން ދިޔަ ބަނޑިތައް މަންޝާއަށް ސާފުކޮށް\n“ކާކު….” ކުރިއަށް ފިޔަވަޅެއް އަޅަމުން މަންޝާ ގޮވާލީ ކުރަކި އަޑަކުންނެވެ.\nގަސްތަކުގެ ތެރެއިން މީހެއްގެ ހިލަމެއް ވީހެން ހީވުމުން އެދިމާއަށް ދާން މަންޝާގެ ފިޔަވަޅު އަވަސްކޮށްލިއެވެ. ކުރިއަށް އެޅި ފިޔަވަޅަށް ހުއްޓުމެއް އައީ ފަހަތުން މީހަކު ގޮވާލި އަޑު ކަންފަތުގައި ޖެހުމުންނެވެ.\n“މަންޝާ… މިތާ ކީއްކުރަނީ؟…”\nހިން ދިރުވާލަމުން ދޭނެ ޖަވާބަކާ ދޭތެރޭ މަންޝާ ވިސްނާލިއެވެ. އެ އިވުނީ ހަސަންބެގެ އަޑުކަން އެނގުމުން ހަސަނާ ދިމާއަށް ބަލަން މަންޝާއަށް ހުރެވުނީ ހުއްޓުން އަރާފައެވެ. މަންޝާއަށް މިހުރެވުނީ ކޮންތާކުކަމެއް ނޭނގުނެވެ. އެތަނަށް އާދެވުނު ގޮތެއް މަންޝާއަކަށް ނުވިސްނުނެވެ.\n“ހިނގާ ގެއަށް ދާން… މިތާ ކީއްތަ ތިކުރަނީ؟… މަންމަ ބުނެގެން މަންޝާ ހޯދަން މިއައީ…”\nކުރިމަތިން ފެންނަންހުރި ބޮޑު ނިކަގަހާ ދިމާއަށް ހިނގައިގަންނަމުން އަންނާށޭ ބުނެ ހަސަނު އިޝާރާތް ކޮށްލިއެވެ. ބިރުންހުރެ ނަމަވެސް ހަސަނުގެ ފަހަތުން މަންޝާ ހިނގައިގަތީ އަވަހަށް ގެއަށް ދާން ބޭނުންވެފަައި ހުރުމުންނެވެ. އަނދިރިކަމުން ފުރިގެންވާ އެ ގަސްތަކާ ދިމާއަށް ބަލަމުން ދެވުނީ އޭނާއަށް އުނދަގޫތަކެއް ވާތީއެވެ. ހަންގަނޑު ތޮރުފާ ޒާތުގެ ފިނިކަމެއް އިހްސާސްވަމުން ދާތީ ހަށަން ބަނދެލަމުން ފުންނޭވާތަކެއް ލަމުން ހަމަޖެހެން މަންޝާ މަސައްކަތް ކުރިއެވެ.\nދުންފިނިކަަމުގެ އަސަަރު ފާޅުވަމުން ދާތީ ދުރުން އެއްވެސް މަންޒަރެއް ސާފުކޮށެއް ނުފެނެއެވެ.\nހަށިގަނޑަށް ގެންނަމުން ދިޔަ ބަނޑިތައް މަންޝާއަށް ސާފުކޮށް ފެނުނެވެ. އިވެމުން ދިޔަ އަޑުތަކަށް ރައްދުދެމުން މަންޝާ ނޫނެކޭ ބުނަމުން ދެއަތަށް ބޯ ހޫރާލިއެވެ. އެވަގުތު ގަހުގައި ތިބި ހުރިހާ އަންހެނުންތައް އެއްފަަހަރާ މަންޝާއާ ދިމާއަށް މޫނު އަނބުރާލުމުން މަންޝާއަށް ލިބުނީ ހައިރާން ކަމެކެވެ. އެ ހުރިހާ އަންހެނުންތަކުގެ ދެލޯ ނޫކުލައަކުން ދިއްލިގެން ދިޔުމުން، އެ ނޫކުލައިގެ ވިދުމުގެ ދަޅަ އެހިސާބަށް އެޅިފައިހުއްޓެވެ. ގަހުގެ އެކި ދިމަދިމާލުން ފެންނަމުން ދިޔަ ލޯތަކަށް ބަލަން އޮތީ ބިރުން ވިރިވިރިއެވެ. ދެއަތާ ފަޔަށް ލުކިޖަހަމުން ދިޔަވަރަކަށް މަންޝާގެ އަތުގެ މުލައްދަނޑިން ދިލަނަގަމުން ދިޔައެވެ.\nމިވަގުތު މަންޝާއަށް ރުއިން ނޫންކަމެއް ކުރެވޭކަށް ނެތެވެ. އެގަހުގެ މޫތަކުގެ ބާރުން މަންޝާގެ ދެފައި ދުރުކޮށްލީ އެ ހިޔައްޏެއްހެން ހުރި ބިޔަ މީހާގެ އަތުގެ އިޝާރާތަށެވެ. އެވަގުތު އެހިޔަނި އައިސް މަންޝާގެ ގާތަށް ހުއްޓުނެވެ. ބަރު ފިރިހެނެއްގެ ހުނުމުގެ އަޑުން މުޅިތަން ގުގުމާލުމުން ސަލާމަތްވާން ދެން ކުރެވޭނެ ކަމެއް ނެތްކަން އެނގުމުން މަންޝާ ރޯން ފެށިއެވެ.\n“ނޫން… ނޫން… އަހަރެން ދޫކޮށްލާ….”\nއެ ހިޔަނީގެ ބިރުވެރި ހުނުމުގެ އަޑު ގަދަވަމުން ދިޔަވަރަކަށް އެ ގަސްދަށަށް ޖެހެމުންދިޔަ ވައި ގަދަވަމުން ދިޔައެވެ. ވައިގަދަވުމުގެ ސަބަބުން ބިންމަތީގައިވާ ހިކިފަތްތަކާ ކުނިބުނިތައް ވަޔާ އެކުވެ އުދުހެން ފެށުމުން މަންޝާ ދެލޯ މަރާ ބާރު ކޮށްލިއެވެ. ވަޔާއެކީ މަންޝާގެ ހެދުން އޭރުވަނީ ފަލަމަސްގަނޑާ ހަމައަށް އަރާފައެވެ. އޭރު އެ ހިޔަނި މަންޝާގެ ހަށިގަނޑާ ދިމާއަށް ގުދުވަނީއެވެ. ވާން މިއުޅެނީ ކިހާވަރެއްގެ ކަމެއްކަން ނޭނގޭހާލުގައި މަންޝާ ދެލޯ ހުޅުވާލަމުން އެހިޔަނި ހުރި ދިމާއަށް ބަލާލިއެވެ. އެ ހިޔަނީގެ ދެލޯ ރަތްކުލައިން ދިއްލިގެން ދިޔަ މަންޒަރު މަންޝާއަށް ފެނުމުން އިހުނަށްވުރެ ބޮޑަށް ބިރުގަތެވެ. ހަދާނެގޮތް ހުސްވެގެން ދިޔަ ކަހަލައެވެ. މަންޝާގެ ފަލަމަސްގަނޑުގައި އޭތީގެ އަަތް ޖައްސާލުމުން ކަރުބުޑުން މަންޝާ ހަޅޭއްލަވައިގަތީ އޭނާގެ ފައިން ނެގި ހޫނު ދިލައަށް ކެތް ނުކުރެވިގެންނެވެ.\nވަގުތު ފާއިތު ނުވަނީސް –2ވަނަ ބައި –\nWowwwww….shax……u are back……varah reeeeethi…\nYay, shaz is back.\nIs this mansha 2?\nMi season two\nWooooooowww varah salhi mi vaahaka. I love it. Love you shax sis❤\nAlhe…. Anekka season2.. kobaa season3… Im waiting


Simad vanee maraalaafai, insaafu hoadhaidhee: Aailaa – adduLIVE\nސިމާދު ވަނީ މަރާލާފައި، އިންސާފު ހޯދައިދީ: އާއިލާ\n2 Feb 27, 2019, 08:36 ލިޔުނީ އަލީ ހުޒާމް\nގއ. ވިލިނގިލީގައި މިދިޔަ އާދީއްތަ ދުވަހު މަރުވެފައި އޮތްވާ ފެނުނު ސ. ހިތަދޫ، ހިޔާލީގެ، ހުސެއިން ސިމާދު މަރާލާފައިވާކަަށް ތުހުމަތުކޮށް އެމައްސަލަ ބަލައިދިނުމަށް އެދި އާއިލާގެ ފަރާތުން ކަމާއި ބެހޭ ފަރާތްތަކަށް ގޮވާލައިފިއެވެ.\nސިމާދުގެ ކޮއްކޮ ސަދީފު "އައްޑޫލައިވް"އަށް ބުނީ އޭނާގެ ބޭބެގެ މަރާއި ގުޅޭ ގޮތުން ދެކެވޭ ވާހަކަތަކުގައި ޝައްކު އުފެދޭ ކަންތަކެއް ފާހަގަކުރެވިފައިވާ ކަމަށެވެ. އަދި އެކަން ކަމާއި ބެހޭ ފަރާތްތަކަށް ހިއްސާކޮށްފައިވާ ކަމަށެވެ.\nސިމާދު މަރުވެފައިވަނީ ވަގުން ހިފަން ޖަހާފައިވާ "ކަރަންޓު ދަންތުރަ"އެއްގައި ޖެހިގެންކަމަށް ފުލުހުން ވަނީ ބުނެފައެވެ. ނަމަވެސް ސިމާދުގެ އާއިލާއިން ބުނެފައިވަނީ ސިމާދު ކަރަންޓުގައި ޖެހިގެން މަރުވީކަމަށް ގަބޫލް ނުކުރެވޭ ކަމަށެވެ. އެކަމުގައި އިތުރު އެހެންކަމެއް ހިމެނޭ ކަމަށް އާއިލާއިން ތުހުމަތު ކުރެއެވެ.\n"ސިމާދު ކަރަންޓުގައި ޖެހުނީކަމަށް ބުނާއިރު، އޭނާއަށް ވަނީ އަނިޔާކޮށްފައި، ކަރަންޓުގައި ޖެހުނު މީހެއްގެ މޭކަށިގަނޑުން ދެ ކަށި ބިނދޭނީ ކިހިނެއް؟ އަނެއްކޮޅުން ލޮލަށް އެއްޗެއް ހަރާފައިވޭ"\nސިމާދު މަރުވެފައި އޮތްވާ ފެނުނީ ހަރުގެ ބަލަހައްޓާ ސައީދު ހަސަން އަށެވެ. ސައީދު ހަސަން އަކީ އެރަށުގެ އިންޖީނުގޭގައި މަސައްކަތް ކުރާތާ 30 އަަހަރަށް ވުރެ ގިނަ ދުވަސްވެފައިވާ ތަޖްރިބާ ކާރު އިލްކްޓްރީޝަނެކެވެ. އެރަށުގެ ބައެއް މީހުން ތުހުމަތު ކުރާ ގޮތުގައި ސިމާދު ޖެހުނު ކަރަންޓު ދަންތުރަ ހަދާފައިވަނީ ސައިދު ހަސަންއެވެ. އަދި ސިމާދުގެ މަރުގެ ރިޕޯޓު ފުލުހުންނަށް ކޮށްފައިވަނީވެސް ސައީދު ހަސަން އެވެ.\nމި މައްސަލާގައި މިހާތަނަށް ސައިދު ހަސަން ފިޔަވައި އިތުރު މީހެއްގެ ބަޔާން ފުލުހުން ނަގާފައިނުވެއެވެ.\nސަދީފު ބުނީ އޭނާގެ ބޭބެގެ މަރާއި އެހެން ކަންތައްތަކެއް ގުޅިފައިވާކަމުގެ އަޑުތަކެއް ފެތުރިފައިވާ ކަމަށެވެ. އަދި އެކަން ބަލައި ތަހްގީގު ކުރަން ޖެހޭ ކަމަށެވެ. އަދި ސައީދު ހަސަންގެ މައްސަލަ ބަލަން ޖެހޭކަމަށް އޭނާ ބުންޏެވެ.\n"މީގައި ސައިދު ހުސަން ދައްކާ ވާހަކަވެސް ދެކޮޅު ނުޖެހޭ، އެކަން ފުލުހުން އިތުރަށް ބަލަން ޖެހޭ، އަނެއްކޮޅުން ސިމާދު ގެންގުޅުނު ފޯނު ހޮސްޕިޓަލުން ވަނީ ފުލުހުންނާއި ހަވާލު ކުރުމުގެ ބަދަލުގައި އެހެން ބަޔަކާއި ހަވާލުކޮށްފައި، އެނގިފައިވާ ގޮތުގައި އެފޯނު ސިމާދު ގެންގުޅެނީ ކޯޑެއް ނުޖަހާ، އެކަމަކު މިހާރު ފޯނު އޮތީ ލޮކް ކޮށްފައި"\nސިމާދުގެ ގެއްލިގެން އެރޭ އިރާކޮޅުން ފެށިގެން ތިން ފަހަރެއްގެ މަތިން ފުލުހަށް ހުށަހެޅިއެވެ. އެގޮތުން އެންމެ ފަހުން ފުލުހަށް ރިޕޯޓުކޮށްފައިވަނީ އެރޭ 10 ޖެހި އިރުއެވެ. ފުލުހުަށް ތިން ފަހަރެއްގެ މަތިން ރިޕޯޓު ކުރުމުންވެސް ސިމާދު ހޯދުމަށް މަސައްކަތްކޮށްފައި ނުވެއެވެ. އެކަމާއިވެސް އާއިލާއިން ސުވާލު އުފައްދައެވެ.\nސަދީފު ބުނީ ސިމާދު ކަރަންޓުގައި ޖެހިގެން މަރުވިކަމަށް ބުނާއިރު، އެރޭ ކަރަންޓު ކެނޑިގެން ފެނަކައަށް ރިޕޯޓު ކުރިކަމެއް އަދި މިހާތަނަށް އެނގިފައި ނުވާކަމަށެވެ.\n"އަހަރެމެންނަށް އެނގިފައިވާ ގޮތުގައި މިގޮތަށް ކަރަންޓްގައި ޖެހިއްޖެނަމަ ފޮށިންވެސް ވައްޓާނެ، އަދި އެތަނަކުން ކަރަންޓުވެސް ކެނޑޭނެ، އެހެން ނޫނިއްޔާ އެބައުޅޭ މައްސަލައެއް، އަދި ކަރަންޓުގައި ޖެހިގެން މަރުވިކަމަށް ބުނާއިރު އޭނާގެ ހަށިގަނޑު އެގޮތަށް ނޯންނާނެ"\nސިމާދުގެ މަރާއި ގުޅިގެން އާއިލާއިން ޝައްކު އުފައްދާއިރު ސިމާދު މަރުވެފައި އޮތްވާ ފެނުނު ދުވަހު އެރަށުގައި ތަފާތު ގޮތްގޮތްތަކަށް ވާހަކަ ފެތުރުނެވެ. އެެއްބަޔަކު އެމަރުގެ މައްސަލަ ގުޅުވީ މިދިޔަ ޑިސެމްބަރ މަހު ވިލިނގިލީގައި ހުންނަ ބޭންކު އޮފް މޯލްޑިވްސް ބްރާންޗު ފަޅާލައި 14 މިލިއަނަށް ވުރެ ގިނަ ފައިސާ ވަގަށް ނެގި މައްސަލަ އާއިއެވެ. އެމައްސަލާގައި ހައްޔަރު ކުރި މީހުންގެ ތެރޭގައި ސިމާދު ހިމެނެއެވެ.\nސިމާދު އާއި އެކު އެމައްސަލާގައި ހައްޔަރުކުރި އެންމެންވެސް ވަނީ ކޯޓުން ދޫކޮށްލާފައެވެ. އަދި ގެއްލުނު ފައިސާގެ ތެރެއިން ބޮޑު ބައެއް އަދިވެސް ނުފެނޭއިރު ސިމާދުގެ މަރުގެ މައްސަލަ އެ ހާދިސާ އާއި ގުޅުވައެވެ.\nސިމާދުގެ އާއިލާއަށްވެސް ބަޔަކު މީހުން މިފަދަ މައުލޫމާތުތަކެއްވަނީ ހިއްސާކޮށްފައެވެ. އަދި އެމައުލޫމާތުވެސް އާއިލާއިން ވަނީ ފުލުހުންނާއި ހިއްސާކޮށްފައެވެ.\nއާއިލާއިން ބޭނުންވަނީ މި މައްސަލައިގެ އިތުރު ތަހްގީގު ހިންގައި މިކަން ހިނގައިދިޔަ ގޮތް ސާފުވުމަށެވެ. އަދި ގަސްދުގައި ކޮށްފައިވާ ގާނޫނީ ކުށަކުން ސިމާދު މަރުވި މައްސަލައިގެ އިންސާފު ލިބުމެވެ.


ރައީސް ނަޝީދު ތުލުސްދޫ ދާއިރާއަށް ކުރެއްވި ދަތުރުފުޅު ނިންމަވާ މިއަދު މާލެ ވަޑައިގަންނަވާނެއެވެ. – Maldivian Democratic Party\n03 އޭޕްރީލް 2013\nރައީސް ނަޝީދު ތުލުސްދޫ ދާއިރާއަށް ކުރެއްވި ދަތުރުފުޅު ނިންމަވާ މިއަދު މާލެ ވަޑައިގަންނަވާނެއެވެ.\nދިވެހިރާއްޖޭގެ އިންތިޙާބީ ރައީސް އަދި ދިވެހިރައްޔިތުންގެ ޑެމޮކްރަޓިކް ޕާޓީ)އެމްޑީޕީ(ގެ ރިޔާސީ ކެންޑިޑޭޓް ރައީސް މުހައްމަދު ނަޝީދު ތުލުސްދޫ ދާއިރާއަށް ކުރެއްވި ދަތުރުފުޅު ނިންމަވާ މިއަދު މާލެ ވަޑައިގަންނަވާނެއެވެ.\nރައީސް ނަޝީދު ތުލުސްދޫ ދާއިރާއަށް ކުރެއްވި މިދަތުރުފުޅަކީ މި ދާއިރާގެ ހުރާ، ދިއްފުށި އަދި ތުލުސްދޫގައި “ދޭތިން ފަހެތި” ކެމްޕެއިންގެ މަސައްކަތް ފައްޓަވައިދެއްވުމަށް ކުރެއްވި ދަތުރުފުޅެކެވެ.\nއެމްޑީޕީގެ ކެމްޕެއިން ޓީމާއެކެ އެމަނިކުފާނު ހުރާއަށް ވަޑައިގެން އެރަށުގައި ގެސްޓްހައުސްއެއް ހުޅުއްވައި ދެއްވާފައިވެއެވެ. އަދި އެރަށުގައި އެމަނިކުފާނުންގެ ކެމްޕެއިން އޭޖެންޓުންނާއެކު މަސައްކަތު ބައްދަވުން ބޭއްވެވުމުގެ އިތުރުން އެމްޑީޕީގެ އާއްމު މެމްބަރުންނާއެކު މަޝްވަރާ ބައްދަލުވުންވެސް ވަނީ ބާއްވަވާފައެވެ.\nހުރާއަށް ފަހު ދިއްފުށްޓަށް ވަޑައިގެން “ދޭތިން ފަހެތި” ކެމްޕެއިންގެ މަސައްކަތް ފައްޓަވާދެއްވާ ރަށުގެ ރައްޔިތުންނާ އެމަނިކުފާނު ބައްދަލުކުރައްވާފައިވެއެވެ.\nމި ދަތުރުފުޅުގާ އެމަނިކުފާނު އެންމެ ފަހުން ޒިޔާރަތް ކުރެއްވީ ތުލުސްދޫއަށެވެ. އެމަނިކުފާނު ތުލުސްދޫއަށް ވަޑައިގެން އެރަށުގާ ދެ ގެސްޓް ހައުސް ވަނީހުޅުއްވައިދެއްވައިފައެވެ. އެމްޑީޕީގެ “ދޭތިން ފަހެތި” ކެމްޕެއިންގެ ހަރަކާތްތައް ފެއްޓެވުމަށްފަހު ރަށުގެ ރައްޔިތުންނާއި އެމްޑީޕީގެ މެމްބަރުންނާ ރައީސް ނަޝީދު ބައްދަލުކުރައްވާފައިވެއެވެ\nރޭގަ ތުލުސްދޫގައި ބޭއްވުނު އާއްމު ޖަލްސާއަށްފަހު މި ކެމްޕެއިން ދަތުރުފުޅު ނިންމަވާލެއްވުމަށްފަހު މިއަދު ހެނދުނު ރައީސް ނަޝީދު މާލެވަޑައިގަންނަވާނެއެވެ.


"The Last Show" ge cast ah Vardhan Puri | Mihaaru\n"ދަ ލާސްޓް ޝޯ" ގެ ކާސްޓަށް ވަރުދާން ޕޫރީ\n22 ސެޕްޓެމްބަރ 2020 - 08:53\nމިދިޔަ އަހަރު ފިލްމު "ޔޭ ސާލީ އާޝިގީ" އިން ބޮލީވުޑަށް ތައާރަފުވި ކުރީގެ އެކްޓަރު އަމްރިޝް ޕޫރީގެ ކާފަ ދަރުފުޅު ވަރްދާން ޕޫރީ ދެވަނަ ފިލްމަކަށް ސޮއިކޮށް، އޭގެ މަސައްކަތް ފަށައިފި އެވެ.\nއުންމީދީ އެކްޓަރު ސޮއިކުރި ދެވަނަ ފިލްމަކީ މިދިޔަ މަހުގެ ތެރޭގައި އަނޫޕަމް ކޭރާއި ސަތިޝްކާ ކޯޝީކާ އެކު ޑައިރެކްޓަރު ވިވެކް އަގްނިހޯތުރީ އިއުލާންކުރި ފިލްމު "ދަ ލާސްޓް ޝޯ" އެވެ.\nމި ފިލްމަށް ސޮއިކުރި ވާހަކަ އިންސްޓަގްރާމްގައި ހިއްސާކުރަމުން ވަރުދާން ބުނީ އަނޫޕަމް އާއި ސަތިޝް ފަދަ ހުނަރުވެރި އެކްޓަރުންނާ އެކު ފިލްމެއްގެ މަސައްކަތް ކުރަން ލިބުމަކީ ވަރަށް ބޮޑު އުފަލެއް ކަމަށާއި މި ޕްރޮޖެކްޓާ ދޭތެރޭ ވަރަށް ހިތްހަމަޖެހޭ ކަމަށެވެ. އަދި "ދަ ލާސްޓް ޝޯ" އަކީ ވަރަށް ޝައުގުވެރި ވާހަކައެއް ކިޔައިދޭނެ އެއްޗެއް ކަމަށް ބުންޏެވެ.\nމީގެ ސްކްރީންޕްލޭ ލިޔެފައި ވަނީ އަމީތާބް ބައްޗަން އާއި އިމްރާން ހާޝިމީއާ އެކު "ޗެހެރޭ" ކިޔާ ފިލްމެއް ޑައިރެކްޓްކުރި ރޫމީ ޖެފްރީ އެވެ. ކޮވިޑް-19 ގެ ބަލިމަޑުކަމާ ހެދި ރިލީޒްނުކުރެވި އޮތް އެ ފިލްމަކީ ދާދި ދަހުން މަރުވި އެކްޓަރު ސުޝާންތު ސިންގް ރާޖްޕޫތުގެ މަރުގެ މައްސަލާގައި ހައްޔަރުކޮށްފައިވާ ބަތަލާ ރިއާ ޗަކްރަބަތީ ވެސް މުހިއްމު ރޯލެއް ކުޅެފައިވާ ފިލްމެކެވެ.\nވަރުދާން ދެވަނަ ފިލްމެއްގެ މަސައްކަތް ފެށި އިރު، އޭނާގެ އަލަތު ފިލްމު "ޔޭ ސާލީ އާޝިގީ" ގައި ދެއްކި އެކްޓިން އަށް ކްރިޓިކުން ވަރަށް ބޮޑަށް ތައުރީފުކޮށްފައިވެ އެވެ. އެ ފިލްމުން އޭނާ އެ އަހަރުގެ ފިލްމުފެއާ އެވޯޑްސްގެ އެންމެ މޮޅު އާ ބަތަލުގެ މަގާމަށް ނޮމިނޭޓް ވެސް ވި އެވެ.\n"ބަދާއީ ދޯ" ގެ ޝޫޓިން ޖެނުއަރީގައި\nސަންޖޭ ދެން ނިންމާނީ "ކޭޖީއެފް: ޗެޕްޓާ 2"


Whatsapp message ekun " moyavaathee" curfew iulaankoffi | Mihaaru\nވަޓްސްއެޕް މެސެޖަކުން "މޮޔަވާތީ" ކޮލަމްބިއާގެ އަވަށެެއްގައި ކާފިއު އިއުލާންކޮށްފި\n23 ނޮވެމްބަރ 2018 - 06:10\nސޯޝަލް މީޑިއާގައި ނުހިނގާކަށް ކަމެއް ނެތެވެ. މިހާރު މިކަމަކާ ހުރެ "މޮޔަ" ވެސް ވަނީ އެވެ.\nކޮލަމްބިއާގައި ވެގެން އުޅޭ ގޮތަކީ ވަޓްސްއަޕްގައި ދައުރުވާ މެސެޖަކުން ކުދިން "ޖިންނި މޮޔަވަނީ" އެވެ. ނަތީޖާއަކީ ބޭރުތެރެއަށް ނުކުމެ އަމިއްލަަ އަށް މަރުވާން މަސައްކަތް ކުރުމާއި ބިރުގަންނަ ޒާތްޒާތަށް ކުދިންގެ އުޅުމަށް ބަދަލު އަންނަނީ އެވެ.\nއެގޮތުން ބްރިޖް ފަދަ ތަންތަނުން ފުންމާލައިގެން އަމިއްލަ އަށް މަރުވާން މަސައްކަތް ކުރުން ފަދަ 14 މައްސަލައެއް މި ހަފުތާގައި، ކަމާބެހޭ ފަރާތްތަކަށް ރިޕޯޓްކޮށްފައިވެ އެވެ.\nއެހެންވެ މިކަމަށް އަޅާ ރައްކާތެރި ފިޔަވަޅެއްގެ ގޮތުން އުތުރު ކޮލަމްބިިއާގެ އަވަށެއް ކަމަށް ޕަރަޖީޓޯގައި ވަނީ އުމުރުން 17 އަހަރުން ދަށުގެ ކުދިންނަށް ހާއްސަކޮށްގެން ކާފިއު އިއުލާންކޮށްފަ އެވެ. އެގޮތުން ރޭގަނޑު 7:00 އިން ފެށިގެން ފަތިހު 5:00 އާ ދޭތެރޭ 17 އަހަރުން ދަށުގެ ކުދިން ގެއިން ބޭރަށް ނުކުތުން ވަނީ މަނާކޮށްފަ އެވެ. އަދި އާންމު ތަންތަނަށް އެއްވުން ވެސް މަނައެވެ. ހަމައެއާ އެކު ކުދިން ފޯނާ ދުރުކުރަން ކަމާ އިދާރާތަކުން ވަނީ އަންގައިފަ އެވެ.\nތަނަކަށް ދާން ޖެހޭ ހާލަތެއްގައި ދާން ޖެހެނީ ބެލެނިވެރިޔާއާ އެކުގަ އެވެ. ނުވަތަ އާއިލާގެ ކޮންމެވެސް ބޮޑު މީހަކާ އެކުގަ އެވެ.\n"ޖިންނި އަވަލާތީ" ކާފިއު އިއުލާން ކުރުމާ ބެހޭ ގޮތުން ޕަރަޖީޓޯގެ މޭޔަރު އިނެސަންޝިއޯ ޕެރޭޒް ވިދާޅުވީ މި ފިޔަޅަކީ މައްސަލަ "ރެޑް އެލާޓް" އަށް އެރުމުން ނެރުނު ގަރާރެއް ކަމަށެވެ. އަދި އެކަމާ ހިލާފުވާ ކުދިން ބޮޑު އަދަދަކުން ޖޫރިމަނާ ކުރާނެ ކަމުގެ އިންޒާރު ވެސް ވަނީ ދެއްވައިފަ އެވެ.\n"މިއީ ވަރަށް ގިނަ ބެލެނިވެރިންގެ ކަންބޮޑުވުންތަކާ ނިންމަން ޖެހުނު ކަމެއް. ޕަރަޖީޓޯ އަވަށުގެ ހުރިހާ ރައްޔިތުންގެ ރައްކާތެރި ކަމަށް މަސައްކަތް ކުރުމަކީ އަހަރެމެން އަދާ ކުރަން ޖެހޭ ޒިންމާއެއް،" މޭޔަރުގެ ގަރާރުގައި ވިދާޅުވި އެވެ.\nނަމަވެސް ކާފިއު އިއުލާންކޮށްފައި ބާއްވާނީ ކިހާ މުއްދަތަކަށް ކަމެއް އަދި ނުނިންމަ އެވެ.


Enme aligadha thari mi roadha mahu nubaahvan nimmaifi\n"އެންމެ އަލިގަދަ ތަރި" 2016 ވަނަ އަހަރު ބޭއްވުނު މުބާރާތުގެ ތެރެއިން---ފޮޓޯ:އަވަސް\n"އެންމެ އަލިގަދަ ތަރި" ރޯދަ މަހު ނުބާއްވަން ނިންމައިފި\nޓެލެވިޒަން މޯލްޑިވްސްއިން (ޓީވީއެމް) އިން ކޮންމެ އަހަރެއްގެ ރޯދަ މަހު ގެނެސްދޭ "ދިވެހިރާއްޖޭގެ އެންމެ އަލިގަދަ ތަރި" މިއަަހަރުގެ ރޯދަ މަހު ނުބާއްވަން ނިންމައިފިއެވެ.\nޕީއެސްއެމް އިން ބުނީ މިއަހަރު ރޯދަ މަހު "ދިވެހިރާއްޖޭގެ އެންމެ އަލިގަދަ ތަރި" މުބާރާތް ނުބާއްވަން ނިންމާފައިވަނީ އެމުބާރަތަކަށް ބޭނުންވާ ވަރަށް ކުދިން ނުލިބުމުގެ ސަބަބުން ކަމަށެވެ.\nމުބާރާތުގައި ބައިވެރިވުމަށް ޝައުގުވެރިވާ ފަރާތްތަކަށް އޮންލައިން މެދުވެރިކޮށާއި އެސްއެމްއެސްގެ ޒަރިއްޔާއިން ނަން ހުށައެޅުމަށް ހުޅުވާލުމުން ކުރިމަތިލާފައިވަނީ ޖުމްލަ 24 ބައިވެރިން ކަމަށާއި އޭގެ ތެރެއިން 15 ފަރާތެއް ވީޑިއޯ ހުށަހަޅާފައިވާ ކަމަށް ޕީއެސްއެމް އިން ވަނީ ބުނެފައެވެ.\nނަމަވެސް، އޮޑިޝަންތަކަށް ފަހު ޖުމްލަ 12 ބައިވެރިންނާއެކު ކުރިޔަށްދާ އެ މުބާރާތަށް މިފަހަރު ހުށަހެޅި ވީޑިއޯތަކުން ފެނިގެން ދިޔައީ މުބާރާތަށް ކުރިމަތިލުމުގެ ފެންވަރު ހަމަވާ ހަތަރު ވަރަކަށް ބައިވެރިން ކަމަށް ޕީއެސްއެމުން ވަނީ ފާހަގަކޮށްފައެވެ.\nމިއަހަރުގެ މުބާރާތުގައި ބައިވެރިވުމަށް ހުޅުވާލާފައިވަނީ އުމުރުން 18 އަހަރާއި 35 އަހަރާ ދެމެދުގެ މީހުންނަށެވެ. މި ރޯދަ މަހު އެ މުބާރާތް ނުބޭއްވުނު ނަމަވެސް މިއަހަރުތެރޭގައި ޕްރޮގްރާމް ބޭއްވުމަށް ގެންނަންޖެހޭ އިތުރު ބަދަލުތައް ގެނެސް ޕްރޮގްރާމް ބާއްވާނެ ތާރީހެއް ފަހުން އިއުލާންކުރުމަށް ވަނީ ނިންމާފައި ކަމަށް ޕީއެސްއެމް އިން ވަނީ ބުނެފައެވެ.\nމުބާރާތް ބޭއްވުމަށް އޮޑިޝަން ބާއްވާ ގިނަ ތައްޔާރީތަކެއް މިއަހަރުވެސް ޕީ.އެސް.އެމްއިން ވެފައިވާ ކަމަށާއި މިއަހަރުގެ މުބާރާތުން އެއްވަނައަށް އަންނަ ފަރާތަކަށް ތިން ލައްކަރުފިޔާގެ ފައިސާގެ އިނާމުގެ އިތުރުން އެންމެ އަލިގަދަ ތަރީގެ ލަގަބު އެރުވުމަށް ނިންމާފައިވާ ކަމަށް ޕީއެސްއެމް އިން ވަނީ ބުނެފައެވެ.\nދެހާސް ތޭރަވަނަ އަހަރުން ފެށިގެން ޓީވީއެމް އިން އެންމެ ރީތިކޮށް ގުރުއާން ކިޔެވުމާ އެކު އެކަމުގެ އިލްމު އެނގޭ މީހަކު ހޮވަން ކުރިއަށް ގެންދާ އެ މުބާރާތައް ދަނީ ވަރަށް ބޮޑު ތަރުހީބެއް ލިބެމުންނެވެ.\nޓީވީއެމް އެންމެ އަލިގަދަ ތަރި ޕީއެސްއެމް


Dhivehi dhidha himaayath kurumah kuraa hanguraama aky mathiveri hanguraama eh: Yameen | Hurihaa.mv\nދިވެހި ދިދަ ހިމާޔަތް ކުރުމަށް ކުރާ ހަނގުރާމައަކީ މަތިވެރި ހަނގުރާމެއް: ޔާމީން\nLast updated on 14 May 2022, 06:54\nރާއްޖޭގައި ތިބޭ އިންޑިއާ ސިފައިންނާ ދެކޮޅަށް ހިންގާ ހަރަކާތުގައި ރައީސް ޔާމީން ބައިވެރިވަނީ.\nކާބަފައިން ވަނީ އެމީހުންނަށްވުރެ މާ ވަރުގަދަ ލަޝްކަރުތަކާއި އެތައް ފަހަރެއްގެ މަތިން ހަނގުރާމަ ކޮށްފައިވާ ބައެއް ކަމަށާއި ދިވެހި ދިދައަށްޓަކައި ކުރެވޭ ހަނގުރާމައަށްވުރެ މަތިވެރި ހަނގުރާމައެއް ނުވާ ކަމަށް ކުރީގެ ރައީސް އަބްދުﷲ ޔާމީން ވިދާޅުވެއްޖެ އެވެ.\nރައީސް ޔާމީން މިހެން ވިދާޅުވީ ރޭ ކުރެއްވި ޓްވީޓެއްގަ އެވެ.\nރައީސް ޔާމީން ވިދާޅުވީ ކާބަފައިންނަކީ ގައުމަށްޓަކައި މަތިވެރި ފަހުރެއްވާ ބައެއް ކަމަށާ ކާބަފައިން ވަނީ އެތައް ގުނައެއް ބޮޑު ލަޝްކަރުތަކާ ހަނގުރާމަ ކޮށްފައިވާ ކަމަށެވެ. އަދި ދިވެހި ދިދައަށްޓަކައި ކުރެވޭ ހަނގުރާމައަކީ މަތިވެރި ހަނގުރާމައެއް ކަމަށްވެސް ރައީސް ޔާމީން ވިދާޅުވި އެވެ.\nރައީސް ޔާމީން އިތުރަށް ވިދާޅުވީ މަރުވަންދެން ދިވެހި ދިދަ ހިމާޔަތް ކުރަން ޖެހޭ ކަމަށެވެ.\nމިމަހުގެ ހަތަރު ވަނަ ދުވަހުން ފެށިގެން ޓްވީޓާ އެކައުންޓް ބޭނުންކުރަން ފެށި ފަހުން ކޮންމެ ދުވަހު ކަހަލަ ގޮތަކަށް ރައީސް ޔާމީން އަންނަނީ އެކި ކަހަލަ މައްސަލަތަކުގައި ޓްވީޓް ކުރަންވަމުންނެވެ.\nރައީސް ޔާމީންގެ ޓްވިޓާ އެކައުންޓް މިއަދު ވެރިފައިކުރިއިރު 7،372 މީހުން މިހާތަނަށް އެމަނިކުފާނުގެ އެކައުންޓް ފޮލޯ ކުރެ އެވެ.\nރައީސް ޔާމީން މިވަގުތު ގެންދަވަނީ ރާއްޖޭގައި ތިބި އިންޑިއާ ސިފައިން ގައުމުން ބޭލުމަށް ގޮވާލާ ހަރަކާތްތެއް ހިންގަމުންނެވެ.\nރައީސް އަބްދުﷲ ޔާމީން ރާއްޖެ މިއަދު އިންޑިޔާ އައުޓް ކެމްޕެއިން ސިޔާސީ ސިޔާސީ ޕާޓީތައް ޕީޕީއެމް/ ޕީއެންސީ ކޯލިޝަން


Anehkaaves namaadhah huttaa phone vagah nagaifi – Iru\nއަނެއްކާވެސް ނަމާދަށްހުއްޓާ ފޯން ވަގަށް ނަގައިފި\nމާލޭ މިސްކިތެއްގައި ނަމާދަށް ހުރި މީހެއްގެ އައިފޯނެއް އަނެއްކާވެސް ވަގަށް ނަގައިފިއެވެ.\nފުލުހުން ވިދާޅުވީ، މި ހާދިސާ ހިނގާފައިވަނީ 2019 އޮގަސްޓް 26 ވަނަ ދުވަހުގެ އަޞުރު ނަމާދު ވަގުތު ކަމަށެވެ. އަޞުރު ނަމާދަށް ހުރި މީހާގެ އަތުން “އައިފޯން އެކްސް އާރު” ވަގަށް ނަގައިގެން 16:47 ހާއިރު ފުލުހުންނަށް ރިޕޯޓްކޮށްފައިވާ ކަމަށް ފުލުހުން ވިދާޅުވިއެވެ.\n“މި މަޢުލޫމާތު ލިބުމާއެކު ސީސީޓީވީ ފޫޓޭޖްތައް ބަލައިގެން ފުލުހުން ކުރި މަސައްކަތުން، 27 އޮގަސްޓް 2019 ވަނަ ދުވަހުގެ ރޭ އެ ފޯނު އެހެން މީހަކަށް ވިއްކާލާފައިވަނިކޮށް އެ ފޯނު އަނބުރާ ހޯދައި، ވެރިފަރާތަށް ހަވާލުކޮށްފައިވޭ.” ފުލުހުން ވިދާޅުވިއެވެ.\nފުލުހުން ވިދާޅުވީ، މި މައްސަލައިގައި ތުހުމަތު ކުރެވޭ ފަރާތް މިސްކިތުން ފޯނު ވަގަށް ނަގާފައި އެހެން މީހަކަށް އެފޯނު ވިއްކާލި ފަހުން މަސްތުވާތަކެތީގެ މައްސަލައެއްގައި 27 އޮގަސްޓް 2019 ވަނަ ދުވަހު ފުލުހުންގެ ބެލުމުގެ ދަށަށް ގެންގޮސްފައިވާ ކަމަށެވެ.\nފުލުހުން ވިދާޅުވީ، ފޯނު ވަގަށް ނެގި މައްސަލައާއި، މަސްތުވާތަކެތީގެ މައްސަލަވެސް ފުލުހުން ތަޙްޤީޤު ކުރަމުންދާ ކަމަށެވެ.


ކީރިތި ޤުރްއާން ކިޔެވުމުގެ ފުރިހަމަ ހިތްޖެހުން ގިނަބައަކަށް ލިބިގެންދާނީ ރޭގަނޑުގެ ވަގުތުތަކުގައި ކިޔެވުމުންނެވެ. އެހެނީ ދުވާލުގެ ވަގުތުތަކުގައި އެތައް ބައިވަރު މަސައްކަތްތަކެއް ކުރުމުގެ ތެރޭގައި އުޅޭއިރު އެކަންކަމުގެ ފިކުރުތައް ސިކުނޑީގައި އެނބުރޭނެއެވެ. އެކަމުގެ ސަބަބުން ކިޔަވާ އެއްޗަކަށް ދެވޭ ސަމާލުކަން ކުޑަވާނެއެވެ!\nރޭގަނޑުވުމުން ސިކުނޑިއަށް ވަރަށް ބޮޑު ލުއިކަމެއް ލިބިގެންދާނެއެވެ. އެދުވަހު ކުރަން ހުރި މަސައްކަތްތައް ނުކުރެވިގެން ސިކުނޑިއަށް ލިބޭ ބުރަކަމުން ސަލާމަތްވެވޭނެއެވެ! ވީމާ ރޭގަނޑުގެ ވަގުތުތަކުގައި ކިޔެވުމުން ކިޔެވުމަށް ދެވޭ ސަމާލުކަން އިތުރުވެގެންދާނެއެވެ!\nއިރާކޮޅުގެ ވަގުތުގައި ނަމަވެސް މެންދަމުގެ ވަގުތުގައި ނަމަވެސް އަދި ފަތިސް ވަގުތުގައި ނަމަވެސް ކީރިތި ޤުރްއާން ކިޔަވާށެވެ! ބޮޑަށް ރަނގަޅީ މެންދަމާއި ފަތިސް ވަގުތެވެ! އެހެނީ އެވަގުތުގައި މަގުމަތިން އިވޭ އަޑުތައްވެސް މަދުވާނެތީއެވެ. ކިޔަވާއިރު އިތުރު އަޑުތައް ނުއިވުމަކީ ކިޔަވާ އެއްޗަކަށް ދެވޭ ސަމާލުކަން އެތައް ގުނައަކަށް އިތުރުވެގެންދާނެ ކަމެކެވެ.\nހަމަ އެއާއިއެކު އެހެން މީހުން ކަންނެތްވެ ނިދާފައި ތިއްބައި ތިބާ އަމިއްލައަށް ހޭލައިގެން ﷲ ތަޢާލާއަށް ލޯބިން ކުރާ އަޅުކަމަށް ﷲ ތަޢާލާ ދެއްވަވާ ސަވާބާއި ދަރުމަ އެތައް ގުނައަކަށް އިތުރުވެގެންދާނެއެވެ! ރޭގަނޑުގެ ވަގުތުތަކުގައި ހޭނުލެވޭނަމަ ފަތިސް ނަމާދަށްފަހު އިރުއަރަންދެން ކީރިތި ޤުރްއާނާއިއެކު ވަގުތު ހޭދަކުރާށެވެ!\nޖަމާޢަތުގައި ފަތިސް ނަމާދުކޮށްގެން އިރުއަރަންދެން ކީރިތި ޤުރްޢާން ކިޔެވުމާއި ޛިކުރުކުރުމުގައި ވަގުތު ހޭދަކޮށް، އިރު އަރައި 10 ވަރަކަށް ފަނަރަވަރަކަށް މިނިޓްވުމުން ޞުޙާ ނަމާދުކުރުމުން ޙައްޖަކާއި ޢުމުރާއެއްގެ ސަވާބު ދެއްވަވަތެވެ! ގޭގައި ނަމާދުކުރާ އަންހެނުންނަށްވެސް ބަންގިގޮވުމުން ފަތިސް ނަމާދުކޮށް މިބުނި ފަދައިން ކަންތައް ކޮށްފިނަމަ ހަމަ އެ ނިޢްމަތް ދެއްވަވާނެ ކަމަށް ޢިލްމުވެރިން ބަޔާން ކުރައްވަވައެވެ.\nމިމަތިވެރި ސަވާބު ލިބިގަތުމަށްޓަކައި ފަތިސް ނަމާދުގެ ބަންގިން ފެށިގެން ޖުމުލަ ހޭދަކުރަން ޖެހޭނީ ދޮޅުގަޑިއެއްހައި އިރެވެ. އެއިގެ ތެރެއިން ފަތިސް ނަމާދުގެ ޖަމާއަތަށް 30 މިނިޓް އުނިކުރުމުން އިތުރަށް ހާދަކުރަން ޖެހޭނީ 45 މިނިޓް ހައި ކުޑަ ވަގުތުކޮޅެކެވެ.


galehiri: ދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް 12\nދެކުނުގެ އަތޮޅުތަކާއި މާލެ މުޑިއެރުމުގެ ސިއްރުތައް 12\nދެކުނު ތަޅައިލުމަށް މާލެއިން ލަޝްކަރުތައް ފޮނުވުން\nސުވާދީބު ދައުލަތަކީ ނާސިރުގެ ވިޔާނުދާ ސިޔާސަތުން ފައިދާވި ހިތި މޭވާއެކެވެ. ނާސިރަށްވުރެ ކުރިން ދިވެހި ގައުމު ފަސާދަކުރުމަށް މަސައްކަތްކުރި މުހައްމަދު އަމީނާއި ހަސަން ފަރީދުގެ މަސައްކަތްތަކުވެސް މޭވާއެކެވެ. އެހަގީގަތް ގަބޫލު ކުރެވޭހާ އުރަތްޕެއް ސަރުކާރު ހިންގަން ތިބި މީހުންގެ ނެތްތާގައި ދެން ފެށީ އޭގެ ހިތިކަން އިހުނަށްވުރެވެސް ބޮޑު ކުރުމުގެ މަސައްކަތެވެ. މިގޮތުން ދެކުނުގެ މީހުންނަކީ ދީނެއް ނެތް ވިޔާނުދާ މީހުންކަމުގައި ރާއްޖޭގެ ރައްޔިތުންނަށް ދެއްކުމަށް މާލޭ ސަރުކާރުން ނެރޭ ނޫސްތަކުގައި ރޯބުހުތާން ދޮގުވާހަކަ ކެނޑިނޭޅި ލިޔަމުން ދިޔައެވެ. މިމަސައްކަތުގައި ފާހަގަކުރެވުނީ ވިޔަފާރިމިއަދުގެ ނަމުގައި އޭރު ނެރުނު ނޫހެވެ. ދުނިޔޭގެ ބަޔަކު އޭގެ ކުރިންވެސް އަދި އޭގެފަހަށްވެސް ހަދައިފައިނުވާ ޒާތުގެ ބޮޑެތި ދޮގު އެނޫހުގައި ދިޔައީ ލިޔަމުންނެވެ. އޭގެ ނަތީޖާއެއްގެ ގޮތުން ރައްޔިތުންގެ ހިތްތަކުގައި ދެކުނު މީހުންނާ ދޭތެރޭ އިންތިހާ ދަރަޖައިގެ ނަފްރަތު އުފެދިގެން ދިޔައެވެ.\nވެލާނާގޭ އިބްރާހިމް ނާސިރު ދެން ބެއްލެވީ ދޮން ބަންޑާރައިންނާއި އުތީމު މަހާރަދުން ފަދަ އާޒީއަކަށް ވުމަށެވެ. މިގޮތުން މާލެއިން ހަތިޔާރާއި ސިފައިން ގެންގޮސް ނިކަމެތި ރައްޔިތުން މެރުމުގެ ކެމްޕޭނެއް ފެއްޓެވިއެވެ. ދެ ފަހަރެއްގެ މަތީން މާލެއިން ބޮޑު ލަޝްކަރެއް ގޮސް ހުވަދު އަތޮޅު ތިނަދޫ އަށް ހަމަލާދީ އެރަށް ވީރާނާކޮށް އެންމެފަހުން ފަޅު ރަށަކަށް ހަދާލި ހާދިސާއަކީ ވަކި ފަރާތަކަށް ނުޖެހުމުގެ ސިކުނޑިއަކުން ވިސްނައިފި ކޮންމެ މީހެއްގެ ލޮލުން ކަރުނަ ހިލިގެންދާނެ ހިތާމަވެރި އަދި އަނިޔާވެރި ހާދިސާއެކެވެ. ބަޔަކު ނެތިކޮށް އަދި އެރަށްވެސް ފަޅުކޮށްލުމަށް ފަހު އެނބުރި މާލެ ފޭބުމުން ނާސިރު އާޒީއަކަށް ހެދިއެވެ. ނިޝާނުލް ޣާޒީގެ އިއްޒަތްތެރި ވެރިޔާގެ ލަގަބު ދިނެވެ. އޭގެ ކުރިންވެސް އަދި ފަހުންވެސް ނާސިރަށް ވުރެ ކުޅަދާނަ ގައުމީ ބަތަލަކު ނެތްކަމަށް ނިންމިއެވެ.\nތިނަދޫއަށް ދިން ފުރަތަމަ ހަމަލަ\nމޯލްޑިވްސްޓާރ ކިޔުނު ބޮޑު އާގު ބޯޓެއްގައި ހުވަދުއަތޮޅަށް ގޮސް އެ އަތޮޅުގެ ވެރިރަށް ތިނަދޫ ފުނޑައިލުމަށް 700 މީހުންގެ ބޮޑު ލަޝްކަރަކާއި ރައިފަލާއި ބޮޑު ބަޑި ފަދަ ހަތިޔާރާއެކު ޖުލައި 1959 ގައި ވެލާނާގޭ ނާސިރު ހުވަދުއަތޮޅަށް މިސްރާބު ޖަހައިފިއެވެ. މިލަޝްކަރު އެންމެ ފުރަތަމަ ބަނދަރުކުރީ ހުވަދުއަތޮޅު ގައްދޫ ބޭރުގައެވެ. ބަޑިން ބިރުދައްކައިގެން ދާދި އަވަހަށް އެރަށުގެ ރައްޔިތުން ކިޔަމަންކުރުވައި އޭގެ ތެރެއިން ބަޔަކު އަތްފައި ބަނދެ ބޯޓަށް ނަގައިގެން ދެން މިސްރާބު ޖެހީ ތިނަދޫއަށެވެ. ގައްދޫ ކައިރިން ނުކުމެ މާކަނޑުން އަތޮޅު ވަށާލައި ކާޑެއްދޫ ކައިރިން އަތޮޅުތެރެއަށް އަލުން ވަދެ ތިނަދޫ ބޭރުގައި ތިބެގެން ނާސިރުގެ އަމުރަށް ޓިނު އަލިފުޅާއި ކދ. އަހުމަދުމަނިކު ފަދަ މީހުން އެންމެ ފުރަތަމަ ކުރިކަމަކީ ތިނަދޫއަށް އައިސް ގޮސްވާ ބައްތެލި ފަހަރާއި ދޯނިތައް ފޭރި އޭގެ ތެރެއިން ބޯޓުގެ ބޭނުމަށް ގެންގުޅެވޭނެ ކުދިކުދި އުޅަނދުތައް ބޯޓުގެ ފަހަތުގައި ވާޖަހާފައި ބޭތިއްބުމާއި އެނޫން އުޅަނދުތައް އަންދައިލުމެވެ.\nސިފައިންގެ ތެރެއިން ހަތިޔާރު އެޅި ސާދަ މީހުންނާއެކު ނާސިރު އެންމެ ފުރަތަމަ ދިމާކުރީ ތިނަދޫގެ ބަރާސިލު ކިޔުނު ހިސާބު އަތިރިމައްޗާއެވެ. ހަވަޔަށް ފަޒާޔަށް އަދި ނުވިތާކަށް މީހުންގެ ތެރެއަށް ވެސް ބަޑިޖަހަމުން ނާސިރު ފޭބި ބަރާސިލަކީ ލެޕްރަސީ ބަލިމީހުން އެކަހެރިކޮށްފައި ބައިތިއްބާ ސަރަހައްދެވެ. ތިނަދޫއަށް ވެރިވެގަނެގެން ފާތިހެއްގެ ގޮތުގައި އެއް ހަފުތާގެ މުއްދަތަކަށް ނާސިރު އެރަށުގައި ދެމިހުއްޓެވެ. މި މުއްދަތުގެ ތެރޭގައި މުއްސަނދިންގެ ގޭގެއަށް ގޮސް ހޯދައި ބަލައި ފާސްކޮށް މުދަލަކަށްވާ ޒާތުގެ އެންމެހައި ތަކެތި ބޯޓަށް ގެންދެވުނެވެ. ނާސިރުގެ ދަރުބާރުގައިި ކުށްވެރިވި އެންމެނާއެކު އެނބުރި މާލެ ދިއުމަށްޓަކައި މި ލަޝްކަރު ފުރީ 17 ޖުލައި 1959 ގައެވެ. މާލެއަށް ދެވުނީ 20 ޖުލައިގައެވެ. ކުށްވެރިންގެ ގޮތުގައި މާލެ ގެނެވުނު މީހުންގެ ތެރެއިން ހިރިހަމާތި ކަލޭގެފާނާއި އޭނާގެ ދަރިންތައް މާލޭގެ ޖަލުގައި ތަޅައި އަނިޔާކޮށް މަރާލީ އެވެ.\nމާލޭގެ ލަޝްކަރުގެ އަމަލުތައް ތިނަދޫގައި ހުރީ ގަދީމީ ޒަމާނުގައި ކަރަކަރައިގައި ހަނގުރާމަކުރާއިރު ބަލިވާ މީހުންނާ މެދު ކުރި ލިބޭ މީހުން ކަންތައް ކުރާ ބީދައިންނެވެ. މުދާތައް ޣާނީމާ ކުރުމާއި ޒުވާންފުރައިގެ އަންހެން ކުދީން ޖާރިޔާއިންނަށް ހެދުން އާންމުވެފައި އޮތެވެ.\nއެލިޒަބަތު ބޯޔާ ނަމަކަށް ކިޔުނު ބޯޓެއްގައި މާލޭގެ ލަޝްކަރެއް ސަރުކާރުގެ ފަރާތުން ފުވައްމުލަކަށް ފޮނުވިއެވެ. ދައްޕަރު މޫސާމަނިކާއި ވެލާނާގޭ އަބްދުލްމަޖީދު މާހިރުގެ ވެރިކަމުގެ ދަށުގައި ދިޔަ މިލަޝްކަރުގެ އެކަކަށް ވެސް ފުވައްމުލަކު އެއްގަމަށް ފޭބޭނެ ގޮތެއް ނުވިއެވެ. ރައްޔިތުންގެ ދެކޮޅު ހެދުމާއި ނުރުހުންތެރިކަމުގެ ކުރިމަތީގައި އެއްވެސް ކަމެއް ނުކުރެވެނުވެ. އެހެންވެގެން ނެރުމަތީގައި ތިބެފައި ރަށަށް ބަޑިން ހަމަލަދީފައި އަނބުރާލާފައި ދިޔައީއެވެ.\nފުވައްމުލަކާއި ދިމާކުރީ ރޯދަމަހެއްގެ 20 ވަނަ ދުވަހުއެވެ. އެވެސް މީލާދީން 1959 އެވެ. ފުވައްމުލަކު އިރުމަތީ ފަރާތުން ރަށާ ކައިރިއަށް އަންނަ ބޯޓެއްގެ ޚަބަރު ހޯދުމަށް ރަށުގެ އިސް މީހުން ދޯންޏެއްގައި ކަނޑަށް ނުކުމެއްޖެއެވެ. ރަށު ތެރޭގައި އެއްއަޑަކަށް ގުގުމާލައިފައި ވަނީ "ކާޑު ބޯޓެއް އަތުވެއްޖެ" މިހެންނެވެ. ރޯދަ މަހުގެ ފަހު ދިހައިގައި ކާނޭ ކާޑު ކޮޅެއް ލިބޭނެ ކަމުގެ އުއްމީދުގައެވެ.\nބޯޓުގެ ޚަބަރު ހޯދުމަށް ރަށުގެ އިސް މީހުންނާއެކު ކަނޑަށް ނުކުތް ދޯނި ލަސްތަކެއް ނުވެ ބޯޓާއި ކައިރިކޮށްފިއެވެ. ދޯނީގައި ތިބީ ފަޅުވެރިންގެ އިތުރަށް ކޭހިގޭ އިބްރާހިމް ދީދީ އާއި މުދިން ތުއްތު ދީދީ ފަދަ ކަމުވޮށިގެންވާ މީހުންނެވެ. ގިނަ މީހުން ހީކުރީ މިއީ އައްޑުއަތޮޅު ގަމަށް މުދާހިފައިގެން އަންނަ ނެފީ ބޯޓު ކަމަށެވެ. ނަމަވެސް ބޯޓާއި ގާތްގަނޑަކަށް 200 ވަރަކަށް ފޫޓު ކައިރިވިތަނާ މިއީ އެލިޒަބަތު ބޯޔާ ކަން އެނގުނެވެ. މިއީ ސްރީލަންކާ އިން ރާއްޖެ އަށް މުދާ އުފުލާ ޗާޓަރު ބޯޓެކެވެ.\nބޯޓާއި އިތުރަށް ކައިރި ނުކުރުމަށް އެވަގުތު ކޭހިގޭ އިބްރާހިމް ދީދީ އެންގެވިއެވެ. އެއީ ބޯޓުން ސިފައިންގެ މީހުން ފެނުމުންނެވެ. މިއެންގުމަށް ދޯނި އަނބުރާލައިފައި ރަށާއި ދިމާލަށް ފަލި ޖަހަން ފެށިއެވެ. ސިފައިން ކުޑަ ލޯންޗެއްގައި ދޯނީގެ ފަހަތުން އަންނަން ފެށިއެވެ. އަދި އެމީހުންނާއި ދިމާލަށް ބަޑި އަމާޒު ކޮށްފައި މަޑު ކުރާށޭ ބުންޏެވެ. އެހެން ނަމަވެސް ލޯންޗުގައި ތިބި ސިފައިންގެ އިންޒާރުގެ އަޑު އެހުމެއްނެތި ފަލި ޖަހާފައި އައިސް ދޯނި ވަނީ ރަށުގެ ރަސްގެފަންނުގެ ހުޅަނގުން އޮތް ބަނޑަހާ ފަންނަށެވެ.\nއެލިޒަބަތު ބޯޔާ އާއި ކައިރިކުރި އެހެން ބައެއް ދޯނި ފަހަރު އެމީހުން އަތުލައިގަތެވެ. ބައެއް ދޯނި ފަހަރު ފަލިޖަހާފައި އައިސް އެކި ދިމަދިމާލަށް ގޮނޑުދޮށަށް ބީއްސާލިއެވެ. ދޯނި ފަހަރު ހުއްޓުވުމަށް އަތުބޮން ފަދަ ގޮވާތަކެތި އުކި ކަމަށް ވެއެވެ. އެލިޒަބަތު ބޯޔާގެ މި ދަތުރަކީ މުދާ ގެނައުމުގެ ޗާޓަރު ދަތުރެއް ނޫނެވެ. ސިފައިންނާއި ހަތިޔާރާއި އެކު ކުރި ހަނގުރާމަވެރި ދަތުރެކެވެ. މިބޯޓު ގައި ތިބި ސިފައިންގެެ ތެރޭގައި ދައްޕަރު މޫސާ މަނިކާއި ޓިނު އަލިފުޅު އަދި އަނދިރިބޭ އާދަމް ފުޅު ހިމެނެއެވެ. އަދި ދާޚިލިއްޔާއިން އަބްދުލް މަޖީދު މާހިރާއި އާދަމް ނަސީރު މަނިކުވެސް ބޯޓުގައި ތިއްބެވެ. އެބޯޓުން އައި ލޯންޗު ސިފައިންނާއި އެކު އައިސް ގޮނޑުދޮށަށް ބީއްސާލުމާއި އެކު އަތިރިމައްޗަށް އެއްވެފައިވާ އެންމެން ލޯންޗަށް ގާ އުކަން ފެށިއެވެ.\nކުއްލިއަކަށް އިވުނީ ބަޑިޖަހަން ފެށި އަޑެވެ. މީހުންގެ ތެރެއަށް ބަޑިޖަހަން ފެށީއެވެ. އެދުވަސްވަރުގެ ބަޑި މިހާރުގެ އޮޓޮމެޓިކް ބަޑިއާ ވަރަށް ތަފާތެވެ. އެއްފަހަރު ޖެހުމަށްފަހު އަނެއްކާ ޖެހެނީ ވަޒަނެއް ލާށެވެ. އެއީ ޒާތެއްގެ ހަންޓިން ރައިފަލްތަކެކެވެ. އެހެންވެ އެހާ އަވަސް އަވަހަށް ބަޑި ޖެހޭ ގޮތެއް ނުވެއެވެ. އަބްދުލްމަޖީދު މާހިރު ބޭނުންވީ ބަޑީގެ ބާރުގައި ރަށުތެރެއަށް އަރައިގަތުމަށެވެ. ކިތަންމެ ގިނަބަޔަކު މަރުވިޔަސް ފަރުވާލެއް ނެތްކަމަށް ބަލައިފައެވެ. މި މާހިރަކީ ފުވައްމުލަކު އަންހެނެއްގެ ބަނޑުން ފުވައްމުލަކަށް އުފަންވެފައި ހުރި މީހަކަށް ވިޔަސް މިކަމެއްގައި އެންމެ ބޮޑު ހަރުކަށިކަމެއް އެދުވަހު ފެނުނީ މީނާގެ ފަރާތުންނެވެ. ފުވައްމުލަކު މީހުންގެ ގަޔަށް ބަޑިޖަހަން މާހިރު ބޭނުންވިޔަސް ބޯޓުގައި ހުރި ބަޑިޔާއި ވަޒަނާއި ބަޑިޖަހަން އެނގޭ މީހުންގެ ފެންވަރު ބޮޑަށް އެނގެނީ ދައްޕަރު މޫސާ މަނިކަށް ކަމަށްވާތީ މިމަގުން ރަށަށް އަރާކަށް އޭނާ އެއްބަހެއް ނުވިއެވެ.\nރަސްގެފަންނު ބަނދަރުގައި ބަޑިޖަހާ އަޑުއިވުމުން އެރަށުގެ ބޯދާ ހުކުރު މިސްކިތުގައި ގުރުއާން ކިޔަވަންއިން 14 އަހަރުގެ މޫސާފުތާ ކިޔެވުން ހުއްޓާލައިފައި އޭނާގެ އެކުވެރިންނާއި އެކު ދުވެފައި އައީ ރަސްގެފަންނަށެވެ. މީނާ އައިސް އެހެލާފައިހުރި ފިނިފެންމާގެ އޮޑި ކައިރިއަށް މަޑު ކޮށްލިތަނާ އޭނާގެ ބޮލުގެ ވާތްފަރާތަށް އެރި ވަޒަނެއްގެ ސަބަބުން ވަގުތުން ހޭނެތިގެން ވެއްޓުނީއެވެ. މޫސާ ފުތާ ހޭ އެރީ އޭގެ އަނެއް ދުވަހުއެވެ. ސިފައިންގެ ހަމާލައިގައި ވަގުތުން އެކަކު މަރުވިއެވެ. ދޭލިގޭ ތުއްތުމަނިކު މަރުވީ އެރި ވަޒަނަކުން އޭނާގެ ބޯ މުޅިން ފިސްފިސް ވެގެންނެވެ. ޒަޚަމްވި މީހުންނަކީ ވަޑިގޭ މުހައްމަދު ދީދީ އާއި ހުސެއިން ތައްޚާނާއި ބޮޑުވާޅި އަލިބެއާއި ހަސަން ފުތާއެވެ.\nގާތްގަނޑަކަށް ވިއްސަކަށް މިނެޓް ވަންދެން ސިފައިން ބަޑި ޖަހަމުން ދިޔައެވެ. ހަމަ އެއްވަރެއްގައި އެރަށު މީހުންވެސް ގާ އުކަމުން ދިޔައެވެ. އެންމެ ފަހުން ރަށަށް ނުފޭބިގެން ލޯންޗު އަނބުރާލާފައި ދިޔައީ ބޯޓަށެވެ. ބޯޓުތެރޭގައި ހަތިޔާރުތައް ބެހެއްޓުމުގެ ތެރޭގައި އެއްބަޑީގައި ތާށިވެފައިވާ ވަޒަނެއް ގޮވުމުގެ ސަބަބުން ފަންގިފިލާ ފޫ އަޅައިގެން ދިޔައެވެ. ބޯޓުގެ ތެރޭގައި ޚިޔާލު ތަފާތުވުންތަކެއް ވެސް އުފެދުނެވެ. އަބްދުލް މަޖީދު މާހިރު ބޭނުންވީ ހަތިޔާރާއި އެކު ފުވައްމުލަކަށް އަލުން ފައިބައި ހަމަލަ ދިނުމަށެވެ. ނަމަވެސް އާދަމް ނަސީރު މަނިކާއި ދައްޕަރު މޫސާ މަނިކު މިކަމާ ދެކޮޅެވެ.\nއެލިޒަބަތު ބޯޔާގެ މިޝަން ނާކާމިޔާބުވެ ފުރައިގެން ދިޔުމުން ފުވައްމުލަކުން ޒަޚަމްވީ މީހުންނަށް ފަރުވާ ދިނުމަށްޓަކައި އައްޑުއަތޮޅު ގަމަށް ގެންދެވުނީ ދޯންޏެއްގައެވެ. މިމީހުންނަށް ގަމުގައި ދިހަވަރަކަށް ދުވަހު ފަރުވާ ދިނުމަށް ފަހު އެންމެބޮޑަށް އަނިޔާވެފައިވާ ހަސަންފުތާ އާއި ރެކިދީދީގެ މުޙައްމަދު ދީދީ ރޯޔަލް އެއަރފޯސްގެ މަތިންދާ ބޯޓެއްގައި ގެންދެވުނީ ސްރީ ލަންކާގެ ނިގަމްބޯގައި ހުންނަ އިނގިރޭސި ސިފައިންގެ ހޮސްޕިޓަލަކަށެވެ. މޫސާފުތާގެ މޫނުގެ ވާތްފަރާތުގައިވާ ޒަޚަމް ރަނގަޅު ކުރީ އޭނާގެ ފައިގެ ފަލަ މަސްގަނޑުން ބައެއް ނަގައިގެން ކުރެވުނު ބޮޑު އޮޕަރޭޝަނަކުންނެވެ.\nދެ ވަނަ ފަހަރަށް ތިނަދޫ ތަޅައިލުން\nފުރަތަމަފަހަރު ތިނަދޫގައި ހުރެފައި ނާސިރު ފުރައިގެން ދިޔައީ ސުވާދީބުގެ ދިދަ އިރާލައި މާލޭ ސަރުކާރުގެ ދިދަ ނަގައި ނާސިރުގެ ލަޝްކަރުގެ ތެރެއިން އެކަށީގެންވާ އަދަދެއްގެ ނުލަފާ މީހުން ތިނަދޫގައި ބައިތިއްބާފައެވެ. ނާސިރު ފުރައިގެން ދިޔަތާ ދުވަސްކޮޅެއް ފަހުން އަނެއްކާވެސް ތިނަދޫ ގަނޑުބަޑުވެއްޖެއެވެ. މިފަހަރު ތިނަދޫ ރައްޔިތުންގެ ރުޅިވެރިކަން ހިލިގަތީ އަންހެންވެރިންނާ މެދު މާލޭ ސިފައިން ހިތުހުރި ގޮތަކަށް އަމަލުކުރަމުން ދިއުމާއި ތިނަދޫ މީހުންގެ ދަތުރުފަތުރަށް ހުރަސްއަޅައި ދަތިކުރަމުން ދިޔުންފަދަ ކަންތަކުގެ ސަބަބުންނެވެ. ވިޔަފާރީގެ ނަފާ ފޭރި ހިފައި ގެންގުޅޭ ކޮންމެ މުދަލަކާއި ހަރު މުދަލުންވެސް ޓެކްސްނެގުން ފަދަ ކަންތައް ތައާރަފް ކުރުމުގެ ސަބަބުންނެވެ. އުޅެން އުނދަގޫ މިންވަރަށް ދަތިވެގެން ތިނަދޫ ރައްޔިތުން ދެވަނަ ފަހަރަށް ދެކޮޅުވެރިވެ ޔުނައިޓެޑް ސުވާދީވް އައިލެންޑްސްގެ ދިދަ ނަގައިފިއެވެ. 15 ޖޫން 1961 ވީ ބުރާސްފަތި ދުވަހުން ފެށިގެން ތިނަދޫގައި އޮތީ އަނެއްކާވެސް ސުވާދީބުގެ ވެރިކަމެވެ.\nމިޚަބަރު މާލެއަށް ފޯރިތާ ދުވަސްކޮޅެއް ފަހުން ސިލްވަރ ކްރެސްޓް ނަމަކަށް ކިޔުނު ބޯޓެއްގައި ނާސިރު ތިނަދޫއަށް މިސްރާބު ޖެހިއެވެ. ފުރިހަމައަށް ހަތިޔާރުއެޅި ސިފައިންގެ ފައުޖަކާއެކު ނާސިރު ދެވަނަ ފަހަރަށް ތިނަދޫއަށް ދިޔައީ 30 ޖެނުއަރީ 1962 ވީ އަންގާރަދުވަހު މެންދުރު ތިނެއް ޖަހާކަންހާ އިރުއެވެ. މިދަތުރުގައި ހިމެނުނީ އިބްރާހިމް ނާސިރާއި އަހުމަދު ޒަކީ އާއި އަހުމަދު ހިލްމީ އާއި މުހައްމަދު އިމާދުއްދީނާއި މައިޒާން އިބްރާހީމް މަނިކާއި ހުދުއަސުރުމާގޭ މުހައްމަދު ހަސަން މަނިކާއި މައިޒާން އުމަރު މަނިކާއި ސިފައިންގެ ބޭކަލުންކަމަށްވާ އައިނެއްލަ އަހުމަދު ނަސީމާއި ހުޅުލޭ މޫސައާއި ކުޑައާމިނަ މުހައްމަދު ފުޅާއި ކުޑަފާތުމަ ކަޅުތުއްތު އާއި ވަކައޮޅި އިބްރާހިމް ފުޅާއި ތިމަރަފުށީ އުމަރު މަނިކާއި ޖާދޫ އަހުމަދު މަނިކާއި ނޮޅިވަރަންފަރު ދޮން ހުސައިން ފުޅާއި ކުޅުދުއްފުށީ ބޮޑު ހަސަން ފުޅާއި ސިލްވަރ ކްރެސްޓްގެ ފަޅުވެރިންނެވެ. ހަތިޔާރުގެ ގޮތުގައި ދިހަ ސަބްމެޝިން ބަޑި އާއި ފަސް ރައިފަލް ގެންދިޔަކަމަށް ލިޔުންތަކުން އެނގެއެވެ.\nތިނަދޫގެ އިރުމަތީފަރާތު ފަރާއި ސިލްވަރ ކްރެސްޓް ގާތްކުރަމުންދިޔަ ވަގުތަކީ ކާޑެއްދޫގައި ދަނޑުގޮވާން ކުރުމުގެ މަސައްކަތަށް ދިޔަ ތިނަދޫގެ ބައެއް ފިރިހެނުންނާއި އަންހެނުން މަސައްކަތް ނިންމައި ކާޑެއްދޫއިން ފުރައިން ރަށަށްދާން ދަތުރުކުރަމުން ދިޔަ ވަގުތަށްވާތީ ސިލްވަރ ކްރެސްޓް ދިޔައީ އެދޯނިފަހަރާއި ދިމާލަށެވެ. އޭގެ ބޭނުމަކީ ދޯނިތައް ފޭރި މީހުން ރަހީނު ކުރުމެވެ. އޭރު ތިނަދޫ ދެކުނުފަރާތު ފަރާއި އެންމެކައިރީގައިވާ ދޯންޏަކީ ތިނަދޫ ހަޒާރުމާގޭ އިބްރާހީމް ތަކުރުފާނުގެ ދޯންޏެކެވެ. މިދޯންޏާއި ދިމާލަށް ސިލްވަރ ކްރެސްޓް އަންނަތަން ފެނުމުން އަތުވިޔަ ނުދިނުމަށްޓަކައި ތިނަދޫ ފަރުގެ މަންގަޑާއި ވެހަފުލާއާއި ދޭތެރެއިން ރަށުގެ ފަޅުތެރެއަށް ވަނީއެވެ. އޭރު ދޯނީގެ ވެރި އިބްރާހީމް ތަކުރުފާނާއި ގުމްރީގޭ ރެކިފުތާއި ޖޭނެސްޓް މުހައްމަދު ޒުހައިރާއި އަދިވެސް އިތުރު ބައެއްމީހުން ދޯނީގައި ތިއްބެވެ.\nސިލްވަރކްރެސްޓް ދެން ދުއްވާލީ ދެކުނުފަރާތުން ތިނަދޫއަށް ދަތުރުކުރާ ތިންހަތަރު ދޯންޏަކާއި ދިމާލަށެވެ. މިދޯނިތައްވެސް އަތުވިޔަނުދިނުމަށްޓަކައި ކަފެނާއާއި މާގޮޑެރެހާ ފަރުމަތިން ބީހެމުން ނުބީހެމުން ފަރުން އެތެރެއަށް ވަނީއެވެ. މިދޯނި ކަފެނާ ފަރުން އެތެރެއަށް ވަން ވަގުތު ސިލްވަރ ކްރެސްޓުން ބަޑިޖެހުމުން ތިނަދޫ ލައިނޫފަރުމާގޭ ސަންފާ ބިރުން ރޫރޫއަޅައި ހާލަތުގެ ނުރައްކާތެރިކަން ހިތަށްވަދެ ހޮޑުލައި ވަރަށްބޮޑަށް ހާލު ދެރަވެފައި ވަނިކޮށް ޖެހިގެންއައި ދުވަހު ބަޑިޖަހަމުން ދަނިކޮށް ނިޔައުވީއެވެ.\nސިލްވަރ ކްރެސްޓަށް ދެވަނަ ދޯނިވެސް އަތުނުވުމުން ދެން ދުއްވާލީ ކާޑެއްދޫ އުތުރުކޮޅާ ދިމާލުން އިރަށް ހޭރިޔާކުރަމުން ދާ ރިޔާނެގި ދޯންޏަކާ ދިމާލަށެވެ. މިދޯންޏާއި ކައިރިކޮށް ސިލްވަރ ކްރެސްޓްގެ ބާރުގެދަށަށް ދޯނި ގެނެސް އޭގެ ކަފުގައި ދޯނި ބާއްވައިގެން ތިނަދޫ ފަރުކައިރިއަށް ސިލްވަރ ކްރެސްޓް އައެވެ. މިދޯންޏަކީ ނަޑެއްލާއާއި ރަތަފަންދޫއާއި ދޭތެރޭ އޮންނަ މާދޫއިން ކަށިވެއްޔާއި އެނޫންވެސް ބައެއްތަކެއްޗާ އެކު ތިނަދޫއަށް ދަތުރުކުރާ ދޮންކަޅާބޭގެ އަލީގެ ދޯންޏެކެވެ. މި ދޯނީގައި ތިބީ ތިނަދޫ ބެރުގޭ ޒަކަރިއްޔާ މޫސާއާއި އޭނާގެ ދަރިފުޅު ރެކިދިޔެގެ ފިރިމީހާ މަދޮށިމާގޭ މުހައްމަދު ތަކުރުފާނާއި މުޖުމަރާގޭ އިބްރާހީމް ރާޝިދާއި ސަންފާގެ މޫސާ އާއި ހިކިފިނިފެންމާގޭ އައިސާދިޔެ އެވެ. އައިސާދިޔެ އަކީ ފިރިމީހާގެ ކައިރީގައި ދުވަސްކޮޅަކު މާދޫގައި އުޅުމަށްފަހު ރަށަށް ދާ މީހެކެވެ.\nދޮންކަޅާބޭގެ އަލީގެ ދޯންޏާއެކީ ތިނަދޫ އިރުމަތީފަރާތު ފަރާއި ގާތަށް ސިލްވަރކްރެސްޓް އައުމަށްފަހު އޭގެ ލައުޑްސްޕީކަރ މެދުވެރިކޮށް އަޑުގަދަކުރާގެ ޒަރީއާއިން ރަށުގެ ރައްޔިތުންނަށް އިންޒާރު ދިނެވެ. އޭގެފަހުން ރަށުތެރެއަށް ބަޑިޖަހަން ފަށައިފިއެވެ. ބަޑިޖަހަން ފެށުމުން ރަށުތެރެއިން ކާޅުތައް ހޭރި ބަނބުކެޔޮ ގަހާއި އެނޫންވެސް ގަސްގަހުގެ ގޮފިތަކާއި ފަތްތައް ބުރަބުރައިގެން ދާތަންވެސް ފެނުނެވެ.\nތިނަދޫ ބަނދަރުގައި އެދުވަހު ހުރި ބޮޑެތި އުޅަނދުތައްކަމަށްވާ ނާއިބު އިސްމާއީލް ދީދީގެ އޮޑި ފަތުހުލް މުބާރިކާއި މުދިން ހުސައިން ތަކުރުފާނުގެ އޮޑި ބަރަކަތުއް ރަހުމާނާއި ހާޖީ މުހައްމަދު ކަލޭގެފާނުގެ އޮޑި ފަތުހުލް މަޖީދާއި އަބޫބަކުރު ކަތީބު ކަލޭގެފާނުގެ ނާލުބައްތެލި ޣާނީމާ އާއި އައްޑޫ ހިތަދޫ ފިނިފެންމާގޭ އަބުދުﷲ އަފީފުގެ ނާލުބައްތެލި ނޫރާނީގައި ނާސިރުގެ އަމުރަށް އަލިފާންރޯކޮށް އަންދާލައިފައިވެއެވެ. މީގެއިތުރަށް ތިނަދޫގެ ބައެއް މަސްދޯނިތަކާއި ބައެއް ކުދި ދޯނިތަކާއި ހުރިހާ އޮޑިހަރުގެތަކާއި އަދި ބައެއް ގޭގޭގައި ވެސް އަލިފާންރޯކޮށް އަންދާލައިފައިވެއެވެ.\nތިނަދޫއަށް ފޭބީ ބަޑިޖަހަމުންނެވެ. އެކަން ހުއްޓުވުމަށް ފަސްބާޑިއެއްގެ ނިވަލުގައި ރަށާވީ ފަރާތުގައި ބަޔަކު ތިބެ ގައުއުކައި އެއްޗެހިގޮވައި ހެދިއެވެ. އޭރު ރައިފަލްގެ ބަދަލުގައި ބޭނުންކުރަމުން ގެންދިޔައީ ސަބްމެޝިން ބަޑިއެވެ. މިއީ ފަންސަވީސް ވަޒަނުގެ މެގަޒިނެއް ލައްވައިފައިވާ އެއްޗެއްކަމަށް ބުނެވެއެވެ. ބަޑީގެ ވަޒަން އަރަނީ ފާލަމަށް ހުރަސްވާގޮތަށް ހުރި ފަސްބާޑިއަށެވެ. އޭރު ބަޑިޖަހަމުން ދިޔަ ދޯންޏާއި ފަސްބާޑީގެ ނިވަލުގައި ތިބި މީހުންނާއި ދޭތެރޭ ހުންނާނީ ގާތްގަނޑަކަށް ސާޅީހަކަށް ފޫޓެވެ.\nބޮޑުފާލަން ސަރަހައްދުން ބަޑިޖަހާ ދޯނި ދިޔައީ ދެކުނަށް ރޯޝަނީމަގާއި ދިމާލުން ދޯނި ނުބީހޭ ހިސާބަށެވެ. މިފަރާތަށް ދޯނި ދާތަން ފެނުމުން ފަސްބާޑީގެ ރައްކާތެރިކަން ހޯދައިގެން ތިބި މީހުންނަށް އެތާނގައި ތިބެވޭނޭ ގޮތެއް ނުވިއެވެ. އެއީ މިފަރާތްގަނޑުގައި އޮންނަ ދޯންޏަކުން ބަޑީގެ ހަމަލާދީފިނަމަ ފަސްބާޑީގެ ރައްކާތެރިކަމެއް ނުލިބޭގޮތަށް އެހިސާބު ހާމައަށް އޮންނާނެތީއެވެ. މިހެންވުމުން ފަސްބާޑީގެ ރައްކާތެރިކަން ހޯދައިގެން ތިބި މީހުން އެތަން ދޫކޮށް ދުވެފައިދިޔައީ ބޮޑުއަށިގެ ނުވަތަ މަދަރުސަތުލް އަމީރު އިބްރާހީމްގެ އިމާރާތުގެ ކަރިއަށެވެ. އެއްބަޔަކު އިމާރާތުގެ އެތެރެއަށެވެ. ރޯޝަނީމަގާއި ދިމާލުން މިތާނގައި ދޯނި އޮވެގެން ނާސިރުގެ އެންގެވުމަށް ހުޅުލޭ މޫސަ އެދިމާލުން އަތިރިމަތީގައިވާ އޮޅަދީދީ ކަތީބުގެ އޮޑިހަރުގޭގައި އަލިފާން ރޯކުރުމާއެކު ވައިޖެހޭ މިސްރާބުގެ ގޮތުން އެ ހަރުގެއާއި އެހަރުގެ ކައިރީގައިވާ ކަޓި އިބްރާހީމްބޭގެ އޮޑިހަރުގެ ދެ ހަރުގެއާއި މޫސާ ފަތުހީގެ އޮޑިހަރުގެވެސް މުޅިން އަނދައިގެން ދިޔައެވެ. މިދުވަހު ހުޅުލޭ މޫސަ ފޮނުވައިގެން ތިނަދޫ ބަރާސީލު އަވަށުގެ ގެތަކުގައި ވެސް އަލިފާންރޯކޮށް އަންދާލިއެވެ. ތިނަދޫގެ ބަލިބަޔަކު އޭރު ވަޒަންވެރިވެ ދިރިއުޅޭ ބަރާސީލު ދަނޑިފަނުގެ ގެތައް މުޅިން އަނދައި ހުލިވެގެންދާކަށް މާގިނަ ވަގުތުތުތަކެއް ނުނަގައެވެ.\nރޯޝަނީމަގާއި ދިމާލުން ބަޑިޖަހާދޯނި ނުބީހޭ ހިސާބުގައި އޮތުމަށްފަހު ދެން ދިޔައީ ބޮޑުފާލަން ކައިރިއަށެވެ. އޭރުވެސް ބަޑިޖަހަމުން ދެއެވެ. މުޅި ތިނަދޫ ގުގުމަމުން ދިޔަ ސަބްމެޝިން ބަޑީގެ އަޑު މަޑުވެގެން ދިޔައީ ބޮޑުފާލަންކައިރީ ދޯނި އޮއްވައި ފާލަމުގެ އެއްގަމުގައިވާ ސުވައިދީބު ސަރުކާރުގެ ދިދަ މޮހާލައި އެ ދިދަ ތިރިކޮށް ދިވެހި ދައުލަތުގެ ދިދަ ނެގުމުންނެވެ.\nތިނަދޫ އަތިރިމަތީގައި ހުރި ދިދަ ދަނޑިން ސުވައިދީބު ސަރުކާރުގެ ދިދަ ބާލައި ދިވެހިދައުލަތުގެ ދިދަ ނެގިއިރު އެތަނާއި ސާޅީހަކަށް ފޫޓު ކައިރީގައި ބަޑިޖަހާ ދޯނި އޮތެވެ. އޭރުވެސް ބަޑިޖަހައެވެ. އޭގެފަހުން ގިނައިރެއް ނުވެ އިބްރާހީމް ނާސިރު ތިނަދޫއަށް ފައިބައި ވާރުގޭ ކައިރިއަށް ވަޑައިގެން އިރުއޮއްސުމުގެ ކުރިން ރަށުގެ އެންމެން ރަށުން ފައިބައިގެން ދާން އަމުރު ނެރުއްވިއެވެ. އެއާއި ގުޅިގެން ރަށުތެރޭގެ އެކި ހިސާބުގައި އަޑުގަދަކުރާ އާލާތްތައް މެދުވެރިކޮށް ރަށުގެ އެންމެންނަށް އެއަމުރު އިއްވައި އެކަން ތަންފީޒުވެސް ކުރިއެވެ. އެތައްހާސް ބަޔަކު އުޅެމުން ދިޔަ ރަށެއް މިގޮތަށް ފަޅުކޮށްފައި ފޭބުނު ގޮތަކަށް ފައިބަން ނާސިރު އެންގިއިރު ނިކަމެތި އަންހެނުންނާއި ކުޑަކުދިން އަދި މުސްކުޅިންނާއި ބަލިމީހުންގެ މަތިން ހަމަކުޑަކޮށްވެސް ވިސްނައިލުމެއް ނެތެވެ.\nނާސިރުގެ އަނިޔާވެރިކަމުގައި މަރުވި މީހުންގެ ތެރެއިން ތިނަދޫ ލައިނޫފަރުމާގޭ ސަންފާ ނިޔައުވީ ގޮތް މިލިޔުމުގައި ބަޔާން ކުރެވިއްޖެއެވެ. އޭނާގެ އިތުރުން ތިނަދޫ އަބުހަރީގޭ ހުސައިން ތަކުރުފާނު ވެސް ނިޔައުވިއެވެ. ހުސައިން ތަކުރުފާނު ނިޔައުވީ ބޮޑުއަށިގެ ކައިރީގައި ހުއްޓައި ވަޒަނެއް އަރައިގެންނެވެ. ތިނަދޫ ފަހާގޭ ސައުދިއްޔާ ނިޔައުވީ ރަށުން ފައިބައިގެން ދިޔަ ބިރުވެރި ހިތްދަތިކަމުގެ ތެރޭގައި ހޮޑުލައި އެދުވަހުގެ އިރުއޮއްސުނު ފަހުން މާގޮޑެރެހާގައެވެ. އޭނާ ވަޅުލެވުނީ އެރަށުގައެވެ. ހުދުވިލާގޭ ހުސައިން ހަސަންދީދީ ނިޔައުވީ ރަށުން ފައިބައިގެން ދިޔަ ބިރުވެރި ހިތްދަތިކަމުގެ ތެރޭގައި ހޮޑުލައި އެދުވަހުގެ އިރުއޮއްސުނު ފަހުން މާގޮޑެރެހާގައެވެ. އޭނާ ވެސް ވަޅުލެވުނީ އެރަށުގައެވެ. އަތަމާގޭ މަރިޔަމްދިޔެ ނިޔައުވީ ރަށުން ފައިބައިގެން ދިޔަ ވަގުތުގެ ބިރުވެރި ހިތްދަތިކަމުގެ ތެރޭ ހޮޑުލައި ހާލު ދެރަވުމާ ގުޅިގެން އެހީތެރިވާނެ އަޅާލާނެ ފިރިހެނަކުނެތި ކާޑެއްދޫގައެވެ. އޭނާ ވަޅުލެވުނީ އެރަށުގައެވެ. މަރިޔަމްދިޔެ ނިޔައުވެ އެތައް ގަޑިއެއްވީ އިރުވެސް މަންމަ އެވަނީ ނިޔައުވެފައި ކަން އޭނާގެ ކުޑަކުޑަ ކުދިންނަކަށްވެސް ނޭގެއެވެ. (ނުނިމޭ)


Rangalhu Nimun - Coma Gai Suvarugeyge Vaahaka Kiyaidhin Meehaa - Vaguthu\nސަޢޫދީ ޢަރަބިއްޔާގެ މަޝްހޫރު ޢިލްމުވެރިއެއް ކަމުގައިވާ ފަޟީލަތުއްޝައިޚް ޢަލީ އަލްޔާސީން ވިދާޅުވިއެވެ.\nއަހަރެންނަށް ސަޢޫދީ ޢަރަބިއްޔާގެ ޤާޟީއަކު ކިޔައި ދެއްވިއެވެ. އެއްދުވަހަކު އަހަރެން ހެޔޮ މަރާއި ނުބައި މަރުގެ މައްޗަށް ދަރުސެއް ދިނީމެވެ. އޭގައި އަހަރެން ވަރަށް ގިނަ މިސާލުތައް ކިޔައިދިނީމެވެ.\nކޯމާއަކަށް ދިޔަ ނަމަވެސް ބައްޕަގެ ކިބައިން ވަރަށް ޢަޖާއިބު ކުރުވަނިވި ކަމެއް ފާހަގަ ކުރެވެން ފެށިއެވެ. އެއީ ކޯމާއަކަށް ދިޔުމާއެކު، އޭނާގެ ދުލުން ވާހަކަ ދައްކަން ފެށިއެވެ. ވަރަށް ޢަޖާއިބު ކުރުވަނިވި ވާހަކަތަކެއް އޭނާ ދައްކަން ފެށިއެވެ. ބައްޕަ ކޯމާގައި އޮވެ، ވާހަކަ ދައްކައި، އެވާހަކައިގައި ސުވަރުގެ ސިފަކޮށްދެމުން ދިޔައެވެ. ސުވަރުގޭގެ ގަނޑުވަރުތަކާއި ކޯރުތަކާއި ޙޫރުލްޢީނުންނާއި ދޫނިތަކާއި ގަސްތަކާއި އެހެނިހެން ނިޢުމަތްތައް ސިފަކޮށްދެމުން ގެންދިޔައެވެ.\nއަހަރެމެންގެ ތެރެއިން ބައެއް މީހުން އެވާހަކަތައް އަޑުއަހައި ރޮމުން ގެންދިޔައީމެވެ. އެ ވަގުތު ކުއްލިއަކަށް ބައްޕަ ކޯމާއިން ހޭއެރިއެވެ. އަދި އެނދުގައި އިށީންނެވިއެވެ. ހުރިހާ އެންމެން އެއްވެ ތިބި މީހުންނަށް ޙައިރާންކަމާއެކު ބައްލަވަމުން ގެންދެވިއެވެ. އެއަށްފަހު އަހަރެމެންނާ ދިމާއަށް ބެއްލެވިއެވެ. އޭރު އަހަރެމެންނަށްވެސް ތިބީ ރޮވިފައެވެ.\nމޫނުގައި ފައުންޑޭޝަން އުނގުޅައިގެން ހުރެ ނަމާދު ކުރެވޭނެތަ؟\nޖުލައި 6, 2021 10:45\nماشاءالله.. ވަރަށް ހިއްވަރު ލިބުން ބަސްކޮޅެއް..މިފަދަ ވާހަކަތައް އިތުރު ކޮއްދިނުން ވަރަށް ހިންހަމަ ޖެަޭކަމެއް...\nޖުލައި 6, 2021 10:47\nކޯމާގަވެސް ހެޔޮކަން، އާހިރަތުގަވެސް ހެޔޮކަން